
Nizak, širokih pleća, niskih nogu, koje su 
u prostranim oputama uvezanim opancima iz- 
gledale nerazmjerno jake i debele, puna, crvena 
lica, na komu je u sredini sjedio splošteni, široki 
nos kao mali car na svomu prijestolju, a ispod 
nosa stršili debeli brkovi na sve strane, kao 
dlaka na hrptenjači preplašene zvijerke, iznad 
nosa pako nadle se guste crne obrve duboko 
dole nad oči, podavajući čitavomu licu divlji, 
strašan izgled, — eto, taki je izgledao stari 
Luka, težak, drvar, svinjar, volar, mlinar, lovac 
i mesar sve u jednoj osobi, Jer, za čudo, stari 
Luka nije pokazivao ni straha, ni smilovanja: 
ako se je gdjegod pojavio jazavac, ili dapače 


i medvjed, ili vepar, pa rušio žita, — istom se je 
, o tomu selom pronio glas, već je i Luke nestalo, ' 
/ da se nakon dan — dva vrati, noseći slavodo- 


bitno kroz selo bilo mrtva jazavca, prebačena 
preko ramena na oštrom kolcu, bilo barem 
lisičiju nogu, kojom je lisica bila upala u gvožgja, 
pak ju pregorila i odgrizla, da spasi glavu, Tad 
bi Luka selom prošao, mrko gledajući preda se i 
mašući odgrizenom lisičijom nogom, kano da 
nekomu prijeti, Došavši u kuću, jedva bi Boga 
nazvo; samo bi prezirno bacio na pod lisičiju 
nogu, 








— Eto, vidite: Luka badava ne hoda! Ako 
nisam mogao doći do lisice, jesam do njezine 
noge.., — 

To Luka doduše ne bi govorio, jer je on u 
takovom slučaju tvrdo šutio, pa i uopće mnogo 
govorio nije, Nu nasred kuće bačena noga sama 
je to govorila, i jao kući, ako se u njoj ne bi 
našao kogod pametan, da digne nogu s' poda, 
okrene je i razgleda sa svih strana, pak se za- 
čudi, makar i na silu bilo, 

— Ma, gdje je stiže, ovliku..,? — a Luka 
bi se samo stropoštao na nisku stolicu ukraj 
vatre, povadio duhan, te počeo savijati cigaru. 
Svatko je znao, da u takovom slučaju nije slo- 
bodno Luku puno zapitkivati, ,, 

: Drugačije je bilo, kad bi Luka donio jazavca, 

Tad bi Lukin korak izgledao sitniji, brkovi slo- 
ženiji, obrve nijesu bile onako skovrčene, nego 
bi se nekako produljile, a nos makar bolje za- 
šiljio, Tada su se djeca smjela Luki približiti, 
Pak bi kroz cijelo selo za njim trčkarala, vičući 
neprestano: i 

— Gdje si ga uhvatio, striče? Uh, koliki 
je! — Luka bi se doduše na djecu otresao: 

— Otale, pasja paro, — nu, djeca su znala, 
da je Luka dobre volje, pa se nijesu plašila, Tad 
bi Luka, došav pred kuću, svom snagom lupio 
jazavcem o tla, kao da ga još jednoć hoće ubiti, 
i pri tomu govorio: 

— Ha, pasja paro, sad potari žita! — a onda 
teško odahnuo, Tad je bila dužnost sve kućne 
čeljadi, da se bar malo nadvire nad jazavca i 
da ga pogrde, Ako li se mlagje čeljade ne bi 
tomu dosjetilo, njemu bi Luka zamjerio, mirko 

ga gledao, i tužio se, da ne zna starijemu nositi 


časti... ' 
j Inače je Luka bio dobar čovjek, Ako je ko 
u selu htio ubiti krmka, on bi samo došao Luki, 


“pak počeo govoriti: 


— Imam krmka, a krmak opak, ono svaka 
ruka ne ubija, a ne mogu gledati, da se živina 
pati! Pa sam se uhvatio, ne znam, što ću, Bi 1 
mogao... kume Luka ,,,? Znam, da mi se krme 
ne bi patilo.,, — . = BI 

Luki nije bio običaj odgovoriti: mogu ili 
ne mogu. Nu ko je bio pametan, pa šutio, rijetko 
je otišao neobavljena posla, jer bi se Luka na- 
jednom digao i okosio na čeljad: 

— Gdje je moja sikira? — i naskoro se je 
selom razlijegala oštra skika krmeta,,. | 

Tako je bio umolit i u drugim poslovima, 
Ako bi ko svojim krmcima ili kozama ili gove- 
dima Luki štetu učinio, pa makar bilo i pove- 
liku, trebao je samo prvi doći, pa se Luki po- 
koriti: ' 

— Luka, kume dragi, ja pred tobom u zemlju 
propadam, mene je tebe stid, ko i svoga rogje- 
noga oca! Jer dosta si mi valjao! I dosta si 
sirotinjskih suza otro! A Bog zna, nijesam bio 
rad, nesretna djeca! Ne će da čuvaju! — Luka 
bi šutio, a težak nadodao na koncu tihim i po- 
niznim glasom, stavljajući pred Luku gotovu sa- 
vijenu cigaru duhana: 

—...pa ja sam tebi, brate, pokoran! Što- 
god ti rekneš,,, ja ću ti platiti... — . 

— Platiti?2?? — rekao bi otegnuto Luka, is- 
kolačio oči ispod. gustih, nadvijenih obrva na 
težaka —: platiti? Koja smo mi vjera, šta smo 

mi? ».,, oprosti nam duge naše« — rekao bi 
Luka uzdignutim glasom i završio —: ne možeš 


ti meni dati, ako mi ne dadne Bog! Pa eto kažeš, 
da nisi bio rad! — i time je stvar bila poravnana, 
a Lukin se nos malo zašiljio i obrve se razvi- 
nule, što je bio znak dobre volje, 


Ali trebalo je znati s Lukom govoriti, jer | 


ako bi se težak prevario, pak rekao: 

— Eto, neka ljudi procijene! — tad bi Luka 
skočio, dozvao jednog čovjeka, pa s njim sve po- 
jedene, pogažene i nagrižene klipove kukuruza 
pobrojio, da nijedan ne fali. 

Taki je Luka bio. Ako bi komu njegovi 
krmci štetu počinili, pa ga dotični tužio, on je 
mogao tužiti i osuditi, i povesti pljenidbu: nu 
naplatit, — naplatit je teško mogao, jer bi Luka 
još onoga dvoje potrošio na glasnike, da ukriju 
odluke, na »zvekutore«, kad dogju plijeniti, kad 
ne bude pred kućom ni vola, ni koza, ili pak na 
koncu konca na seoski odbor, da pritisne muhur 
na izjavu, kako u Luke nema ništa njegova: sve 
je svjetsko! — i pljenidba bi ostala bezuspješna. 

A drukčije je bilo, ako bi čovjek došao do 
Luke, pak rekao: 

— Prijatelju Luka, naši su oci dosta rakije 
u ljubavi popili, a mi evo do danas jedan dru- 
omu nijesmo rekli ni: crne ti oči u glavi! A 
svijet, ko svijet! Jučer tvoji krmci uletjeli malo 
u moju pšenicu, proletjeli razorom, pa pogazili 


dva — tri klasa, ko krmad, pa već jutros čujem . 


ja, po selu še pronosi šapat: sad će, veli, i nji- 


hova tikva puknut.,. Bolan, velim ja, moja i 
Lukina puknut ne će, pa da njegovi krmci meni 
ognjište nasred moje kuće izrove! — završio bi 


9 


pametni težak, a Lukin bi se nos zašiljio, obrve 
razvukle, oči nabrekle i Luka bi se cijelim tije- 
lom okrenuo prema čovjeku i rekao: ' 

— Dragi kume, svakom svoje treba, A tebi 


“hvala! Samo ti meni kaži, koliko je štete bilo? 


— Ah! kakva šteta! Govore toliko i toliko 
kila, ili oka, ali ja nijesam zato došao... 

Još iste većeri bilo je žito u hambaru, ili na 
tavanu oštećenoga težaka... 


II. 


Luka je imao sina Šimu, jedinka, i momak 
je već bio dorasao do vizite. Doduše, ljudi su 
Luki govosili: 

Baci, Luka, molbu za dijete, ne budi lud: 
eto si šepav u jednu nogu, a selišće u tebe ve- 
liko — Luka je naime nagazio negdje na gvožgja, 
što ih je neki težak zapeo bio zvijerki u svojim 
kukuruzima u šumi, i od tog doba je šepao. Nu 
Luka se omišljao, što mu nikako nije išlo od ruke 
moliti; Luka se je i bojao. Jer ako ga zapitaju 
pred komisijom, kako si to dobio, šta će on 
onda? Na stolu su križ i svijeća, mogu ga natje- 


“rat na zakletvu, pa ne može lagat. A ako kaže 


po istini, onda se je Luka bojao, da će istom biti 
zlo, jer će mu reći: Mak 

— Aha! ti imaš posla oko gvožgja, ti pot- 
kradaš carevinu! — pa šta će onda? 

Tako se je Luka dugo borio sam sobom, 
Žena plakala vrteći se oko ognjišta i navlačila 
maramu na oči bojeći se Luke, da ne bi planuo, 
a Luka šutio i sve u sebi mislio: bi li molbu ba- 
cio, ili bi s mirom sjedio. Prijatelji mu govorili: 

Baci, Luka, molbu! — nu bilo je dušmana, koji 
su potiho govorili: 
= — A zašto da ga carevina uzima u obzir? 
Ako je Luka vraga parao vucajuć se za lisicom, 
nije mu to car rekao! Moj dragi, ja sam prvi za 
to, da njegov služi ko i svaki! — I premda se 
to iz potiha govorkalo, ipak je Luki došlo do 
ušiju, i Luka je odlučio da ne će molbe baciti. 
Kad je dakle došao dan od vizite, pa momci 
krenuli iz sela u Tešanj, nastao je u selu plač i 
lelek, Lukinica je išla za svojim Šimom, pak 
držeći kraj marame nad očima plakala i kukala: 
.— OR! oh! Kud ga nisam zadavila! — a išao 
je i Luka, nu nije plakao, samo mu se plosnati 
nos širio, obrve još više skučile nad očima, al' 
je Luka ponosno glavu digao i sve po selu očima 
kružio tamo — amo, a na šepavu nogu jedva da 
je po malo nabadao, Sve je na njemu govorilo: 
Nije Luka kukavica, nemojte misliti! — 

' Mati je Šimu i u kotar otpratila, da vidi, šta 
će biti, U kotaru zbilo se momaka, Bože moj, 
ti bi mislio, nije nigdje momak ni ostao, Na tri- 
jemu pred sobom, gdje je bila komisija, svjetina 
žamorila, tiskala se, a od dima duhanskog nije 
se ništa vidilo. Od vremena do vremena oglasio 
jedan oružnik, što je tu stajao, vičući na narod 
i prijeteći rukom, u kojoj ja držao spis i olovku, 
a kroz svjetinu se protiskavao momak vraćajući 
se ispred komisije, u gaćama držeći košulju u 
rukama, kad najednom oglasi se oni oružnik: 

— Šimo Bratić, nek' pristupi! — te zaokruži 
svojim strogim očima po svjetini, nu Šimo je već 
pred njim stajao u gaćama s košuljom u rukama, 


Lukinicu prostrijelilo kroz po srca, Ona se po- | 

digne na prstima, da vidi: nasred sobe stoji nje- 
zin Šimo držeči pred sobom košulju u ruci, a 
felbaba sa žutim brkom gleda u njega, pak se 
smije! 

Ne će dobro biti! — pomislila u-sebi Luki- 
nica, nu već je i Šimo bio izašao i prolazeći po- 
kraj nje rekne muklo: Uzeše me,,. 

Te je večeri Lukinica kasno selom prošla 
nadviv duboko maramu nad oči i podvivši se 
ispod brade, Nad zemlju se već bio spustio prvi 
mrak, te je svjetlo od vatara probijalo kroz pu- 
kotine seoskih kuća i čuo se sitan prasak suhog 
granja iz kuće staroga Bince, seoskoga siromaka, 
kad je Lukinica selom nanišla i sve selo napuni 
svojim plačem vičući iza glasa: 

— Oh! oh! Ne pitajte me, moje drage! Zar 
je meni do razgovora? Zar je meni do tješenja? 
Ode moje dobro,., — 

Istom su se sada ovdje ondje otvorila kućna 
vrata i na vratima pokazala po koja starija žena 
držeći nad ustima okrajak marame, kojim je od 
časa do časa brisala suze, a Luka je naskoro 
izletio iz kuće, odmah, dok je u nju stupila žena 
mu glasno naričući, i njega je nestalo u mraku, 
jer on nije mogao plača slušati, A da ga je ko 
mogao tom zgodom iz bližega promotriti, bio bi 
opazio, da mu se je nos posve sploštio, što je bio 
znak, da je u Luki kuhalo. ' 


II, 


Odlaskom Šiminim u vojsku u životu se Lu- 
kinu nije puno promijenilo. Luka je uzeo na- 





12 


jamnika, Niku Pavlova sa Korita, Pogodili se za 
hranu, duhan, dvoje opanke i dvoje prtene ha- 

“line, a Luka mu od sebe još obećao kapu, ako 
bude, kako treba. Tako je Luka opet mogao u 
lov na lisice, lasice, kune, vidre itd, i rijetko je 
prošao pazarni dan u Tešnju, da se u njemu nije 
pojavio Luka s kožom preko ramena, a trgovci 
su za njim iz daleka vikali: Ej, Luka, svrati se, 
da popijemo kahvu! — Nu Luka se obično ne bi 
svagdje svraćao, nego bi se kod Avdage Šahin- 
pašića spustio na »ćefenak«, i Avdaga bi viknuo 
kavu, pak uzevši u ruke kožu, okretao bi je na 
sve strane i ogledao vičući, da ga je moglo čuti 
pola čaršije: 

— Ha, bre more! nije svačija ispod sela pje- 
vat. Bolan — govorio Avdaga odloživši cigaru 
i dignuvši prste, kano da nekomu prijeti — on 
zna, šta lisičja jama misli! Vidiš li je, ha! ha! — 
završio bi Avdaga, držeći kožu visoko u ruci i 
tresući njome, dok je ne bi objesio sa ostalim 
kožama, što su visjele u njegovu dućanu, 

I kadgod bi Luka kožu donio, Avdaga bi 
ga uvijek istim riječima hvalio, Da li je ta hvala 
Luki godila, ili nije, ne zna se, on bi samo šutio, 
dimove odbijao, kavu polako srkao i nekud ne- 
opredijeljeno gledao polužmireći, Samo se je na 


zašiljenom nosu moglo vidjeti, da mu je ugodno. 


pri duši.., 

— Eh, šta ćemo reći! — pitao bi na koncu 
Avdaga, nastojeći podati svojim očima blag iz- 
gled, nu on je ko za inad ostajao oštar: šta ćemo 
kazat, da je pravo? _ Govori, ti znaš, da ja s to- 
bom cjenkanja nemam: baška je lijepo cvijeće! 
Evo, pa izvadi, koliko je dosta! — završio bi 

Avdaga, baciv kesu pred Luku pak se digao, da 
će nekud otići, 

Već bi Avdaga sa »ćefenka« sašao i počeo 
obuvati jemenije, ili plitke cipele, dok bi se Luka 
prema njemu polako okrenuo i rekao: — Kakvi 
su to poslovi? Ako je drugome deset kruna, tebi 
je pet! Dosta sam ja dobra s tobom vidio ! 

Koža je doista vrijedila deset kruna, pa bi 
se Luka u večer ženi ispričavao veleći: 

— Ne mogu mu na obraz udariti, ,, Lijepe 
je besjede, i 


IV, 


Tako je vrijeme teklo: Luka lovio, kože Av-- 
daga hvalio i kupovao, Lukin najamnik kod kuće 
radio, nosio drva, išao u mlin, a žene se po kući 
vrtile, Na, Šimu bi skoro i zaboravili bili, da od 
njega nije češće dolazilo pismo, u kome bi se 
Šimo tužio, kako mu je teško, što je ćorav kod 
očiju, jer ne zna knjige, a obično bi završio: 
»vitka jela, zelen bor, — molim brzi odgovor!« 
Ili: »Crven ruža, lijep cvijet, — ode pismo u svi- 
jetl« Kad bi se pismo čitalo u kući, Lukinica bi 
obično plakala, a na Luki se druge promjene 
opaziti nije moglo, osim što bi mu se nos splo- 
štio,, ' 

Najednom se selom pronio glas, da je rat! 
Rus i Srbin da su udarili na našega cara, Još 
su nekakih neprijatelja kazivali, nu Luka ih nije 
mogao zapamtiti, nije ih nikad prije ni čuo bio, 
Samo je još znao za Ingleza, jer je sto puta čuo, 
kako Avdaga hvali ljudima velike. i male turpije; 
govoreći: Ovo je ingleska roba, dragoviću moj! 

pa Lukinica je doduše odmah proplakala, kad 
je čula, da će biti rat, jer joj je došlo pred oči, 
kako su se zimus pred Jovinom mehanom. po- 
tiskali heravi Ilija Gavrić, majstor i škiljavi Jozo 
Ogrančić iz Tabora, i to upravo kad je Lukinica 
tuda nanišla; kako su zrakom sjekle stisnute 
šake i padale na gole, raščupane glave, a šalovi 
se po zemlji vukli, pa se onda Ilija i Jozo uhva- 
tili u koštac držeći jedan drugoga za haljine nad 
stegnima, te se tako omahivali i trgali, da su se 
žene i djeca od mehane razbježali na sve strane, 
dok nijesu pristupili neki stari pametni ljudi, 
pak ih rastavili, Doduše tješili su je stari ljudi 
veleći: 

= Ah, ne boj se, Bosna je najmlagja careva 
kći, istom ju je skoro i dobio: ja baš mislim, car 
Bošnjaka ne će u rat ni poslat, dok se još malo 
ne pripitome pod njegovim skutom. On će sada 
najprije poslat ljutoga Madžara! 

Je li zbog ovakih razgovora, ili zbog čega 
drugoga, Luka se isprva nije mnogo brinuo za 
rat, Nu kad su konji pošli na vizitu, a po selu 
se pokupili samari i julari, pa su k tome zašli 
selom te udarali volovima brojeve po stegnima 
i pokupili ljude u komoru, da su sela opustjela, 
niti se dje sastajalo prelo, niti se otkuda pjesma 
čula, onda se i Luka malo zamislio, i jedne ve- 
čeri, po prvi put, otkako je Šimo otišao, upitat 
će ženu osorno: 

— Ima 1', baba, štogod od djeteta? — 

— Ama nema evo već svu nedilju dana, 
pak sam u sto briga, — odgovorila žena i stala 
naricati, a Luka nekako brzo skočio od vatre i 
ispao napoljel.,, 

Jedne večeri vraćajući se iz lova stupio 


Luka u kuću i upravo hitio nasred kuće pre- 


krasnu kožu od staroga lisca, što ga je taj dan 


“ulovio bio, a žena mu ukraj vatre sjedila i prela, 
kad stupi u kuću Markan Tapčija, seoski od- 


bornik, te nazvav Boga i pohvalivši lisičinu, što 
je nasred kuće ležala, posegne rukom za pojas 
i izvadiv iz njega pismo, crno obrubljeno, pruži 
$a Luki, nekako nevoljko govoreći i gledajući 
nekud na stranu: : 

— Ovomidadefelbaba,.. OdŠime tvoga... 

Luka isprva hitro pružio ruku za pismom, 
nu kad je spazio crne rubove, ruka mu nekako 
nenadano klonula, a čelo se namrštilo, Ali je 
Markan odmah zatim drugom rukom posegao za 
pojas, izvadio iza njega malen zamotak od bijele 
krpice, vidilo se, da su unutra kovane pare, te 
sad oboje pruži Luki ništa više ne govoreći, 

— Jadna majko svoja, — rekao netko u 
kući — u tugjem svijetu, pa se opet sjeća svoga! 
— Luka prihvatio pismo i zamotak, razvio ga i 
povadio pare na dlan lijeve ruke, te prebrojio; 
bilo je sedam kruna, Zatim je okretao pismo na 
sve strane te ga promatrao, nos mu se širio i 
suživao, a Lukinica se sve bolje primicala, te 
zurila u pismo, nu progovorit nije smjela: daj da 
pošaljemo po Peju školara.., — I Markan je 
šutio, nu pogled mu je bio nesiguran, i sve se je 
nekuda ogledao kano krivac, koji traži zgodna 
časa da izmakne,.. Napokon je Luka zapovje- 
dio: Pošaljite po Peju školara! — te spustio 

pismo preda se na pod, povadio duhankesu iz 
njedara i počeo savijati cigaru, 

Lukinica je sjedila blijeda spustiv preslicu 
na pod pokraj sebe: da si joj nožem u lice zare- 
zao, ne bi potekla kap krvi! Prestravljenim oči- 
ma zurila je u pismo, što je ležalo na podu pred 
Lukom, a u kući je vladala grobna tišina, Čula 


se je mačka gori u lugu uvrh ognjišta, kako: 


prede, a jedno sirovo drvo na vatri jecvililo... 
Vani je na dvorištu garov na nešto muklo režio, 
a na tavanu se oćutilo nekakvo sitno škrguta- 
nje, pa je mačka prestala presti, naćulila uši, i 
skoro su se njezine oštre pandže oćutjele uz 
direk, kojim se je penjala na tavan. 

— Hvaljen Isus! — oglasi se na vratima 
starija žena sa nasmiješenim licem, Za njom je 
stupio kuštrav dječačić, obla i puna lica, boso- 
nog, držeći ruke u njedrima, 

— Deder, dijete, šta tude piše, pročitaj mi, 
da čujem! — rekao Luka oštro malomu Peji 
školaru, ni ne gledajuć u njega, te mu bacio pred 
noge pismo sa crnim omotom, 

Lukinica se stisla posve uz Lukino koljeno, 
skoro mu je bradu na koljeno postavila, da su 
se sva čeljad čudom čudila, kako Luka ne 
drekne na nju: Što si se navalila! — Nu Luka 
je za čudo bio miran, samo je gledao nekud u 
tavan izbjegavajući svačije oči,,, Tapčija je 
otvorenu duhansku kutiju, iz koje bijaše počeo 
savijati cigaretu, postavio na koljeno, te se nad- 
vio prema Peji školaru, da bolje čuje, a i sva 
su se čeljad i djeca sakupila okolo ognjišta, te 
se natiskala dapače do Luke, pa mu se neka i 
na ramena naslonila, kano da su zaboravili Lu- 

kinu strogost, tolika je radoznalost bila, A Luka 
ie na sve to začudo šutio. Napokon se Pejo is- 
Kašljao, te počeo običajnim školskim ritmom 
čitati: ' a ok 
»Dragi prijače! — Javljam ti žalosnu vijest, 
da je tvoj Šimo jučer poginuo, Ubilo ga tane 
ispod rebara. Ja sam ga pokopao, i eto ti ša- 
ljem, što ide za mrtva soldata: 7 kruna sao 
Pejo dalje nije čitao; sva je kuća uzavrela 


“od plača. Djeca su se posadila u kut, pa pla- 


kala iza glasa, ne > m a žene su sjele 
kućne pragove, pak naricale: 
2 Oni Obi dalade ti, bolan, djevojka! A 
ko će ti sivonju i maconju u jaram hvatat? A 
ko će ti dorata sedlat i vodit? Oh! crna puško, 
ne pukla više na nikoga! Pa da smo te barem 
oplakali, brate Šimo! I bez daće i bez pokrova, 
ko najveća sirota, u tugjem svijetu! Nit ko ima 


= groba oškropili, nit svijeće zapaliti, nit molitve 


navijestiti! — 

Tako su žene naricale uzevši megju se Lu- 
kinicu, Šiminu mater, koja od plača nije mogla 
ni govorit, samo se gušila, a dlanovima udarala 
po koljenima, Samo Luka nije dao glas od sebe, 
Doduše i njemu su suze tekle niz obraze i lice 
mu se nekako čudno raširilo i sploštilo, nu Luka 
se je ipak znao svladat: nije dao glasa od sebe, 
pa i ako su mu suze tekle, on je ipak dohvatio 
jednu trijesku, što je bila na kamari drva ukraj 
ognjišta, te njom mahao i prijetio djeci sad na 
desnoj sad na lijevoj strani, da šute i da pre- 
stanu plakati. ' 

Za čas se je po svemu selu raširio glas, da 


je Šimo Lukin poginuo i već su u nekim ku-. 

ćama žene stajale na pragu, pa trle suzne oči 
krajem krpe, kojom im je bila pokrivena glava, 
a druge su prolazile ulicom iz kuće u kuću, ta- 
rući krpom suzne oči, 

Megjutim se u Lukinoj kući plač sve više 
stišavao, Još je samo Lukinica sjedeći na pragu 
naricala i plakala, a druge su žene već bile po- 
ustajale, te se počele hvatati posla, Nijesu više 
plakale, samo su odhukivale, A i djeca su bila 
prestala plakati, i samo su još jecala sjedeći 
svako na svom mjestu. A Markan Tapčija po- 
kupio je ono 7 kruna, što je ležalo na podu pre 
Lukom, pa ih okretao na dlanu desne ruke i go- 
vorio: 

— Eto vidiš: car hoće, nek misničko ne 
gine! Može mu izaći za zvono i za sv. misu... 
Hm... — uzdahnuo Markan duboko, spušta- 
jući novce pred Luku: onaki momak, onaka mla- 
dost i snaga... 

Već su djeca bila prestala jecati, dapače 
se ispod glasa počela za nešto svagjat, a i žene 
prestale odhukivat, a Luka šutio. Niz njegovo 
lice već su bile prestale teći suze, kad se Luka 
okrene cijelim tijelom prema ženi, što je još 
uvijek na pragu sjedila i naricala, te rekne za 
čudo. blagim glasom, da je Lukinica jedva po- 
znala, da je to glas Lukin: 

— Stara, prestani! Kako ono ti reče: da 
ne bi na viziti onoga felbabe sa žutim brkom, 
ne bi ga ni uzeli,,, 

— Onoga, onoga, o sebi se on zabavio! — 
govorila Lukinica kroz plač pjevajućim gla- 
som —: on se na njega nasmija, kad momak u 
sobu ugje, a doktor i dočeka: ti si, veli, dobar! 

Onoga, onoga! — proslijedila naricajuć, a Luki 
sjevnule oči, pa on naturivši šal i kapu nad oči 
rekao prijetećim glasom: 

— Pa će za njega i platiti.., — i to rekavši 
ustao Luka i otišao u mrak, Da li će k stajama, 


ili će u mlin, nije nikomu kazao, a nije ga nitko 


smio pitat, 


VIL 


Sutradan je već sve selo govorilo: Sad će 
Luki ići carska penzija, svejedno ko i lugaru! — 

— Šta misliš, moj dragi, — govorili stariji 
ljudi — nije šala dati sina za carevinu da po- 
gine, pa ni suze ne pustiti, Ali Luka je tvrd! 
To svaki ne bi mogao! — 

Nu bilo je i takovih ljudi, koji su kimali 
glavom i govorili pridušeno ispod glasa: 

— Lijepo je to, što Luka ne cvili, ko lisac u 
$vožgjima; ama: svi smo mi carski robovi! Pa 
ne treba odmah caru na obraz udarati, kako je 
to namislio Luka, Zar je u cara jedna briga, pa 
da car mora reći: Zar su moji Bošnjaci tako 
gladni? — 

— Stani, kume, stani — govorili bi drugi —: 
ima tude i još računa, Penzija, veliš? A da ne 
će to biti namet na vilajet? Jer, borme, car ne 
da, da se njegove kase prazne: udarit će porez 
na svijet, pa ćemo i ja i ti iskihavat Lukinu 
penziju! — Nu najviše ljudi nije dalo to reći, da 


će se radi Lukine i drugih penzija povećati po- 


rezi, Oni su govorili: 
— Car je mila majka: on penzije plaća, da 
utješi ranjeno roditeljsko srce, Pa kako bi to 

onda bilo: jednoga tješit, a stotinu ih cvilit ve- 
ćim porezom?.,, Nego će to car plaćat od 
svoga: za moju su glavu poginuli, evo im, nek" 
znaju za njih bar njihovi! A muke caru naštam- 
pat banki... 

Doduše Luka o penziji nije puno govorio. 
Samo je dva — tri puta negdje ljudima rekao: 

— Da nije bilo onoga felbabe, nit bi moga 
Šimu uzelo, nit bi ja sada penzije tražio, Pa može 
bit, da bi ga i uzelo, al! mi je danas na njega 
žao: dok je moj Šimo koračio u sobu, pogje se 
on na momka smijat! Biva doktorima pod nos: 
evo ga, držite ga.., I baš ću njemu otići, fel- 
babi, — završio bi Luka, a iz očiju bi mu čudno 
sijevnulo — pak ću mu reći: hoću sada pen- 
ziju.., 

I nitko se u selu nije našao, ko bi rekao 
Luki u obraz: 

— Nemoj, Luka, tako naglo udarat u obraz 
caru i carskim ljudima, nek' ne reknu: gladni 
Bošnjak! Nemoj nas sramotiti! Ne! Većina je 
ljudi u selu bila u brizi, kako će otvorit vrata 
»pristojniku«, ili »djuntu«, ako Luka zatraži pen- 
ziju, jer nije šala carevini tolike pare davat, a 
nitko ih ne zaragjuje: Šime više nema, valja ih 
davat za mrtvu glavu, pa kako onda čovjeka ne 
bi bilo stid? Pola će kotara reći: Palučani — 
»Palučak« zvalo se je Lukino selo — skriviše 
carevinu! A tako i dolazi: jer što bi globu pla- 
ćala, ako nije kriva? Pa kako će čovjek težak 
pogledati predstojniku u lice?,,, 

Takove su misli dakle prolijetale glavom 
seoskih ljudi, nu nitko se nije usudio reći Luki: 
odustani se od toga, ne sramoti sela, ne meći 

nas na vatru! Jer kad budemo mi carevini tra- 
žili dlaku u jajetu, onda ne će ni hama carski 
gjendari kroz prste progledati!l,,, — Na ovu 
pomisao seoske je starješine skoro nesvjestica 
hvatala, nu Luki se ipak nitko nije usudio pri- 
govoriti, što će on tražiti penziju, jer su znali, 
da je roditeljska bol velika, 

Stari je Mijat Krpan, najstariji čovjek u 
selu, govorio pred ženama“i djecom, da čuje 
Luka: 

— Lijepi moj, sa carevinom. se nosit ne tre- 
ba. Pa još sa ovakom carevinom!| Penzija, pen- 
zija! Hm! Ja to ne znam, da je išta drugo, nego 
jedna globa; biva: ubio si mi sina, plati sad.,. 
pa ću ja sjedit ko gospodin, a car nek' me hrani, 
A Luka se zalijeće, — proslijedio bi starac tiho 
ispod glasa, nadviv se nad uho najbližoj ženi — 
Luka se zalijeće u lov, u ribu, penje gvožgja — 
a nije niko ničija kutija: očepit će netko, pa 
može penzija i nama i njemu prisjest,,. Lijepo 
je, da siromak čovjek primi koji groš od bogate 
carevine, al' se ja bojim zla! — završio bi starac, 

Dakako da je Luka čuo od žena, šta se po 
selu govori, pak bi se svaki put i zamislio, kad 
bi mu žene kazivale. Nu na koncu bi mu oči 
sijevnule, Luka bi stiskao šaku i rekao: 


— Hoću ja iskat! A šta se on imao smijat 


na moje dijete, pa doktorske oči na njega svra- 
ćat? Neka sada plati,,, | 
"Bilo je doduše i takovih ljudi, koji su Luki 
pravo davali i govorili: 
— Što je ne će iskat? Carevina mu sina 
utrošila — pa neka sada ona Luku hrani, Svak 
znade, da je Luka u jednu nogu herav, 

Doista, Luka je bio u jednu nogu herav, to 
je svatko u 'selu znao, pa je to znao valjda i ko- 
tarski ured, jer ne može biti, da mu to gjendari 
nijesu. javili, neka carevina znade, kakvih sve 
ljudi ima u njoj. Što bi Luka i s heravom nogom 
utekao svakomu gjendaru, ako bi ih izdaleka 
opazio u lovu ili u ribolovu, — to ništa ne sme- 
ta: što je on brz, to je njegova stvar, al' da je 
herav, to svatko vidi,,, 

Nu ipak je većina sela sumjivo mahala gla- 
vama, kad bi kogod spomenuo, da će Luka tra- 
žit penziju. Tako su prvi ljudi govorili, 

— To je ići suprot Boga! Biva: što mi je 
oduzeo Bog, neka mi nadoknadi car.., Da je 
Bog hotio drukčije da bude, ne bi njegov Šimo 

-poginuo! Pa ko može nešto povratiti, što mi je 
oduzeo Bog?.., 

Dapače, Nikola Tičica, komu je lani sina 
pritisla bukva u šumi i mrtva ga ostavila, go- 
vorio je po kavanama na sva usta: 

— A ko će meni plaćat penziju? Nema Lu- 
kina, nema ni moga; star Luka, star ja: on herav, 
ja ćorav, pa zašto onda i ja ne dobijem pen- 
ziju?,,, Svi smo mi dužni Bogu i carul — 
Nikolin je govor bio tako jasan, da se nitko 
nije usudio protusloviti: tako je jasno bilo, da bi 
i Nikoli trebalo dati penziju, ako je dadu Luki, 

Dapače: Luka je imao mlin, A koja muka 
naći gjendarima pri Luki krivicu, pa mu oduzeti 
dozvolu? ,,, Jer i mlin*je ko neka penzija: ni 
znoja, ni žulja, samo stresaj ujmove u svoje 
vreće, Ja, pa bi Luki lako mogli reći: kad ho- 
ćeš penziju, ne ćeš sjediti u mlinu; s tvoje brane 
topi voda okolišna poljal,,, — Eto, to bi se 

. moglo lako dogoditi, nu to bi bio udarac, da se 


na to nije smjelo ni misliti, a kamo li o tomu 
štogod spomenuti: svako se je bojao, da ne bi 
od njega poteklo... 

“Najviše su se seljaci bojali, da im ne bi u 
poreznom uredu radi Lukine penzije poreze pri- 
peli: kad ste carevini tako slabo radi, pa je 
hoćete, da oglobite, a vi plaćajte... Car badava 
radi vas para kovat ne će! 

Nu sve je seosko govorkanje i sašaptavanje 
bilo uzalud: Luka je ostao pri prvoj: da će iskat 
penziju. A u toj odluci Luka se je osobito utvr- 
dio, otkako mu je Lučin Kravarica iz Bokova 
potvrdio, da se je felbaba na pok, Šimu doista 
nasmijao, pače ga uhvatio za mišicu i povikao: 
aha, evo dobra soldata! Onda da nije čudo, što 
su ga uzeli,,, 

Tako je eto radi svega toga Luka čvrsto 
sada odlučio iskati penziju, pa makar izgubio 
mlinsku dozvolu, 


VII. 


Već su dvije nedilje dana prošle, otkako 
je došao u selo glas, da je Šimo Lukin poginuo; 
seljani se podijelili u dvije stranke: stari ljudi, 
koji su svašta dočekivali na svoju glavu, bili su 
puni straha i brige, kako će se odsele selo raz- 
mićivat sa zvekutorima, gjendarima i deseta- 
rima: kadgod zaplaču na teške dancije, na šum- 
ske globe, na što bilo, ne će li im uvijek odjed- 
nom začepit usta: Ah! stani, dragi, vi ste ono 
selo, u komu težaci penzije potežu,,. — Pa su 
zato stari ljudi bili u strahu i brizi. A Luki nešto 

izbiti iz glave, što si je on u glavu usadio, to se 
nije moglo. Zato su mu poručivali po djeci i že- 
nama, ne bi li se sjetio... Al' se Luka nije dao 
ni vilama osedlat, a u tom su ga utvrgjivali svi 
mlagji ljudi, koji su govorili: 

— Pravo ima Luka: kad plate za mrtvu 
glavu, oni će krajčit od našega sela.,, Naše je 
selo malo, a široka carevina, nek' uzimaju iz 
drugih sela, 

Badava su se stari ljudi sašaptavali: 

— Hrgjava vremena, nestaje ljubavi i sito- 
sti! Eto se danas ni caru ne oprašta! A u stara 
doba: mi kršćani otigji pod komoru, ne budi nas 
po pet godina kući sa Crne Gore, a Turci izgini 
i ne vrati se nikad, — pa ko je turskom caru 
glavu razbijao penzijama? 

— Ja tebi kažem, ovi je car, siromah, 
mehka srca: on će se upropastit zbog svoje do- 
brote. Jer svjetina je svjetina: i carske će bla- 
gajne svjetina ispraznit,,, 

Napokon se Mijak Krpan odlučio, te jedne 
večeri otišao do Luke, da s njim malo posjedi, 

Luka je upravo krpio opanke i priječao 
opute, vidilo se, da se nekud sprema, jer je i na 
ognjištu zapretano bilo nešto pod malim sačem, 
pod kojim se obično pogača peče, 

Kad je Mijat unišao i Boga nazvao, Luka je, 
to se zna, božji pozdrav prihvatio; nu dalje se 
nije, činilo se, puno brinuo za Mijata, niti ga je 
puno zapitkivao, Nu Mijat se nije dao smesti; 
on je izvukao iz njedara duhankesu, osušeni 
mjehur od krmeta, te je preko ognjišta hitio 
pred Luku, ništa ne govoreći. Luka je isto tako 
ništa ne govoreći digao s poda i počeo savijati 

cigaru. Kratko je vrijeme trajala šutnja, jer je 
naskoro Mijat spustio glavu megju ruke na ko- 
ljena, pa uzdahnuv duboko i zavrtiv glavom za- 
plakao ispod glasa.,, 

Nitko Mijata nije pitao, zašto plače; ta 
svatko je znao i malo dijete u kući, da Mijat 


-oplakuje pokojnoga Šimu, Lukinica je s Mijatom 


već bila sastavila, a i ostala ženskadija po kući 
nadvukavši marame nad oči tiho su plakale. To 
se jasno vidjelo po grudima i plećkama, što no 
su se od časa do časa visoko nadimale, 

Luka je sjedio i šutio, motajući cigaru svo- 
jim kratkim debelim prstima. Na njegovom se 
licu nije mogla opaziti suza, nu na sploštenom 
licu, ušiljenom nosu i zakliještenim očima očito 
se vidjelo, da se jedva suspreže ,. 

— Kažu: dat će mu sada car penziju. Daj 
mi moje dijete, nek mi.u večer kroz selo pro- 
pjeva, pa nek' su mi dvostruki porezi! — govorio 
Mijat, tarući rukavom suze. — A šta će mi 
pare? Čast carskoj pari: na njoj ima čestiti car- 
ski obraz, ama ja je ne mogu zagrist... 

— A, lijepi moj: mi smo i dosad živjeli bez 
penžija, nismo catia! kasi na teret padali, Pa 
zar je naš car rad, da njegova djeca ginu? Jok, 
brate, ama tako je vrijeme došlo! Pa kad Bog 
meni nije dosudio, da se hranim od njega živa, 
— ne ću ni od mrtva, a svog, cara da cvilim i 
na trošak nagonim! Vele: ima car kalupe, na- 
štampat će para! Kolišni je cigar-papir, pa ti za 
njega valja dati na ovom vremenu 3 krajcara, 

kako će jedan car nasmagati ćageta za ono- 
like banke, što trebaju svijetu! Pa na banki 
onolike štrampe i cvjetovi! Pare su to! — 

X —A ja se najviše bojim, da se ne će »či- 
lovnici« izuzet na selo: kad vi ne žalite care- 
vine, pa joj ne možete prigoriti jedne ljudske 
glave, — platite! 

— Platite! — govorio Mijat uzvišenim gla- 
som, kružeći očima po čeljadima, kao da traži 
potvrdu svojoj riječi i udarajući štapom po 
podu —: platite, platite!,., 

Mijat se zakrenuo na drugu stranu prema 
zidu, te odbio dva-tri dima iz svoje dugačke 
lule, a zatim se opet okrenuo licem prema Luki 
te govorio pridušenim glasom: 

— A kad su još Bratići bili selo gladović? 
Pa da im neka sorta prigovara: lako Bratiću, 
njega car hrani! ,,, 

— Drago moje, — proslijedio Mijat —: mi 
smo mogli dosad nekoga i odmolit, A uzmi 
penziju, pa odmoli onda! Zar ti ne će odmah 
odsjeći ko s grane: Ja ću te hranit: zar ti ne 
znaš, da sam ja i Bratiću svezao penziju?,,, 
Pa će svijet proklinjat! 

— I šta ću ti još kazati: gdjegod dogješ u 
kahvu, u mehanu valja ti biti prvi. Ko tebi vikne 
kahvu, ti njemu moraš rakiju, jer ti igje carska 
penzija! Ako desetari ili zvekutori ili gjendari 
bahnu u selu, eto ih tebi na konak: borme, car- 
ski ljudi carskomu čovjeku! Doista ne treba bje- 
žati gosta: teško kući, kojoj gosti na konak ne 
padaju, Ali ne treba biti ni med, da te svijet 
izliže,,, 

— Tako je, lijepi moj; pa ako drugi upiše 
misniku u blagoslov jare, ti ćeš morat prase, 


Jer svatko će kazati: ovoga je čovjeka car po- 


sadio na svoje koljeno! — 

Još je puno Mijat govorio i već je bilo 
kasno, kada se je pridigao, te kući pošao, 

Mijat se je čvrsto nadao, da nije uzalud 
govorio, I kad je kući došao, pa ga čeljad pitala: 
Šta bi Mijate? — on je samo značajno namignuo 
i rukom odmahnuo, a čeljad su razumjela, šta to 
hoće reći: Šutite, sve će dobro biti! — I doista, 
Luka se je bio uskolebao, Ne, što bi mu se 
carski ljudi na konake svraćali; toga se Luka 
nije ni najmanje plašio, ocu su se njegovu po- 
kojnomu svraćali, pa zato Bratići nijesu kruha 


ogladnili, Ali ga je najgore zapeklo, što će biti 


prigovora od opakoga svijeta: Lahko Bratiću, 
njega carevina hrani! — Pa mu onda ne će 
obraz moći podnijeti, ni da naplati potricu, ni 
da uzme nadnicu.., : ' 

Nu žene nijesu dale ni proslovit, 

— Da je njemu od Boga bilo naregjeno, mi 
ne bi ništa govorile; ali je to očito, da to nije po 
božjemu naregjenju, nego po nekakovom haturu, 
Čuo si, šta kazuje Kravarica! — govorile one, 
I Luka je napokon presjekao: 

— Svu ću je s ljudima popit u ljubavi i po- 
štenju, al' davat mi je moraju! Moga Šime nema 
— i Luka glasno zaridao, valjda po prvi put u 
svomu životu, 


VIII. 


Osvanuo utorak, već treći iza tužnog glasa 
o Šiminoj smrti, Kad je toga jutra Luka prošao 
kroz selo vodeći za sobom kobilu za jular, du- 
boko je bio natisnuo šal nad oči: vidit si mu 
mogao samo plosnati nos i prosijede, stršeće 

brkove, pa je Luka u tom položaju izgledao - 


kao kakva prikaza, kojoj ne vidiš na čelu i na 


oku, šta. misli, ni na što se sprema, I premda . 


je Luka rano selom prošao, ipak cijelim putem 
vrata su se kućna za njim otvarala s poznatom 
škripom, a na vratima se vidjele žene, povezane 
ispod brade, kako se prestrašeno za Lukom 
gledajući krste i glavama mašu, a škripa kućnih 
vrata Luki se je pričinjala kao pridušena prijet- 
nja uvrijegjenoga sela: 

— Zar tako, Luka? Ti selo na vatru nala- 
žeš! Sad nam carevina i gore ne će momaka 
žalit: »Platit ću im penziju, ako im poginul« 
— pa se ne možemo nikomu ni potužit, Oh! 
Luka, Luka. ,. 

Tako se je činilo Luki, da u škripi kućnih 
vrata razumije govor i žalenje sela, nu Luka je 
bio čvrsto odlučio: 

— Nek' svako zaišće penziju, pa će se ca- 
revi prije pomirit! Jer nije lahko carevima to- 
like penzije plaćat. A manje će im i desetine 
dopast, jer kad ljudi dobiju penzije, ne će više 
ni radit,,, 

Tako se je Luka u sebi branio od seoskih 
prigovora, nu posve se umiriti nije mogao, 
Riječi Mijatove: »Mogla bi se carevina na selo 
izuzet,..« — neprestano su mu zujile u ušima, 
a pred očima mu lebdio Mijatov prestrašeni 
pogled, 

Putem Luka nekoga dostigivao, a neko 
Luku od poznatih ljudi, Dan je bio lijep, vedar, 
sunce se istom ragjalo i bacalo prve svoje zlatne 
zrake po brijegu i dolini. Sve je išlo kao obično: 
ljudi su jašeći sjedili visoko na samarima, ko- 


. Game 

njima skoro na vratu, u praćama visile su noge, 
koje bose, koje obuvene duboko niz konjske 
trbuhe, a žuta ulaštena koža na suhim glijež- 


. njima, — jer su se jašeć nogavice pokupile — 


upravo se sjajila na sunčanim zrakama. Tako je 
sve išlo po redu i sve bilo kao obično, ali se 
Luki ipak činilo, da je danas svijet drugačiji: 
stari znanci prolazili pokraj Luke; dosad bi već 
iz daleka šale dobacivali, za zdravlje se pitali, 
Luku, makar i s konja, po torbi na legjima opi- 
pavali i žmirkajući očima govorili nasmijana 
lica: 

— Je li još puna, Luka? Kako bi bilo, da 
malo potegnemo, nek je lakše uprtama na torbi, 
da ne popucaju? — 

— Nek' je lakše konju nosit! — veliš — 
Prihvatio bi Luka, i nategao usta na smijeh. 

Nu danas toga nije bilo. Ljudi prolazili mi- 
mo Luke nekako neobično; neki se za zdravlje 
pitali, kad bi spram njega došli, kako je i red; 
nu neki bi, čudo, mašili Luku, pak se onda na 
samaru zakrenuli i za zdravlje upitali, ko od 
smilovanja, a za neke se je Luki pričinilo, kad 
bi do njega došli, kano da bi konja podboli i na 
Luku krivo pogledali, Doduše Boga su nazvali, 
ali je glas bio nekako ukočen i drven... 

Svaki je danas ucviljen! — govorio Luka 
u sebi. 

Već je sunce povisoko bilo, kad je Luka u 
Tešanj stigao, Nije se žurio. A i što bi? Ne ide 
na veselu stvar, ,, 

Pred konakom bio gust skup težaka u crve- 
nim šalovima, a bilo je i zelenih i šarenih, nu 
najviše crvenih, Svi su ti ljudi stajali u okrugu, 

šutjeli i slušali, naćulivši uši i gledajući nekud 
na stranu. Kad je Luka nanišao pokraj toga 
skupa, čuo je nekakav oštar glas iz sredine 
skupa: : ; 
—,., carevina plati joši kamatu,,, — 

Nu Luka se za taj govor nije brinuo; on je 
samo otišao do dvorišta sijedoga Alje, te tu 
svezao kobilu, i otišao u čaršiju, 

Luke već dugo nije bilo u čaršiju. Kad je 
sada čaršijom izašao noseći u ruci kostrenu 
vreću, za koju je još pred tri godine dao dukat 
u žutu, nije mogao poznati čaršije. Dosad se u 
to doba dana ne bi čovjek mogao čaršijom raz- 
mitit, tako su se po njoj plele žene sa sirovima, 
težaci s vrećama i konjima, cigani s kotlovima, 
mutapčije sa zobnicama i pokrovcima, pekari s 
naćvama, punim vrućih hljebova na glavi, 

Sad od svega toga ništa: čaršija ko izumrla, 
po njoj hoda samo policaja Mujo, nekoliko 
ciganki šćućurile se pred zatvorenim dućanom 
Ibrišima Golje. Samo jedan Bugarin dotjerao 
kola paprika, 

Luki bilo začudo, Pitao bi koga, al' se nije 
usudio, da se ne osramoti, jer su ratna doba, 
pa možda treba, da tako bude. , Ili se je možda 
on prevario u danu? : 

I Luka stane računat: prekjučer je bio u 
crkvi, Dobro se sjeća, kako je misnik govorio s 
oltara, da će carevina pozajimat pare, i ona na 
njih plaćat kamate, i kako mu je to: začudno 
bilo. I dosad je doduše carevina uzajimala svo- 
jim ljudima pare, nekomu za zemlju, nekomu za 
usjev u proljeće, ali nije plaćala kamatu care- 
vina, nego svaki čovjek na svoje. pare plaćao je 


diodio 

carevini kamatu, A sad eto će carevina kamatu 
na pare plaćat,,, A to je sigurno car negdje 
od drugog cara, s kojim se bije, pare osvojio, pa 


.se narodu podobrio; kad je narod ucviljen, 


djeca mu ginu, nek mu je barem teret manje: 
carevina će plaćat kamate! Pa je Luka sebi bio 
namislio tražit u zajam para, ako se zbog pen- 
zije na njega ne izuzmu,,, 

Po tomu se Luka dobro sjećao, da je prekju- 
čer bio u crkvi, a jučer se kod kuće odmarao: 
jedno od žalosti za djetetom, jer on drugoga mu- | 
ška djeteta imao nije, pa komu će raditi? — a 


*. drugo: bio je naumio ići danas u Tešanj, pak je 


htio, da se odmori, 


— Utorak je, pazarni dan sigurno — govo- 
rio Luka u sebi. 

— Zdravo Luka! — vikne odnekuda glas. 
Luka se obazre: svud naokolo dućani zatvoreni, 
nikoga vidjeti, 

— Zdravo Luka! — opet se oćuti isti glas, 
i Luka pogleda pravcem, otkuda je glas dolazio, 
To mu se javljao Aljo, njegov stari znanac, pot- 
kivač, Sjedio je u dućanu; samo gornji kapak 
od dućana bijaše otvoren, donji zatvoren, te je 
Luka preko donjeg kapka mogao opaziti Aljin 
zeleni šal na glavi i zelenkaste oči, 

— Ma što ga ne spustiš? — govorio Luka 
drmajući dolnjim kapkom, 

— A komu ću ga otvorit? — rekao Aljo, — 
Zar onim cigankama onamo? — ' 


*— Jesi !' prošao ispred konaka? — zapi- 
tao Aljo, . 
— Jesam! — rekao Luka, 

— Pa šta veliš? — pitao Aljo —: nek" se i | 
to čuje u svijetu... m. 

— Koje, Aljo? Šta ti to misliš? — 

— Eto: car pare pozajima — rekao Aljo 
prestrašena pogleda — i kamate plaća , kr 

— Nemoj Aljo, brate, neka siromašni svijet 
malo dušom dahne. I jesu mu teške bile ka- 
mate .., a sad će ih carevina plaćat. Eh, milo- 
stiv je ovaj car! M BR 

— Aha! Hu! šta ti to govoriš, Luka? — 
prasnuo Aljo u smijeh, : : 

— Šta govorim? Što i ti, što sam 1 pred ko- 
nakom malo prije ćuo: da će odsele carevina u 
pozajmljene pare plaćati kamatu. To dolazi, da 
milostivi car otpušta narodu kamatu, | 

— Ko ti je to kazao? — zapitat će Aljo 
zažmiriv na jedno oko, ' ; 

— Pa eto, čuo sam, kako pred konakom 


»Sjunt« viče: — .,. carevina će plaćati kamate! 

— Aha! — i opet se nasmijao Aljo, ali je 
sada njegov smijeh bio pun sažaljenja prema ne- 
ukomu Luki — to ti, moj Luka, nijesi razumio 


— rekao Aljo postavljajući svoju cigaru na pod, 
te dignuvši dva prsta Luki pred oči govorio važ- 
no —: cartraži— tuje riječ Aljo naglasio —: 
car traži para u zajam, pa će na njih plaćati ka- 
mate... 

—.,,.zar car plaćati kamate? id mo rekao 
Luka prestrašeno, iskolačiv u Alju svoje sivka- 
ste oči: — car,,, ' 

_— Carl Carl moj Luka, — rekao Aljo —: 

BE, 
Bije He! He! — nasmijao se Luka posprdno, 
povrativ se od prvoga straha —: puko: caru ka- 

lup, što banke štampa, pa mu treba tražit para 
u zajam... He! He! Pa car da kamate plaća, ,. 
Otale! — dreknuo Luka na Alju, te pograbiv 


. svoju torbu, što je ležala na podu kraj njega 


ispao iz Aljina dućana, a Aljo sažalno pogledao 


za Lukom i tiho rekao preda se: — Eh! moj 
kume,., — 
IX, 
— Koga ti držiš za budalu? — govorio je 


Luka u sebi, idući od Alje strmo niz čaršiju, te 
je od srditosti, uvrijegjena ponosa i cigaru bacio, 
premda ju je istom do polovice bio popušio, On 
je bio navikao, da se s njime ko s čovjekom go- 
vori, a ne od njega šalu pravi, I Luka je čvrsto 
bio odlučio prvoga znanca vigjena čovjeka, koga 
uhvati tamo pred konakom, i koji je čuo, kako 
adjunkt govori, da će carevina kamate plaćat, 
— prvoga takoga čovjeka uhvatiti za uho i do- 
vesti ga Alji pred dućan, neka čuje iz još nečijih 
usta, da Luka nije još, hvala Bogu, ni lud, ni 
gluh, da je dobro čuo, što se govori, 

U tim mislima Luka je već bio došao đo ko- 
naka, Tu je zbor još na okupu bio, I onaj piskut- 
ljivi glas još se je iz zbora čuo. Nije više go- 
vorio o kamatama, nego je govorio ovo —:,,, 
podajte, ljudi, slobodno, ko od vas ima gotovine, 
caru u zajam. Sada carevina treba para.,, — 

Oko Luke se okrenuo konak: prozori su mu 
se pričinili veliki kao vrata, a pandur na vra- 


“tima kao div, ko Kraljević Marko, Onaj piskut- 
ljivi glas šumio mu je sada u ušima kao potok 


njegova sela kod Gjekina mlina u proljeće, kad 
2 

se snjegovi tope, a šalovi muktara i knezova, što 
su tu stajali, činili su mu se ko maleni plastovi, 
Kad je prvi puta prošao, onda su svi preda se 
gledali; a sad mu se čini, da ga svojim očima 
prodiru, te mu prijete, rugaju se, zlo nagovije- 
štaju, muklo govore: Jest, šta je tebi, Luka, kud 
< k pošao? Car para traži,,, i kamate plaća! 
ar! 

Jedva se je nekako Luka okrenuo natrag, 
da ostavi taj strašni zbor, gdje se tako strašne 
stvari govore, I Luka je išao pognute glave, obo- 
renih očiju, ali mu se je sve činilo, kano da pred 
njim poigrava poput lopte dugoljasto lice Aljino 
i njegove zelenkaste oči, koje su mu govorile —: 
car, car pare u zajam traži.,, 

Brzo je Luka preletio pola Tešnja, došao do 
džamije, gdje su obično stajali dječaci s vrućim 
hljebom, voćem, Arnautin s limunadom, nal- 
banta — potkivač — s par konjskih ploča i osta- 
lim orugjem na jednoj vreći. Nu sad svega toga 
nije bilo: Luka u svojoj zabuni nije pravo niti 
opazio, da svega toga nema,.nu ipak je opazio, 
da oko džamije nije sva onako, kako je prije 
bilo, pače mu se i sama džamija nekako druga- 
čija pričinjala, Putem je sretao nešto i svijeta, 
nu nikoga nije mogao prepoznati. Samo mu se je 
pričinjalo, da ljudi prestrašeno nekuda lete,..: 

Tako se je Luka, uduben u svoje misli i pre- 
strašen najednom našao pred dućanom Avdage 
Šahinpašića, Sad je istom Luka došao do sebe i 
do potpune spoznaje: to više nije onaj stari svi- 
jet! Dosada bi pred dućanom bila stiska i vreva: 
Avdaga bi jednom dobacio opanke, s drugim se 
pogagjao za šal, trećemu mjerio sol, ili vraćao 

kusur, ili bi hitno računao, pišuć olovkom na 
koljenu, a težaci bi se ispred dućana tiskali, na- 
migivali, sašaptavali, s Avdagom cjenkali, a 
drugi se napinjali, natovarajuć i odtovarajuć 
konje. Sada od svega toga ništa, a u Avdage je 
bio jedan kapak, gornji dignut, a dolnji zatvo- 
ren, i preko toga zatvorenog kapka virio je Av- 
dagin bijeli šal na glavi, posut svilenim cvijećem: 
u zelenim i modrim bojama, 

— To je Avdaga! — rekne Luki neki nu- 


- tarnji glas, 


Luka i Avdaga bili su davni prijatelji. Niko 
Luku nije znao tako srdačno dočekati kao Av- 
daga, niti je igdje Luki bilo tako lahko rastati se 
sa svojom krajcarom kao.na dućanu Avdage Ša- 
hinpašića, Kano da bi on od Avdage paru pri- 
mao, tako mu je bilo pri duši! Pa ni nasvjetovat 
ga nije nitko znao tako dobro i lijepo kao Av- 
daga. Uvijek dobre volje, uvijek spreman na 
uslugu, lijepe besjede, — Avdaga je imao kod 
Luke i štovanje i vjerovanje, 

Kad je Luka došao do Avdagina dućana, 
pak se preko dolnjega zatvorenog kapka nad- 
virio, vidio je u dućanu Avdagu, kako sjedi i 
pušeći cigaru preda se zuri, Samo je malo po- 
digao oči i pogledao u Luku, pak opet oborio 
pogled k zemlji i odbio dim, ' 

To je Luku smelo! .On je bio naučen, da 
Avdaga, čim ga spazi, potrči prema njemu, ili 
barem na po svoga dućana stane, uzme Luku na 
oko, i kad im se pogledi sukobe, pokaže svoje 
guste bijele zube i Luki mahne rukom, neka 
dogje. A sadal.,, Pa ni dućan nije stari Avda- 
gin dućan. Prije su sve klupe bile pune pamuka, 


g* 

a o gredama visila čitava šuma konopa, julara, 
uzda, tava, čorapa, kolana itd, itd, Sada je pak 
bio dućan prazan, samo se je u jednoj škrinji sa 
staklenim zaklopcem vidilo malo šećera, u jed- 
nom kutu stajala je vreća soli, a negdje o gredi 
visjela je jedna osrednja peka, 

Malo je falilo, da se Luka nije okrenuo i 
pobjegao. Nu sad se je najednom pojavila sva 
“ njegova duševna snaga i provalila elementarnom 
silom na polje. 

— Avdaga, po Bogu brate, daj ti meni kaži, 
ja tebi najvolim vjerovati: što se ono govori, da 
će carevina odsele plaćati kamate. ,, 

— Kakve kamate? — rekao muklo Avdaga, 
pogledavši mutnim okom Luku, 

. — Ma, eto, kamate na pare, što ljudi neki 
duguju kotarskoj zakladi. , , 

— Bježi, ne budali, Luka, šta je tebi — go- 
votio Avdaga zakrećući se na stranu i ne gle- 
dajući u Luku —: car pare u zajam traži, — za- 
Yršio Avdaga, gledajući Luki strogo u oči — 
cat! 


X. 


Te večeri Luka nije znao, kako je kući do- 
šao, ni koga je putem sreo, ni je li s kime za 
zdravlje se pitao, ni je li gdje kljuse putem na- 
pojio, ništa se sjećao nije. Samo je za rana kući 
došao, A kad'je sjeo kraj ognjišta i odhuknuo, 
moglo se je čuti u treću kuću u selu. Dugo je 
“ vremena Luka tako sjedio i šutio, dok se napo- 
kon nije stara usudila, da ga zapita: 

— Šta bi Luka? Izradi | penziju? — a Luka 
ju je samo ošinuo pogledom sa strane 1 odgo- 
vorio za čudo mehko i usrdno: 

— Šuti, stara, boj se Boga: car para u zajam 
traži... Već ih dosta ni naštampat ne može, ko- 
liko mu ih treba! Pa kako bi mu sada na obraz 
udario?... . 

I Luka nije zatražio penzije. 


a 





Povijest jedne ženidbe. 
“ Pripovijest sa sela. 


L 


Kati je bilo istom šest godina, kad joj je 
umrla mati. Još se je sasvim dobro mogla sje- 
ćati, kako su joj govorili: — Eto, nemaš više 
matere! — kako je onoga dana kod njihove kuće 
bilo mnoštvo ljudi iz čitavoga sela, kako su svi 
hodali okolo, podbočivši se rukama, smrknuti 
i zamišljeni, kako je na ognjištu u kući gorila 
velika vatra, a po kući se vrzle žene iz kom- 
šiluka, sa oklagijama i naćvama, ili pako sa 
sinijama u ruci, Sjećala se je, kako se je zatim 
prostrlo na dvorištu pred kućom: ljudi su posje- 
dali, pili rakiju i jeli, a i svakom djetetu dale 
su žene po kost, da glogje, i po komad masle- 
nice, Samo joj nije išlo u glavu, što ljudi ne za- 
Pjevaše,,, a toliko se je rakije popilo! Pa joj 
je i to još živo u pameti, kako ju tetka Lucija, 
kad je ona pitala, zašto ljudi ne zapjevaju, kad 
se rakija pije, pogledala mrko i srdito namrštila 
čelo, te zamahnula oklagijom na nju, veleći: 

— Uh! pogrdo, s očiju mi, jer ću ovu okla- 
giju sad isprebijati o te. Zar je tebi pjesma na 
pameti, kad ti je mati mrtva? 

Pa kako su zatim ljudi ustali, uzeli dva po- 
dvora, isprepleli ih užetima, a zatim se odmah 
pojavila odnekuda dva momka, noseći megju 
sobom mrtve kosti, zamotane u bijelo platno od 

čela do peta, Nju je pako tetka Lucija uzela za 
ruku pa izvela na polje i pokazujući prstom na 
mrtve ostanke govorila plačnim glasom i tarući 
suze: 

— Eno tvoje majke! 

Za tetkinim legjima jecale su druge žene, 
koja slabije, koja glasnije, a kad su se ljudi po- 
digli sa tala, pak ponijeli mrtve kosti na nosi- 
lima, — onda je najedanput nastao glasan jauk 
i lelek u cijeloj okolici: žene su naricale, govo- 


“reći jedne: 


— S Bogom rodice, komu nas ostavljaš! 
— a druge: 

— S Bogom, kumo, komu nas ostavljaš! 
— Ali najviše se isticala tetka vukući za sobom 
nju, Katu, i vičući nekud srdito kroz plač i suze: 

— Stani, sestro! komu dijete ostavljaš? Zar 
meni nije dosta mojih mačića? Evo sam se osu- 
šila prije vremena i postarala,,. Kud ćeš s dje- 


tetom, sestro, govori! — dreknula tetka, kad je 


došla do vratnica na izlazu iz dvorišta, pak se 
spustila na zemlju i teško odhuknula, a ljudi za 
malo zamakli iza Pejine bašče sa mrtvacem, 

Kad je Kate sada pogledala tetki u lice, za 
čudo nije opazila na njemu suza ni žalosti: tetka 
je gledala nekuda preko sela, kopajući nemirno 
prstima po glavi, da se je Kata uslobodila, pa 
nadviv se tetki u krilo, rekla: 

— Teto, hoću ja mesa! — Nu jedva je to iz- 
govorila, već je tetka stisnula zube, brzo izvu- 
kla ruku iz glave, pa njome udarila malu Katu 
po zubima: 

— Jesi li me već počela navoditi na grijeh.., 
Evo ti mesa! Još ti se mati ni ohladila nije! Te- 

ško meni, ovakoj nesretnoj! Da si, Bog d&, i ti 
s njome! i : 

Za tim se tetka hitro digla sa zemlje, kao 
da ju je nešta zbolo, ili kao da je na nešta bila 
zaboravila, pak brzim korakom otišla u kuću, 
a Kata za njom. Tu je tetka najprije sjela na 
ognjište, pak se nešto zamislila, a onda se na- 
jednom obrnula prema Kati, pogladila ju po glavi 
i pružila joj komadić mesa, pa je pitala meko i 
ljubezno: 

— A gdje je, dušo, ključ od majkina san- 
duka? Gdje joj stoji? Kaži ti svojoj tetkil.,, 

Kata rekla: — Tu za gredom! i pokazala 
rukom mjesto, a tetka ju posadila kraj ognjišta 
veleći strogo: : 

— Sad tu sjedi! Da se makla nijesi, ubila 
bih te! — uzevši ključ otišla u sobu, gdje su 
stajale haljine u sanducima, U kući bilo sve tiho, 
nikoga osim tetke Lucije, njezina sina Peje, dje- 
čaka od kojih 12 godina, i Kate. Ljudi se sa 
groblja još nijesu bili povratili, a seoske žene, 
što su Luciji pomagale pri kuhanju, već su se 


razišle, U kući je bilo tiho, vatra je na ognjištu | 


dogorijevala, a stara maca došuljala se polako 
do Kate, pak joj se popela na krilo i počela 
presti. Naskoro je i Kata zadrijemala, ali se je 
probudila, kad su vrata zaškrinula, Bila je tetka 
Luca sa nekakvim svežnjom pod pazuhom, Šta 
je bilo u svežnju, toga Kata nije mogla vidjeti, 
jer je tetka Lucija ispred svežnja držala raširenu 
ruku, da se ne pozna, šta je unutri, a Katu je 
srdito pogledala i izderala se: 

— Spavaj! Što ne spavaš, pasji skote! Uh, 
već si mi pola duše moje ispila,,. Što te pasja 





sika 

mati nije najprije othranila, pa onda umrla... 
Kud će moja siročad, jadna sam ti Luce! Evo 
sam i tako propala! — govorila ona ogledajuć 
E pune i jedre, do lakata zasukane ruke, 
— Nestaje me svakim danom, pa sad hrani još 
iovo... 

< I ona prezirno mahnula rukom prema Kati, 
te nastavila: ' 

— A nekoć su se za me otimali... 

I pri tim se riječima Lucija uspravila, pak 
se preko ramena nastojala pogledati niz legja, 
da vidi, nije li doista propala i smršala, U taj se 
čas olvore vrata od kuće i unutra stupi Pejo, 
Lucijin sin, a Lucija mu stane šaptati: 

— Na, evo sinko, nosi ovo kući, pa ostavi 
za kacu, da ne vide nevjeste, dok ja ne dogjem. 
Što ćeš, sinko, tako je nesretno materinsko srce. 
Ja bih sve strpala u vas i pometala na vas... 
Što će to njoj — rekla, pokazajući rukom na 
svežanj i na malu Katu — ona je sada siroče! 
A ti se brojiš gazdinski! — rekla, pogledavši 
Peji veselo i ponosno u oči, : ' 

Dok je Pejo prtio torbu sa svežnjem, Lucija 
se zamislila i gledala u zemlju preda se, a onda 


najednom digla ponosno glavu, pak rekla prko- 


sno, pomaknuvši se na mjestu i udariv se rukom 
o stegno, kao da se s nekim prepire: “, 

— Eh, biva... Nek ju badava hranim, a 
moji ptići neka cvrkuću i gladni i žedni, i bosi 
i goli.., 

' I nikad Kata nije zaboravila onoga pogleda, 
puna mržnje, prezira, oholosti i nemilosrdnosti, 
kakovim ju je iza tih riječi pogledala tetka 
Lucija. ' : 

Još iste večeri odvela je tetka Lucija malu 
Katu svojoj kući, Kad je prolazila selom, u sav 
je glas plakala, pa su žene iz kuća provirivale 


i rukavom od košulje trle suze. A stari Nikola, 


Čvoro, prozvan tako po velikom čvoru na čelu, 
čuvši plač kroz selo i vidjevši, da to plače Lu- 
cija, vodeći za sobom siroticu Katu, skrušeno 


govorio: 

— Eh pa, ljudi, eto vidiš, ., Ko bi se nadao, 
da to može biti od Lucije... Ja, istina, ona je 
nagla i opaka, ama eto, ima dobro srce! — I 


Nikola je čvrsto odlučio, da se više nikada neće 
hititi toljagom ili kamenom za Lucijinim krme- 
tom, kad mu ugje u bašču ili u krumpir, nego ga 
lijepo istjerati. Dapače, te je večeri stari Nikola 
uzeo jednu kapu oraha, pa otišao u Lucijinu kuću 
i razdijelio djeci, a nije bio prekoračio njezina 
praga već Bog zna kako dugo, Nu i Lucija kano 
da nije više ona ista bila: čim je staroga Nikolu 
opazila, odmah je maramu navukla dublje nad 
oči i idući pognuta preko kuće zaridala: 

— Oh! Oh! Kuku meni, jaoh meni! Oh! Se- 
stro mila! Kud ode, kud me ostavi! Vidi, kume, 
moje nesreće! Evo sam se i sa svojim osušila. 
Što sam ja već ovoliko Bogu sagriješila! 

Starom se Nikoli oborile suze niz obraze, 
a veliki čvor na čelu kao da je još viši narastao, 
On potego iza pasa maramu, pak se jednim 
krajem marame tro, a Lucija dokučila iza kace 
kavensko sugje i pristavila k vatri vodu, da 
Nikoli skuha kavu. Dok se je voda za kavu 
grijala, povadila Lucija šećer iz njedara, pa 

ožegom razbijala veliki komad šećera. Jedan 
komad frcio daleko, uprav pred malu Katu. 
Kata i jedno Lucijino dijete hitro pružili ruke za 
šećerom, nu Kata je bila brža, te ga dohvatila 
i ponijela k ustima, Lucija je najprije gledala, 
koje će dijete dohvatiti šećer, a kad ga je Kata 


dohvatila i k ustima ponijela, udarila ju je ne- 


milo ožegom po prstima, a usne su joj čudno 
zadrhtale.,, Dijete briznulo u glasan plač, ali 
ga je Lucija brzo nadvikala naričući: 


— Vidiš, moj Nikola! Šta meni valja pod- 


nositi! A bila sam ravno nogom stala! Ono moje 
ljudine tupo... Pa nitko ne pita: šta ćeš sada, 
Luce.,, ' i 

Najednom se Lucija promijenila u licu: pre- 
stala plakati, malo se zamislila, a onda naglo 
udarila rukom o pod i rekla: 

— Pa nijesu ni ljudi! U našem selu nema 
ljudi,,, da se ijedan nagje, pa bar upita: šta 
ćemo s djetetom? Nego svi u me gledaju... 
Nisam ga ja rodila — završila Lucija, udariv se 
rukom po stegnu, : 

Stari Nikola šutio i pušio, a Lucija mu 


pružila crnu kavu, Kad je Nikola dva, tri puta 
srknuo, okrene se bolje k Luciji, pa će joj mekim 


glasom: 
— Nemoj, draga! Istina, trebali su se ljudi 


razgovarati, ali tvoj obraz ne bi mogao pod- 


nijeti, da ko rekne: A gdje joj je tetka? ,.., Ele 
tvoje breme nikud s tebe! A dobro je djelo, 


othraniti sirotu,., Neka svijet vidi, da nije, 
kako neko misli,,, f 
— Eto to, kume dragi, — govorila Lucija 


meko — neka se svako mojih besjeda postidi! 

Sve me nalaze zlu, sve opaku, sve ja kriva. 
Ama, bolan ne bio, ne moreš se ti ni poinaditi, 
kad je netko na zlo ustao... Eto, neka vide 
sad.,. A ja kažem: neka Bog plati svakomu 
po njegovu srcu! X: 

Dugo je još Nikola te večeri kod Lucije 
sjedio, i već su sva djeca oko ognjišta pospala 
bila, kad se digao i otirući maramom suze otišao 
kući, Odsele je Nikola uvijek govorio: 

— Na Luciju neka nitko ne viče! 

Nu ipak se je našlo ljudi, koji su govorili: 
— Šta mi je kazuješ... Razvikala se, ko da hrani 
pol sela! Ne ću joj valjda ja hraniti sestrićal A 
kud odoše pokojničine trube platna i tkanice?.., 
Svi znamo, da je imala stan.,. 

Još dugo vremena iza smrti sestrine Lu- 
cija bi često, bilo u jutro rano, bilo u večer 
kasno, sjedeći uz ognjište i srčući crnu kavu 
. zalilala gornje tijelo i zakukala na svoju sreću, 
koreći sestru, što je umrla, dok nije dijete od- 
raslo, te njoj tako naprtila tešku brigu na vrat: 
“ona da će se prije vremena osušiti!... Pri tome 
bi Lucija svaki put zagrnula rukave od košulje 
do laktova, te sa dopadnošću i strahom pro- 
matrala svoje pune i jedre mišice. Ili kad bi 
išla na vođu, ne bi putem kao dosada zauzbacila 
maramu preko glave, nego bi se njome povezala 
ispod brade, išla pognuta i odhukivala, da se 
je čulo na daleko: 

— Taka je moja sreća..., 

Mala se je Kata brzo sprijateljila sa svojim 
novim položajem. Istina, djeca tetkina svagdje 
su je potiskivala u kut, a kad bi se štogod s 
njome posvadila, prvo im je bilo: — Nije ovo 


u. > 

tvoja kuća! — i Kata je morala šutjeti. Ali inače 
izmegju nje i tetkine djece nije bilo razlike: ako 
su što skrivila, ili se sa Katom potukla, tetka 
je Katu doista prvu našibala, pa ju je megjutim 
srditost prošla; nu nije opraštala ni svojoj djeci: 
i njima bi se šipkom poprijetila, klela, psovala 
— ali dok je Katu našibala, prešla bi je zla ćud 


.i volja dalje šibati, 


Ni kod stola nije bilo razlike: djeca su sva 
skupa jela i Kata s njima, Lucija bi nalila mli- 
jeka varenike, nadrobila kruha pa tisnula pred 
djecu: — Evo, jedite, kad je dao Bog! — Zdjela 
je stajala pred svom djecom nasred sofre, nu 
ako je u mlijeku bilo kajmaka, taj se, kao za 
inad, nikad nije htio ustaviti na Katinoj strani ;.. > 
To je tako moralo biti, jer kajmak stane, gdje je 
njemu drago, pa se Kata nije na to ni tužila, 
nego.kad je kajmak bio osobito jak i gust, ona 
bi se malo podigla, pa pružila kašiku, da ispred 
tetkina Peje dobavi malo kajmaka — ali već ju | 
je tetka kašikom dokučila po prstima, da je 
kajmak sa mlijekom poprskao na daleko: Ispred 
sebe! — viknula bi tetka i donja joj vilica za- 
drhtala; a tetkin bi Pejo zdjelu bliže sebi pri-. 
makao, te na Katu povalio svoje krupne oči, 
govoreći prijetećim glasom: 

— Nije ovo tvoja kuća — a stari Pejo, Lu- 
cijin muž, samo bi zavrtio glavom, nategno suho 
lice na posmijeh i reko: . 

— Hajduk! — a sa njegovoga suhog lica 
odsijevao je ponos i veselje. 

Kad je Kata malo ponarasla, pošla je ču- 
vati jarad sa tetkinim Pejom, Tetka bi njima 
spremila torbu, isprva jednu obojemu, nu to 

malom Peji nije bilo pravo: on je htio na silu 
da ima svoju vlastitu torbu i tetka je morala 
popustiti. Stari je Pejo dakle morao kupiti još 
jednu torbu i u kući je bilo puno veselja, kad je 
Pejo donio novu torbu, pa ju bacio malom Peji 
u krilo riječima: 

— Eto, hajdučino! , 

Odsele su Pejo i Kata nosili svako svoju 
torbu: Pejo novu, lijepu, šarenu, a Kata staru, 
sivu, iskrpljenu velikom iglom i debelim kon- 
cima. Tetka bi im u torbu spremila užinu: ko- 
mad kruha i glavicu mladog luka. Nedjeljom bi 
turila unutra i komadić sira, Tada bi se Kata i 
Pejo od jutra do podne kladili i svagjali, čiji je 
komad sira veći; nu kad bi na podne, kad je 
sunčana sjena padala uprav posred izvrnute 
Pejine kape, sjeli jesti, pak prislonili sir komad 
uz komad, uvijek su našli, da je Pejin komad 
veći — i Kate je gubila okladu, pa je morala taj 
dan sama vraćati jarad, a mali je Pejo samo 
svirao na diple i na Katu viko. Ša 

Tako su Kata i Pejo lijepo rasli i u ljubavi 
živjeli Ako bi se kada dogodilo, da bi jarad 
potrla čiji grah ili kapus, tužba je kući, to jest 
tetki Luciji došla još prije, nego bi Kata i Pejo 
u večer jarad kući dotjerali. Tada bi ih Lucija 
već čekala pred kućom sa šipkom u ruci, donja 
bi joj vilica zadrhtala i ona bi već iz daleka, 
sipajući kletvu i prijetnju, poletila za djecom, da 
ih uhvati i išiba. Nu za čudo, premda je mali 
Pejo bio puno zdepnastiji od Kate, ipak je Lucija 
svaki put Katu uhvatila i našibala, a Pejo je 
obično izmakao... Dapače bi Pejo kašnje tužio 
Katu, da je ona kriva, što su jarad štetu po- 

činila, jer da je njezina reda bila jarad vraćati; 
nu na tu tužbu Lucija već ne bi više Kate šibala, 
samo bi joj poprijetila. 

Tako su Pejo i Kata usporedo rasli. Pejo 
je bio čvrst dječačić, plećat, pun i jedar, da su 
težaci prolazeći kraj njega pješe i na konjima 


. sa zadovoljstvom mahali glavama i sa smiješkom 


na licu govorili: — Ko bačić! — nu Lucija bi 
često uzela u večer, sjedeći kraj ognjišta, Peju 
svoga na krilo, pa mu otkrila legja, pipala ga po 
legjima i plećkama i zabrinuto govorila: 
— Jadna ti sam Luce! dijete mi propada. 
Eto vidiš, ništa ga nema. 
Odsele bi Lucija, spremajući torbe, turila u 


Pejinu torbicu još i po koje tvrdo kuhano jaje , 


i pogledajući ispod oka na malu Katu, govorila 
za se: 

— Eto je, ništa joj! Prestigla je moga! — 
I iz njezinih očiju sijevnuo bi čudan bljesak. 


IH. 


Sirota Kata već je bila odrasla velika dje- 
vojka i oko Lucijine kuće počeli se kupiti momci, 


Momci su se oko kuće kupili, nu sačuvaj Bože, 


da bi Kate s momkom stala, na plot se rukom 
naslonila, pak preko plota s momkom riječ pro- 


govorila: Lucija bi to otkud bilo spazila, pa ka-. 


ranju i prigovaranju nikad kraja: 

— Bezobraznice jedna! To su današnje dje- 
vojke! Zar te tako mati u strahu odhranila? Ja 
sam se i udala, a s momkom progovorila čestito 
nisam! A vidi ti današnjega svijeta! Nikoga se 
ne stidi, Boga se ne boje! — i Kata se je svaki 

put, kad ju je tetka tako zaružila, zacrvenila 
do ušiju, pa legla bez večere spavati. Ona je 
čula od stare babe Stake, koja je sa Lucijom 
posvagjena bila, jer je Lucija u svom luku ubila 
njezinu kvočku, da je Lucija »sama otišla«, t. j. 
po noći otišla sa momkom u njegovu kuću, pa 
si je svaki put.glavu razbijala, kako je to moglo 
biti bez dogovora izmegju nje i momka, i nije 
se mogla domisliti, ali zato ipak nije nikad po- 
sumnjala u istinitost tetkinih riječi: »da se je i 
udala, a s momkom nije riječi progovorila... .« 

Nu Kata nije bila jedina djevojka u Lucijinoj 
kući, jer je Luce imala osim maloga Peje još 
jednu kćer, koja je bila starija od Kate za punih 
pet-šest godina, a ime joj bilo Stana. 

Stana je bila glavna djevojka: jedra i jaka, 
da su se kućnim starješinama za njom oči za- 
nosile, Oni bi, kad bi Stana prolazila, za njom 
gledali i govorili, ili barem u sebi mislili: 

— Ova bi mogla plug držati! — nu usprkos 


svemu tomu Stana kod momaka nije imala sreće, 


Kad se sijeno kupilo, Stana je sa svakim mom- 
kom mogla prihvatiti za podvore i mravinjce no- 
siti; kad su bile žetelice, Stana bi odmah iza 
užine bacila srp, pa nosila sa momcima snopove, 
sve po tri odjedanput; kad bi se u jesen šljive 
sušile i rakija pekla, nije trebalo tražiti nad- 
ničara, da drva goni: Stana je rano ustala, konja 
osamarila, otišla u šumu, sve vodeći konja za 
jular — jer je sramota žensku, pa još djevojki, 
da jaši na samaru — otišla u šumu i dotjerala 
tovar drva. I kraj svega toga nije Stana imala 
sreće: oko nje se nijesu kupili momci, a zašto, 
ne zna se, ako ne radi potvrdih ušiju, jer se je 

po selu pronosio glas, da je Markić s Brca, 
momak za soldačije, htijući jednom ustaviti 
Stanu, za njom vikao: 

— Stani, stani, ne propani! — a Stana iz- 


daleka odgovorila: 


— Dobro, kako si ti! — Zaludu se je Šimo 
Krakić, bogat težak, mučio oko svoga Tadice, 
da ga nagovori, neka oženi Stanu Lucijinu. 

— Mati joj je doista zla i opaka žena, ali je 
i vrijedna: zaviri joj u kiljer, sve puno od sirova 
i od masla; slanina joj-pri godini, a po livadama, 
čije su povjesme dulje i bjelje od Lucijinih? Stana 
se je, sinko, bacila u šapama na mater, a u ćudi 
na oca: ko je ikad čuo ili vidio, da se je Pejo, 


.Lucijin čovjek, uhvatio s kime za perčine? Pa ni . 


sa mrkim ciganinoml.,. A djevojka glavna... 
— Džaba ti je, gluhe,., — odsjeko bi se 
Tadica. 
— Nemoj, sinko, nastavio bi šapatom Šimo 
— lijepe kolo vode, a ružne kuću kuće! — Nu 
sve je nagovaranje bilo uzalud: kad je jedne 


večeri Šimo nekud plahovito, sve šapćući, pri- > 


općio svomu Tadici, da će sutra u prosce, Tadica 
se na njega izadro: 

— Prerezat ću ti užeta pod fučijom i pod 
pogačama, kad natovariš konja! — i Šimo je 
morao uvući dušu u se. ' 

Tako je Stana djevovala pune tri-četiri go- 
dine dana, a da se pred Lucijinom kućom nije 
momak na plot naslonio. A Lucija nije smogla 
dosta prikora na cure i njihove matere, po či- 
jim se plotovima ispred kuće momci vješaju kao 
vjeverice, pa se već toliko puta bila zaklela, d 
će ih ići tužit paroku, 

Nu kad je Kata do djevojke ponarasla, onda 
je oko Lucijine kuće postalo življe. Nitko nije 
znao, kad je to počelo ni kako je nastalo, samo 
je sad svaku večer, kad bi se poslovi zaustavili, 
oko Lucijine kuće bilo bučno i veselo, a momci 
su se, zasukavši rukave do laktova, natiskivali 
oko plota, 

Lucija je na sve to isprva šutila; ako je u to 
. vrijeme trebala štogod izaći, ona je izišla na ona 
druga vrata, ili je pako maramu spustila duboko 
nad oči i još se ispod brade povezala, pa se k 
tomu zgrbila i pognula, kao u ono vrijeme, kad 
je tugujući za sestrom prolazila selom i od- 
hukivala. Stanu bi u tako doba gonila iz kuće 


napolje i Stana bi poslušala, pak izišla, nu momci: 


su se svi do jednoga kupili oko Kate, te bi Stana 
malo popostojala i vratila se u kuću, Zaludu je 
Lucija na nju ožeg dizala i prijetila. 

— Šta si objesila nos, ko kukavica! Što ne 
izigješ megju svoje društvo. Znaš da ću te sad 
-ovim ožegom, pa ćeš se probuditi,.. Ne znam, 
na koga se uvrže: Kad sam ja curom bila, oko 
moje kuće vrtili se momci kć6 rojevi pčela, nisam 
se nikad prije po noća odmakla od plota! 

Nu sve je bilo uzalud: Stana je doduše po- 
virivala na dvorište, nu momčadija se vrtila oko 
Kate, na Stanu nije niko ni pogledao, da je Lucija 
napokon sva zdvojna zaridala: 

— Aoh meni! Kuku meni! Koga sam rodila! 
Na koga mi se ovo dijete uvrže! Aoh meni sreće 
moje puste! Oh! Oh! — Tako je Lucija ječala ko 
bodnik, Zaludu su je tješile zave i nevjeste: 

— Nemoj tako, bona ne bila Luco, ne zna 
se, s kime je komu Bog sreću naredio. Doći će i 

njezin čas! Pa nije joj ni ovako ružno, ni zlo: 
ni gladna, ni žedna. 

Nu sve je tješenje bilo badava: Lucija je 
ridala i kukala, dok joj nije zadrhtala donja vi- 
lica, suze odjednom presušile i ona dohvatila 
ožeg, pa se natisla za Stanom. Nu Stanu je 
sakrila za se nevjesta Ružica Mratinićka, a 
Lucija se okrenula, te ispala na dvorište i poleti 
prema Kati, Nu Kata je na sreću za vremena 
spazila tetku Luciju iza sebe, pak se stisla bje- 
žati, a Lucija za njom. Tom zgodom spade Luciji 
marama s glave, a crne kose prospu se u ne- 
urednim ćupercima niz čelo i zatiok, 

— Zar oko moje kuće nečije poslove voditi, 
je-li? Uh! sjekiru mi amo, da je rasiječem! Zar 


.sam se ja zato ovaka suha dotjerala, nju sirotu 


hraneći? Taka je moja sreća! Što se u moju ne 
ugledaš, eno je ko božji angjeo, nikud iz kuće: 
niti ona mari za kolo niti za momke i pomamu! 
Što se u nju ne ugledaš? Ama sam ono ja rodila, 
ono nije Barićeva krv! — Barić Ivo zvao se je 
pokojni Katin otac. 

Dok je Lucija tako bijesnila, momci su se 
već svi razbjegli bili, kud koji, a Lucija je tek 
sada opazila, da nema marame na glavi, pak je 


-zaridala, da su ju čak u treće selo čuti mogli: 


— Uh, kuku meni nesretnoj, što sam doče- 
kala, ove sramote: ni moj mi čovjek nije nikad 
maramu s glave oborio, a ona da mi je obara, 
Eto, sestre moje predrage, tako je to na svijetu 
ovomu: odgoji sirotu, na svoju sramotu! Zar sam 
ovo zaslužila u svojih 50 godina? Uh! — kriknula 
napokon Lucija kao bijesna zvijerka: — gdje je, 
da jezakoljem! — Ali Kata se je bila dobro sakrila, 


za 

U drugom selu, daleko od Lucijine kuće 
dobra pola sata, živio je gazda Martin Katić, 
“star težak, visok i suh, sa orlovskim nosom i 
gustim, nadvijenim trepavicama, Gazda Martin 
bijaše dobar čovjek, Istina, nije ni on, svemu 
svijetu bio prav, jer su mnogi govorili: 

— Šta mi kazuješ Martina: on će otići sa 
ovoga svijeta i gladan i žedan, Komu je on kada 
viknuo poke rakije? — Ali je bilo ljudi, koji su 
Martina branili i govorili: 

— Ne! Ne! neka Martin stane: iz njegove 
kuće još nitko nije izišao ni gladan ni žedan! 

Tako su Martina jedni hvalili, a drugi ku- 
dili, veleći: 

— Peju mi Paićkića kaži: ono je gazda. Ako 
mu je Bog dao, on ne krije od nikoga, Za Pejino 
poštenje zna i Ilija i Alija, njega se svatko stidi, 
jer Pejo sam popiti ne zna! 

Paićkić je bio drugi gazda u istom selu. 
Orao je na četiri posavca, a jašio konja kulaša, 
koji još nije vidio samara, I Pejo je imao zemlju 
veliku ko i Martin i njegov je usjev bio velik 
k6 i Martinov. Pejini su kukuruzi uvijek bili prvi 
okopani, na njegovoj je njivi prvoj od sve župe 
mahnuo srp i zazvečala kosa; njegovi su posle- 
nici prvi osvanjivali na njivi, a posljednji s njive 
odlazili, a pred njegovom kućom ležale su ka- 
mare drva od tri godine dana, I u njega su se 
hambari presipali kao i u Martina: nu s tom raz- 
likom, da se u Martina uvijek žito na žito sa- 
sipalo, a u Peje jok; jer dok bi se novina pri- 
bližila, Pejo bi staro žito potovario, pa na čar- 

šiju, a kad bi to Martinu njegovi momci spome- 
nuli, on bi se na njih izdrečio: 

— Zar meni to? Je-li? Zar da moja okna 
prazna ječe? Nijesu mi se ispraznili nikad ni za 
babe moga!... Sasipajte jedno na drugo, za- 
drečio bi se napokon Martin još višim glasom, 
da ga je mogo čuti i Pejo —: pa neka se ljubi 
staro i mlado... Ja ne živim od računa, nego | 
od božjega dara! 

Tako su živili gazda Martin i gazda Pejo 
jedan uz drugoga, u ljubavi i u miru, svaki na 
svom zemljištu. Ako bi momci progovorili sta- 
rom Martinu: 

— Skupa su goveda: da prodamo stare vo- 
love, dobro su u mesu, mogli bi jeftino kupiti 
mlagje! — stari bi na momka povalio oči i iskesio 
zube, pak se izderao: ' 

— Ja, da vam volovi volove kupuju! Nji- 
hovo je orati, a ti othrani mlagje, ako ti trebaju! 
Zar ću ja biti ciganska pretrga! Ko Pejo Paićkić? 
To moji poslovi nijesu... 

I tako su Pejo i Martin živili jedan pokraj 
drugoga, u ljubavi doduše, ali su im se ćudi 
razilazile, Pejo je kupio cipele, najprije snahi, 
pa onda i sebi, velike, jake cipele, da je sva 
crkva od njih zvonila, kad bi Pejo unišao, i sav 
je svijet odmah znao: to je gazda Pejo! A. Martin 
se nije nikad dao nagovoriti, da pobaci opanke, 
pa nije htio uzeti ni visočke, nego je osto u 
putravcima, a kad bi mu momci radi toga štogod 
prigovorili, otreso bi se Martin: 

-— Ne traži kruha nad pogaču! 

Pejo je pušio duhan bijeli, skupi, a Martin 
je ostao kod crvenoga. Pa.ni jesenas, kad je uzeo 

za šljive 1000 banki na jednu kamaru, nije htio 
uzeti bijeloga paklića, nego je kupio momcima 


i opet crvene, svakomu po dva. Pejo je bacao. 


po pola cigare, osobito kad bi sjedio u mehani 
i pio rakiju; a Martin je ogoretke pomno sprav- 
ljao natrag u kutiju, pa kad bi mu se ko radi 
toga narugao, Martin bi ga samo postrance po- 
gledao i reko: 

Kara »Sakupite mrvice, neka ne propanu!« 
Čija je to besjeda, zelenjakoviću, a? 

Kakogod je bilo s volovima, tako je i s 
momcima: u Peje se momci često mijenjali, a 
u Martina nikad; kako koji k njemu dogji, kod 
njega i ostari, ili se od njega oženi. Ako bi se 
momci potužili kada na koga momka, da slabo 
radi, stari bi ga branio: 

. — Ima čovjek dušu... Živina je živina, pa 
se i ona umori. 
.. Tako je kod staroga Martina već od neko- 
liko godina služio Mato Čiča, Čiča je bio stari 
momak i većina Martinovih momaka zapamtilo 
ga je kod kuće, Oni nijesu znali, ko je, ni otkuda 
je, samo su znali, da je sirota, te da nema nigdje 
ništa, Uz Martina se pribio još ko čobanče, pa 
je u njegovoj kući sve težačke poslove izučio, 
tako da je danas Martin pouzdan Čiču sama 
poslati s konjem u šumu, da dotjera drva. 
I Čiči nije nikako bilo zlo kod Martina; 
kad su ustajali Martinovi momci, ustajao je i 
Čiča; što su jeli Martinovi momci, jeo je i Čiča; 
šta su derali Martinovi momci, to je derao i 
Čiča: svojsko sukno, od runa Martinovih ovaca, 
i opanke putrovce, baš ko i Martin. Ako se je 
u kući pila kava, nalio se i Čiči fildžan; ako su 

drugi momci dobili na krilo paklić duhana, sta- 
rac bi i Čiči po jedan paklić u krilo hitio; pače 
bi ga još više pazio, nego svoje momke, jer bi 
ogoretke od cigara najviše samomu Čiči sasuo 
u krilo: ' 

— A ja, šta je to drugo, nego duhan? — 
izderao bi se Martin, sasipajući Čiči ogoretke: 
u krilo, a Čiča ne bi znao, kuda će pogledati, 
toliko bi ga Martin zastidio... 

Ni u hrani nije bilo razlike: svi su skupa 
za sofru sjedali, a kad bi se iznijela crepulja sa 
mlijekom, stari bi Martin i dva tri puta otisnuo 
kajmak pred Čiču: 

— Neka jede, on je sirota! 

Čiči je moglo biti već oko 30 godina, bio 
je stari momak, pa niko nije nikad ni pomislio, 
da će Čiča ostaviti Martinovu kuću. Niko nije 
vidio Čiče na prelu, ni da bi kada sa djevojkom 
preko plota razgovarao. Ako bi se kada kod 
crkve kolo uhvatilo, Čiča bi se, istina, popeo na 
najbliži plot, pak odatle kolo motrio, držeći se 
za dva kolca; nu da bi se i on u kolo uhvatio, 
to mu nije na pamet padalo, I već je vas svijet 
bio o tomu uvjeren, da se Čiča nikad ženit ne 
će: za pjesmu ne zna, jer ga niko nikad nije 
čuo, da bi zapjevao; za kolo ne zna, sa curama 
razgovora nema, a kod staroga mu ništa ne 
manjka: dosta izjesti, dosta popiti. O Božiću po 
dva momka pečenicu u kuću nose, ražanj je ko 
stožina, a kad stari Martin rakiju daje, on ne 
zna po malo —: Kad radiš, radi, a kad piješ, pij! 
— To je Martinu bila riječ, I Čiča još nije za- 
pamtio u svom dugu vijeku, što je kod Martina, 
šta se radi na Božić, kad se čeljad od crkve 





56 


povrate, jer on je to vrijeme obično prispavao, 
otkako bi se iza ručka Bogu pomolili, pa do 
večere, kad bi ga stari probudio, češući ga čibu- 
kom iza vrata. Već mu je bilo trideset godina, 
pa da bi ga zaklao, on ti ne bi znao kazati, hoda 
li sunce po nebu na Božić, ko i na druge dane, 
i zvoni li na Božić o podne, ko i na druge dane, 
jer on zvona na Božić o podne još nikad nije 
čuo. Samo mu je svaki put zvonilo u glavi i 
šumilo, k6 da se potoci valjaju, pa mu se činilo, 
ko da i spava i ne spava, ko da je negdje na 
drugom svijetu... Što bi se onda ženio? I stari 
je Martin čvrsto bio uvjeren, da se Čiča nikad 
ženiti ne će! Pa je zato i tiskao kajmak pred 
njega: nema žene, nema djece, sirota neka jede! 


V, 


Tako je Čiča služio u kući staroga Martina 


već oko petnaest godina: nikad nije vidio prela, 
nikad nije sa djevojkom stao, pa da bi s njome 
prošaptao; o Božiću, kad bi ostali momci dotje- 
rali pijuć rakiju do pjesme, Čiča je obično već 
bio zaspao, jer bi ga rakija svladala, pa tako 
ne bi ni na Božić zapjevao. Plaće nije imao: 
dobio je odjeću, obuću, duhan, pa što će mu 
plaća? — Hvala Bogu, ne plaća poreza, da mu 
trebaju pare! — govorio bi stari Martin. Svatko 
je mislio, Čiča će kod staroga umrijeti, 

Nu najednom je došlo nešto, što je Čičinu 
životu dalo drugi pravac. 

Jednoga dana dobio Čiča pozivku, da ide na 
sud, Nitko nije znao, što bi to moglo biti; a Čiča 
je sav drhtao od straha, Ni on nije znao, šta je, 

nu držao je, da ga je tužio Niko Pavlov, težak 
iz susjednoga sela, hrišćanin, komu je Čiča skoro 
negdje opsovao krnjokrst, kad su se posvadili 
bili radi Nikinih krmaka, što su unišli bili u 
jednu Martinovu baru, pak u njoj rovili. Stari je 
Martin slušao iz daleka, kako se Čiča svagja sa 
Nikom Pavlovim; Niko njemu govori ispod glasa: 

— Šta si se razvikao, bolan ne bio! Šta te 
je briga, nije tvoja bara! De ti, da ja i ti po 
jednu popušimo! Šta je tebi briga, ti si u Mar- 
tina najamnik! 2. 

Nu Čiča je zgrabio svoj šal s glave, pa njime 
udaro o zemlju i vikao, što ga je grlo nosilo: 

— Nemoj mi to govoriti: ono je moj otac i 
mati! Ja sam dužan njegovo čuvati, k6 i svoje! 
Ja njegove opanke derem, dragoviću, — govorio 
Čiča, dignuvši jednu nogu i udarajući se rukom 
po tabanu — zar je meni kod njega malo du- 


“hana? 


Sve je to stari slušao, i u njemu je srce raslo 

zbog vjernosti Čičine, 

= Kad je dakle došla pozivka, mislili su i stari 
Martin i Čiča, da nije ničije drugo maslo, nego 
Nike Pavlova: on je Čiču tužio. 

Kad je došao dan, da se ide na sud, stari je 
Martin spremio Čiči u torbu veliku, bijelu po- 
gaču, jednu plosku rakije i šest crvenih paklića: 
ako ga zatvore, neka se ne pati ni kruhom, ni 
duhanom, I on je sam sa Čičom pošao u sud, da 
progovori koju, ako se mogne, 


Ali u sudu rekoše Čiči, da je sretan: u Her- 


cegovini da je umro njegov ujak, bez djece, pa 
da mu ostali rogjaci nude za njegov dio ostav- 
štine dvije stotine banki, 

Koliko je to, dvije stotine banki, Čiča nije 
točno znao; ali se je sjećao, kako bi stari Martin 
pripovijedao, da su mu trgovci iz Šehera nudili 
za dva velika vola 200 banki, pa je onda znao, 
da to mora biti sila novaca i odmah je pristao, 
te primio 200 banki i metnuo u njedra. Onda 
mu je sudac reko, neka sad ide, i Čiča je izišao 
iz suda, zavezujući šal oko glave. , 

Kad je Čiča pripovijedao staromu Martinu, 
šta su mu rekli u sudu i kako su mu dali 200 
banki, Martin se je osupno, izmako se malo od 
Čiče, pa ga pogledao izbuljenim očima, kano da 
ne vjeruje. Nu kad je Čiča potego iz njedara 
banke, sve nove, modre banke — onda je stari 
Martin oborio oči zemlji, kao da se stidi, a lice 
mu poprimilo čudan izraz, kakova Čiča na njemu 
dotad još nikad nije bio vidio, i Čiči se učinilo, 
kano da je Martinu žao bilo... 

Kad su jeli kruha, pošli su kući, a Martin 
je nekako čudno šutio i sve u sebi nešto mislio. 
Cijelim putem nije Martin riječi progovorio, sa- 
mo je bio nešto zamišljen. Kad su došli, nije 
Martin ni večerao, nego je odmah otišao u svoju 
sobu, pak zapalio čibuk i lego na postelju. 

Kad se sutradan razvidnilo, sjedio je Čiča 
k6 obično uz ognjište pokraj vatre. Naskoro su 
i djeca poustajala, pak se sakupila oko ognjišta. 


Nu, za čudo, nijesu se jutros onako tiskala oko . 


Čiče, ko dosada: sve su nešto oko njega krajčila 
i gledala ga velikim, izbuljenim očima, kano da 
ne vjeruju, da je to onaj isti Čiča. Žene isto tako; 
one bi njega dosad peckale: 


— Čiča bolan, koja ti je to cura tako lijepo ' 
jaku navezla? —, a Čiča bi samo tupo u vatru 

gledao i zijevao, Ali jutros: žene su od.njega 
nekako krajčile, i strašivo ga pogledale, i sve se 
nešto megju se sašaptavale, pokazujući glavom 
i očima na Čiču, A Čiča je sjedio kao obično 
ukraj ognjišta, na svomu običnom mjestu, pa 
se ko i do sad ugibao ženama, koje su se oko 
vatre vrtile, sad na desnu, sad na lijevu stranu. 


Ali naskoro je Čiča opazio, da se njemu sada ne 


treba puno ugibati, jer su se žene sada ugibale 


njemu, To je Čiča doduše opazio, nu dalje o 


tomu nije mislio: samo kad je sunce već visoko 
odskočilo, ustao je Čiča od ognjišta, pa uzeo sje- 
kiru na rame i otišao za krmcima, 
Brzo se je po selu pronio glas, da je Čiča 
zgrnuo silne pare. Neki so govorili: 
— 200 banki, pa šta je to? Neka on dobro 


čuva svoga mjesta kod onoga čovjeka! — A 


drugi su govorili: 

— Kakovih 200, primio i 2000 banki, ama 
mudar momak, pa ne će da kazuje svega. Kad 
sud daje, on ne daje po malo! A u Hercegovini 
je skupa zemlja! Nego mudar momak: kad si ga 
vidio u kolu ili pjana? 

Kad je to jutro Čiča, kao obično, protjerao 
krmke kroz selo, i njemu je upalo u oči, kako 
su s obe strane izletile žene, pak savivši ruke 
na prsima, gledale — kuda, to Čiča nije znao, 
samo je vidio, .da je cijelo selo izletilo, pa gle- 
dalo, Pa se je i Čiča na sve strane obazirao, da 


* vidi, šta to žene gledaju, ali nije mogao opaziti 


ništa.., 

Toga dana imao je Čiča nesreću: Krmci su 
mu ujagmili unići u jedno žito, Čiča je brže bolje 
preskočio preko plota i uletio u žito, pa pošao 

izgoniti krmke, nu oni su nekoliko kukuruza 
oborili i nagrizli nekoliko tikava, a tužba je sta- 
romu Martinu došla prije Čiče. Do tada bi stari 
Martin u takovu slučaju branio Čiču: 

— Šta ste odmah zagalamili, nije momak 


rad bio tomu. A ja još mogu platiti dvije tikve! 


— Nu sada je samo mahnuo glavom i reko kao 
za se: 
— Uh, eto već... 

Dosad, kad bi se Čiči taka nedaća dogodila, 
momci bi ga u večer pitali: 

— Bolan Čiča, šta je to danas s tobom bilo? 
— pa bi gledali svaliti krivicu na slabu ogradu. 
Nu večeras: samo su šutili i nekud ispod oka na 
Čiču gledali, dapače se Čiči učinilo, da se iza 
njega nešta sašaptavaju... 

Dani su megjutim tekli, ko i dosad, Čiča 
krmke progonio, ko i do sad, pa već više nijesu 
ni žene na ulicu izlijetale, kad bi Čiča krmke 
protjerao, samo je stara Mara Podovka, mati 
gušave Janje, stare djevojke, svaki put nekakva 
posla našla, pa se s Čičom uputila od svoje kuće 
do na kraj sela, te pri tom Čiču žalila: 

— Jadna majko svoja! nema ga ko iskrpiti, 
slatku dušu! A služi ih, brate, služi ih, ne bi ni 
svoj svomu bolje! Vidiš ti toga krda krmadi, što 
njemu samu treba čuvati, Pa što ne bi još koje 
dijete uz njega pridodali? Siromah, nema ga ko 
iskrpiti,,, 

Dapače, sada je i djevojka Janja skoro sva- 
ko jutro nešto u bašči radila, kad bi Čiča pokraj 
njihove kuće natjerao krmad, a jedno jutro, kad 
je Čiča prošao pokraj Janje u bašči, jedva je 
zamako bio nekoliko koraka, kad ga pogodi u 

" legja jedna jabuka i otkotrlja se strmo niz put, 


Čiča se je obazro da vidi, ko to njega udari, nu 
nije mogao vidjeti, ko ga je udario, Samo je opa- 
zio, kako se Janja hitro k zemlji sagela, kao da 
nešto plijeve, premda je po bašči trava rasla... 
Čiča je zacrvenio, a po njegovoj se pameti stale 
vrzati nekakve čudnovate misli, da ih Čiča nije 
mogao uhvatiti ni za glavu ni za rep. 

Drugo jutro opet ga je dočekala stara Mara 
i pružila mu dvije krastavice, da ponese sa so- 
bom za užinu... 


Kad je na večer Čiča opet protjerao krmke 
kroz selo, jedva je mašio Marinu bašču, i opet 
ga je pogodila jabuka, ovaj puta upravo u zatiok, 
te se odvaljala niz strmi put, a mladi se prasci 
oko nje sletili, nu ujagmila ju je jedna krmača, 
»poljuga«, najbolja u Čičinom krdu. I opet se 
Čiča obazro, nu ne onako hitro, kao što prvi 
put, pa je i opet opazio u bašči Janju, kako se 
sagnula, ko da nešto bere ili plijeve,,, 

Tako su dani prolazili, Čiča krmke odgonio 
i dogonio, stari mu Martin crvene pakliće duha- 
na kupovao i ogoretke u krilo bacao, ko i dosad, 
samo se je Čiči činilo, da je sada ogoretaka još 
više bilo nego dosad. Dosad se je Čiča s djecom 
često morao posvagjati, kad bi se oko njega kraj 
ognjišta previše natiskala, da Čiča ne bi mogao 
pružiti nogu; sada to žene nijesu djeci dopustile, 
nego su ih držale u redu; ako bi se koje preblizu 
Čiči natislo, žene bi ga pokarale: 

— Zar te nije stid, tako se oko čovjeka 
tiskati! 

Kad bi pako Čiča otišao spavati, svaki put 

bi ponio sa sobom jedan komadić luča, te pre- 


brojio pare: sve su bile još netaknute, 

Sve je išlo svojim redom, ko i dosad, samo 
je stari Martin bivao sve zamišljeniji. Malo je 
govorio, nije više šale pravio s momcima, manje 
je sada i žene ružio; samo je više pušio. 

Jedne večeri sjedili su svi u kući poslije 
večere. I stari je Martin sjedio na svomu mjestu, 
na pokrovcu kraj ognjišta i pušio lulu. Svi su 
šutili, a Martin je najednom počeo govoriti, kao 
sam za se: 

— Pa se jabukama bacati na momka! Pa 
da je i momak, nego već ostario čovjek! Kobi- 
letina jedna! Ma ko će je uzeti, — govorio dig- 
nutim glasom, pokazujući nekuda čibukom —: 
sa onakom torbom pod vratom! Samo meće 
vatru megju ljude, Ne mogu gledati moga dobra. 
Vidili para! Evo! — i pri tomu Martin, sve sje- 
deći na pokrovcu, značajno digao nogu, da se 
je zasvijetlio taban po suhoj travi uglagjenih 
opanaka, 


— Na momka se jabukama bacati! A ljudi, . 


još to čuo nijesam: dar božji okretati u take 
poslove ,.. Eh! — uzdahnuo Martin, istresajući 
lulu na ognjište — gdje su stara vremena! 

U kući je bila šutnja, žene su prele i sukale 
konce, samo se je čuo sitni zvuk vretena, a Čiča 
je na svom mjestu sjedio i drijemao, te mu je 
glava svaki čas padala na prsa. Od svega Mar- 
tinova govora on je razumio jedino riječi: »ja- 
buka«, pak mu je odmah pao na pamet dogagjaj 
kraj Marine bašče. On se je i nehotice mašio 
rukom za vrat, gdje ga je druga jabuka pogodila, 
— a licem ga je probilo neko čudno modrilo i 

crvenilo i i on je noge bolje poda se skupio... A 
Martin je opet govorio, kano da se s nekim pre- 
pire, gledajući na stranu: 

— A? Pa šta će njemu ženidba? Kad mu je 
Božić osvanuo bez pečenice? I bez ploske ra- 
kije? Šta mi kazuješ ženidbu: ja sam ostao udo- 
vac, bio pristaliji od njega, pa evo me: nijesam 


se pokajao, što se oženio nijesam... Moj dragi, 
— govorio Martin tišim glasom —: .; hoće žena 
kavu, pa šećer, pa i popiti koju — eh! bome, 


ko i njezine druge: trošak je to, A šta je 200 
banki? Ja ne bi dao jednoga svoga posavca za 
te pare. Na današnjem vremenu , 

Sva je kuća šutila, a kad je Martin prestao, 
digao je Čiča glavu sa prsa, kamo mu bijaše 
pala, rastro oči i počešao se nemilice, zavukav 
ruku u njedra, da se je struganje čulo po svoj 
kući, a Martin mu dobacio svoju duhankesu sa 
riječima: 

— Savij jednu, puši! Eto vidi, što je para: 
ito su pare — govorio Martin, pokazujući rukom 
na duhankesu, iz koje je Čiča motao cigaretu —: 
pa eto, izgore u dimu., 

Nu što je Martin više pred Čičom govorio 
protiv ženidbe, to upornije po selu hodao glas, 
da će se Čiča ženiti, Jedni su govorili: 

— Pa što se ne bi ženio, kad mu je Bog 


dao? Istina, njemu je kod starca lijepo, ama 


nemoj mi kazati tugje kuće: daj mi amo ključe 
u moje ruke, da ja sira iz kace grabim, kako ja 
znam, a sebi puru mastim po svojoj glavi! A 
paretina ima, Bogu hvala! ko pijeska: i kućice 
štogod sagraditi, pa i opet mu nešto preostati, 
Pa unići megju ljude! ,., Jer drugo je svoja kuća! 

Ja, da sam na njegovu mjestu, ne bi bio više ni 
samoga jednoga dana! 

Nu drugi su opet govorili: 

— Budala, ako se oženi! Kaži ti meni, šta 
će njemu žena? Ili će ona kod njega srpom 
mahati, ili će za stanom sjediti, ko turkinja? 
Valja ženu hraniti! A šta sada manjka Čiči? Ili 
mu je malo kruha ili smoka? Kad Martinove 
žene ponesu krmcima melo, valjaju se po njemu 


komadi kruha, ko dječinje glave... A mogao bi 


živiti, ko bubreg u loju: kavu popiti, rakije ku- 


piti kadgod ga je volja! Ko, kad Bog paretina. 


dade! Ja bi lijepo kod Martina bio, a od svojih 
para korist brao, pa se ne bi bojao sjesti ni kraj 
kneza, ni kraj trgovca, jer: evo ih, hvala Bogu! — 
I pri tomu bi govornik jezikom cmoknuo, obrve 
podigao, a rukom se udario po stegnu, gdje bi 
imao biti džep. 
Osvanula i nedjelja, pa je Martin drugoga 
.momka naredio, da ide taj dan za krmcima, a 
Čiča će u crkvu. I otišao Čiča u crkvu, a poslije 
službe božje sjedio kod kavi. Ljudi sjedili i raz- 


govarali, Jedni pili kavu, jedni rakiju, a Čiča | 


sjedio na plotu, ko dosad, i držeći se za dva 
kolca promatrao, kako momci i djevojke u kolu 
skaču: isto onako mirno sjedio i promatrao tu- 
pim licem, kao i onda dok se još nijesu modre 
desetače kočile u njegovim njedrima. Doli ispod 


njega na zemlji sjedili neki momci, pa čudnovato - 


ispod oka pogledali na Čiču, i skoro je Čiča čuo, 
kako neki ispod glasa govori: ' 

— Eh! što ih Bog nije dao meni. Bar bi ih 
znao potrošiti, Onolike pare u njedrima, a on 
< na plotu objesio noge... 

Kad je Čiča te riječi čuo, ko da su mu se 
banke u njedrima pokrenule, tako ga je nešto 
u njedrima zaškakljilo. Sišao je s plota, koračio 
dva-tri koraka naprijed, bacio gunj na tle i spu- 
stio se na njega. Činilo mu se, da gleda u njega 
sav narod, i to nekako čudnovato, velikim, iz-' 
buljenim očima, iz kojih kano da je govorio 
prikor: Šta si stiskao pare u njedrima... I Čiča 
je bacao pogled tamo, gdje je bio kavedžija, i 
već nekoliko puta mašio se rukom u njedra, a 
zazinuo, da vikne: Paua 

— Kavedžija, ponesi mi kavu! — nu nije 
mu se to dalo izgovoriti: nešto ga je dušilo u 
grlu. K 
Odmah blizu Čiče sjedili su odbornici i pre- 
pirali se radi nekog poljskog kvara. Najednom 
se knez okrene prema Čiči i rekne prema od- 
bornicima: idi 

— Ama, ljudi, evo ovaj momak ovdje, ja ga 
još nikad nijesam pjana vidio, nek i on svoju 
kaže!.,, 

— Pravo jel... — reko jedan odbornik i 
on sada nije ni prazan... sada njemu treba do- 
bro pamet sabirati! Neka i on svoju rekne! 

I na čudo sviju: Čiča je prepirku tako pa- 
metno riješio, da su svi njegovu riječ prihvatili, 

Čiča je znao, o čemu se radi; mali Pejo, 
sin Peje Škarića, popeo se na trešnju Matana 
Savića, A kad ga je Matan spazio, ostavio je 
motiku, izgulio iz najbližega plota jednu šprulju, 
pak se polako, idući sve živicama, šuljao do 
svoje trešnje, na kojoj je Pejica lijepo trešnje 
zobao i nekakvu pjesmu pjevuckao, Nu kad je 
Matan došao blizu trešnje na 200 koraka, nije 

se već mogao više obuzdati: evo što trešnje 
zoblje, ali zašto pjeva!... Matan je riknuo iz te 


daljine kao bijesan bik i poletio prema trešnji: 

— Pričekaj me, kad pjevaš, da ti barem i 
zasviram! — nu Pejica je hitro poput vjeverice 
skočio sa trešnje i nageo bježati, a Matan za 
njim, Pri tome se od trešnje odlomila jedna či- 
tava grana, a Pejica je u bijegu izgubio jedan 
opanak, nu Matan ga nije stigao. 

Sad je Matan od Škarića tražio, da mu plati 
trešnjovu granu: 

— Trešnje, što je pozobao — govorio Ma- 
tan —: to ću mu oprostiti, ali granu, — granu 
neka mi plati. Neka ljudi po duši procijene. ,, 

Čitavo vrijeme, otkako su izišli iz crkve, 
sjedili su odbornici, da rasude u toj stvari, ali 
još uvijek nijesu bili pravo ni počeli: ko će pro- 
cijeniti trešnjovu granu? ,,, 

— Eto, hvala Bogu, tebi je Bog lijepo dao, 
Čiča, Šta ti: veliš, šta je ko komu dužan? — 
pitao knez Čiču, a Čiči se i opet učinilo, ko da 
u njegovim njedrima banke od veselja posko- 
čiše... : 

Nikad Čiča nije o sebi držao, da bi on bio 
kakav osobito pametan čovjek, a ni drugi to 
o njemu nijesu držali. Nu sada, gdje se u Čiče 
tolike paretine u njedrima kriju, — ko ne bi 
pomislio, da je on čovjek pametan, jer: zar bi 
drukčije znao parama tako dobro upravljati i 
tako ih čuvati? 

Malo podalje sjedio je Marko Pecanić, a 
kraj njega na zemlji ležao mu gunj s jednim za- 
vezanim rukavom, Ljudi su Marku pristupali, 
nešto mu prišapnuli, do njega čučnuli, a Markov 

bi se zavezani rukav od gunja nekako čudno 
mako — i čovjek je otišo od Marka, noseći u 
ruci poluoku rakije. Ša 

I sada baš, kad je knez ponovio svoju molbu 
na Čiču, prošao je jedan ispred Čiče, noseći polu- 
oku rakije. Upravo kad je prolazio čovjek sa 
rakijom ispred Čiče, sreli su se pogledi, Čičin i 
knežev, a knez je nekako čudno gledao, Čiči se 
činilo, kano da gleda jednim okom u _Čiču, a 
drugim u poluoku, I opet se Čiči učinilo, da mu 
banke u njedrima zaigraše, a oči sviju da su 
uprte u njega, pa da ga probadaju i kano da 
mu govore: . : 

— Mi tebe eto priznajemo.., Zar je to 
malo, kad smo te mi, prvi ljudi, u svoje kolo 
primili? Šta se smišljaš? 

Licem Čičinim preletio neki čudni prkos, 
i on se digao, te ostaviv gunjac na mjestu, gdje 
je sjedio, otišao dva-tri koraka podalje, tamo do 
plota, pa čučno i izvadio iz njedara jednu banku 
1 povratio se na svoje mjesto. ' 

— Daj... mi... ovdje ljudima... jednu 
oknjaču! — reko Čiča nesigurnim glasom. | 

U društvu nastala šutnja, čula se šibica, 


“kako je pukla, kad je neki ukresao, da zapali 


cigaru, 

— Soj! Soj! kume Petre, — govorio neki 
iz društva —: pa potegla para na soj. Vidiš, 
kako znade s ljudima sjediti! A nema puno 
besjeda... 

— Odmah ti njega ne bježi! — upao neki 
drugi u riječ, A Čiča sjedio, naslonio se na 
jednu ruku, i fildžan sa rakijom zaredao po 
društvu. 

— Eto vidite, ljudi, — govorio neki odbor- 
nik —: ja sam uvijek znao, da će on isplivati. 
Kažu: sirotal,., Lako je, kad Bog dade, “a 
momak ovdje ima! — Pri tomu upro govornik 


svojim štapom sebi u čelo, pa nastavio: Svak je 
mogao vidjeti, da ovaj momak nije bez pameti. 
Ja ne kažem ništa, Martin je dobar čovjek; ali 
koji je drugi momak onoliko krdo pred sobom 
zajazio? Pa nikad ni u kolo, ni na prelo: samo 
šuti; a svoga posla gleda. 

— Nemoj mi kazivati razvalije! — zagrmio 
knez —: kaži ti meni pokrivena čovjeka.., 

Okinjača, što ju je Čiča bio viknuo, već se 


obredala i ispraznila; posljednji fildžan rakije 


dolazio je po redu odborniku sela Rakovice, 
Martinu Gaši. Nu Martin je, videći, da je po- 
sljednji fildžan, otklonio, te niječući glavom, 
stavio fildžan pred Čiču, govoreći oborenim 
očima: 

— Ima ih ovdje starijih od mene... i pre- 
čih.., šta sam ja, da ja završujem... Ja sam 
ovdje najtanji težak,., Podaj ga, komu ga je 
i Bog naredio, ko ga može i opet napuniti! 

U društvu nastala šutnja: jedni su gledali 
preda se, namrštivši obrve, a drugi pružili noge, 
pa kuckali štapovima po vršku svojih opanaka, 
a Čiča gledao ukočeno nekud u daljinu. On nije 
pravo razumio, šta je Gašo govorio, ali se je 


sjećao, da je nekad čuo: na koga ljudi posljednji: 


fildžan okrenu, da je njegova dužnost, viknuti 
novu poluoku, ili okinjaču, kako mu već donosi 
obraz i njegova kesa. Čiča je doduše ukočeno 
gledao nekud u stranu, ali mu se činilo, da su 
oči sviju u njega uprte, pa ga strašno peku... 

A u njedrima mu se pare nekako grčevito sti- 
skale... Otkako je Čiča za se znao, nije na 
jednom mjestu potrošio, koliko danas, pa su mu 
uz legja lazali nekakvi čudni mravi, Nu Čiča je 
neprestano ukočeno gledao nekud: u daljinu, a 
u društvu je šutnja postajala već neugodna, te 
se čuo i po koji dubok uzdah. U Čičinim nje- 
drima pare su se bile zgrčile, već ih više Čiča 
ni osjećao nije, niti je znao, u kojem su kraju 
njegovih njedara: činilo mu se, kano da čuje 
njihov plač: što nas tako ništiš i ubijaš? — Nu 
sada su Čiči u ušima još jače zazvučile riječi 
onoga prvoga odbornika; x. 
— On sada nije prazan! — A svi, svi skupa, 
premda su šutili, kano da mu govore; , 
— Eto, mi smo te primili megju se, mi, 
prvaci u selu!,., 
— Ej! — viknuo Čiča, mašući praznom oki- 
njačom prema Marku Pecaniću, a Marko hitro 
skočio i nalio okinjaču rakije. Čiča se pako 
važno mašio rukom u njedra i izvadio pare, 
Opet je neka čudna struja prostrujila dru- 
štvom, nastalo je gibanje, kano da je svima spao 
s vrata težak kamen i opet je razgovor poteko 
svojim tokom. Fildžani se redali, .zdravice se 
izgovarale, Čiči su želili, da od svojih para vidi 
korist i da ih se nauživa, a Čičin pogled već 
izgubio od svoje ukočenosti: lice mu se još jače 
zacrvenilo, a oči čudno zacaklile; njedra nije 
više onako brižno zakopčavao, kao prije, a pare 
u njedrima spokojno se razbacile i spavale, Niti 
je više Čiča osjećao, da se stežu, ni da se raspu- 
štajiu: samo su mirovale,,, A zdravice se redale 
i redale, govor bivao sve živahniji, sve veseliji, 

nije manjkalo ni šale i smijeha, a u Čičinoj glavi 


nekako čudno i ugodno zvučilo.,, Nikad mu se. 


narod kod crkve nije pričinio veseliji, nikad mu 
se ugažena trava tu kod kavi nije pričinila tako 
lijepa i zelena, kao danas. Prsa mu se raširila, 
već mu je i košulja preuska bila, a u grlu ga 
nešto škakljilo: najvolio bi zapjevati, — ali nije 
znao, kako bi, jer još nikad nije bio zapjevao... 

— Eh! šta je sa mnom? — reko napokon 
Matan Savić, udario blago štapom po tlima —: 
šta mi dosugjujete? 

— Šta ti dosugjujemo — rekao sada od- 


važno Čiča, pogledav po ljudima —: ti nemaš: 


grane, a; Škarić nema jednoga opanka. Pa ja 
velim, neka bude jedno za drugo! — prikričio 
Čiča i premjestio se na drugu ruku, 

— Ah! upravo sam ja hotio to da kažem! 
— oglasio se knez. 

— Neka, čojče, — govorio važno Martin 
Gašo —: jesam li ja reko, momak nije prazan! 
Šutljivac je ono, on će presjeći!.,. 

— A ti, Martine — govorio knez srdito, 
pokazujući Martinu svojim štapom put —: da 
si mi se odmah kući odvuko: eto si čuo, šta 
- ljudi rekoše... 

— U mene nema pet-šest: ne krijem ti, ne 
šijem ti — razvikao se Čiča, gledajući slavo- 
dobitno po društvu —: ti nemaš grane, on nema 
opanka! Ne kriva ni tebi, ni njemu... 

— Nemojte, ljudi, ako ste božji, na jednoga 
konja dva tovara mećati, braćo moja: ako Ma- 
tanu fali sada grana, nema ni Škarić jednoga 
opanka, Pa neka bude jedno za drugo! 

Tako je pukla osuda, a rakija dalje redala 
po društvu, ' 

— Jedno za drugo! — rekao netko. 

— Jedno za drugo! — prihvati Gašo: zar 
je čovjek bio rad, da se grana odlomi? Pa na- 
rasti će druga; a opanak valja kupiti... 

. — Ja mu ništa bolje ne bi znao! — reko 
opet jedan odbornik, a fildžan dalje redao po 
društvu, 

Čiči se činilo, da sve oko njega skače od 
veselja i pjeva. I ljudi, što tu s njime sjede, pa 
ga hvale — njihove riječi pričinjale se Čiči kano 
jedna pjesma: tako su mu ugodno u ušima zvo- 
nile! Sve je u njemu igralo, sve pjevalo, nje- 
govim tijelom strujila neka čudna rijeka, te ga 
svega kupala u veselju i zadovoljstvu! Nikad ' 
mu se kod kavi nije svijet prikazivao tako veseo: 
oni stari kavedžija, što se znoji na vrućem ljet- 
nom danu, vrteći se oko vatre, Čiči se je pri- 
činjao ko da veselo oko vatre kolo pleše! Tako 
i Pecanić; kadgod se podigne, da natoči rakije 
iz svoga gunjca, Čiči se pričinilo, kano da je 
zaigrao, a ona dva stara težaka, što su tamo 
podalje od ostaloga svijeta sjedila pod jednom 
kruškom pa se nešto sašaptavala, nagnuvši 
glave jedan drugomu — Čiči su se pričinila, 
kano da se ljube! Pa i Stipo Batak, stari kreco, 
koga je više nosio njegov drenovi šćap, nego vla- 
stite, netačne noge, — eno i on: ide posred kavi, 
izmegju svijeta, ali se Čiči vidi, kao da mu lice 
nije onako smrknuto, kao dosad, niti on kreca, 
nego igra, igra,., Sve veselo, sve pomamno: do 
Čiče je odnekuda dolazila vika, živahan žamor, 
razgovor; šta se je govorilo, on ništa nije mogao 

razumjeti, samo su mu u ušima zvonile riječi 


njegove presude, kojom je dokrajčio spor iz 


megju Škarića i Sovića: ' 

— Ni tebi grane, ni njemu opanka! — pa 
mu se činilo da se stare, mahovinom obrasle 
kruške skupa sa švrakinim gnijezdom na njega 
milo smiju, a mladi kalemovi, razasijani diljem 
»Šehine bašče«, i staro, hrapavo hrastovo kolje 
iz plota, što je bašču okruživalo, i pocrnjeli gra- 
bovi panjevi iz nedaleke krčevine, — sve da 
se to ispinje, vratove pruža, da vidi njega, Čiču, 
i sve mu veselo klikće: 


— Tako, vidiš, presijeci: bobu bob, popu: 


pop! Pa mirna Bošna! 

Okinjača sa rakijom već se davno ispraznila 
bila, pa govor i opet zamuko, a pred Čičom već 
dugo ležao fildžan rakije, do polovice napunjen, 
da: ili iskapi ili još jednu okinjaču vikne, Čudnim 
je slučajem pošljednji fildžan uvijek redom Čiči 
dolazio, Nu Čiča je zagubljeno gledao nekud u 
daljinu, tamo preko Šehine bašče, Radićeve 
»Ovčije livade«, što no se je sva preljivala u 
šarenilu zlatnoga zvizdana, bijele kamilice i mo- 
dre medovače, preko crnih, okljaštenih panjeva 
u nedalekoj krčevini, preko izokolnih brežuljaka, 
obraštenih tamno-zelenom bukovinom, preko 
krda bijelih ovaca, što no su mirno pasle na 
jednoj zelenoj lazini usred šume, — zagubljeno 
gledao i gledao, lice mu gorilo, prsa buktila, oči 
se caklile: sve njegovo biće plivalo- u nekom 
dosad neokušanom veselju i zadovoljstvu, — a 
fildžan pred njim stajao i stajao, dok napokon 
nije knez namignuo Gaši, a Gašo ležeći na uznak 
na zemlji, pružio svoju suhu ruku, te dohvatio 

praznu bocu, i kucajući njome o meko tlo iskesio 
zube na smijeh i govorio prema Čiči: 

— Eh! a šta ćemo za ovo? — a Čiča se 
samo mahnuo rukom u njedra, ali sada puno 
hitrije i odlučnije, nego prvi i drugi put, i do- 
hvativ iz Gašinih ruku praznu bocu, držao ju 
prema Pecaniću i vikao: ' 

— Amo, ovim ljudima još jednu! 

I četvrtu i petu i šestu i sedmu okinjaču 
viknuo je Čiča te večeri. Svijet se je od kavi 
već razišo bio, stare kruške bacale su duge 
sjene, bukova šuma po izokolnim brežuljcima 
postala je puno tamnija, stari gazda Martin 
sjedio dugo nedaleko Čiče, gledajući uporno u 
njega, ne bi li mu uhvatio pogled, da mu na- 
migne. Nu Čiča je neprestano gledao ukočenim 
pogledom preko društva. Martin već više nije. 
mogao gledati ni čekati, nego je ustao i prošavši 
pokraj Čiče, kucnuo ga svojim čibukom po des- 
nom ramenu, — ali Čiča nije svega toga opazio 
ništa. Njemu su sada pred očima igrale sjene 
starih krušaka, a u ušima bez prestanka zvonile 
riječi: 


— Ni tebi grane, ni njemu opanka!,,, Do- 
bro si presudio!,.. Mi prvi ljudi primamo te u 
svoje kolo! 


Kasno je te večeri došao Čiča kući. Jedva 
je putem mogao poznati okolicu: Hadži-Fehi- 
mova bara ko da se je okrenula strmo, a pojata 
Peje Jozića činila mu se sada bliže potočića. 
Pa ni isto ognjište u Martinovoj kući kao da. 
nije bilo na svomu starom mjestu. 

Sutradan sunce bilo već visoko odskočilo, 
kad se je Čiča probudio. Oči su mu bile pune 
trnja i badava ih je Čiča tro svojim žuljavim 
dlanovima: u njima je bolo i bolo! Glava mu 
bila nekako čudno teška, ko da mu je olovom 
nalivena, a po cijelom tijelu osjećao je umornost, 
osobito po rebrima, ko da se je cijele noći s 
nekim hrvao, A i jest se hrvao: jer cijelu noć 
su mu ispred očiju igrale stare kruške od kavi 
kod crkve i crni grabovi od. bliže krčevine, a 


izmegju njih se nekud verali Marko Pecanić, sa 
zavezanim rukavom od gunjca i kavedžija sa . 


ibricima i fildžanima, a u ušima mu brujio žamor 
svijeta, što je kod kavi sjedio, ali ga Čiča nije 
vidio: napinjo se, da otvori oči i pogleda; nu ko 
da mu ih je netko smolom zalijepio, nije ih mogao 
otvoriti! Samo je čuo žamor, silan žamor svijeta, 
baš kao sinoć, u nedjelju večer kod kavi, kao 
žamor žuborećeg potoka, što ga čuješ prije, nego 
ga vidiš, ili kao žamor vjetra, što no te sa svih 
strana opuhuje, i ti ga čuješ, ali ga ne vidiš, 
Tako je te noći bilo u Čičinoj glavi, i Čiča se je 
napinjao da ustane, pa htio da pruži ruku, da se 
na nju osloni, pak ustane sa zemlje, na kojoj 
kano da bijaše prikovan, — ali i ruke su mu 
bile prikovane: on se je napinjao, činilo mu se 
je, slijepe će mu oči iskočiti iz slijepočica, to- 
liko se je mučio — ali se dignuti nije mogo, pače 
ni ruke maknuti, , , 

A _ kad je sunce visoko odskočilo, pa čiči 
mušice zazvrndale ispod nosa i zavlačeći mu se 
u znojnu kosu, škakljile ga po glavi, onda se 

je napokon i Čiča probudio, te brzo skočio sa 
me, JE 
be Sad je bilo Čiči a ij se je iva 
dom po očima rashladio, udarila mu je u lic 
Bina A. tako ga je bilo stid, Dosad bi Čiča 
ranom zorom ustao, jedva da bi ga stari Martin 
u tomu prestigo, pak došav u kuću, sjeo kraj 
ognjišta, zijevao, Boga zazivao i nad otvorenim 
ustima kod zijevanja križeve pravio, noge pru- 
žao i savijao, rukama se za koljena držao i tako 
sjedio i slušao, kako Martin žene ruži, i kad bi 
se tako do sita nasjedio, onda bi ustao, pak se 
protegnuo, još jednom silno zijevnuo, i ispo iz 
kuće napolje krmcima, Čiča se je bio na to pro- 
tezanje tako naučio, da mu se činilo, e se s nji- 
me i stara brvna Martinove kuće protežu, pa i 
same debelom čagjom gori na tavanu pokrivene 
pante, : + ' 

Nu jutros je sve to izostalo: Čiča se je samo 
na vodi umio i pri tomu Gospu pozdravio, pak: 
odmah s vrata kućnih dohvatio svoju sjekiru, 
kojoj se je mjesto znalo za vratima, i ne smi-- 
jući nikud pogledati, otišao k toru iispustio krmke. 

eć je s krmcima i u polje sašao, a još mu 
se melo po glavi, još nije bio pravo došao do 
sebe, Prolazeći kroz selo, niti je opazio kuću 
Mare Podovke, niti Maru, koja je na vratima 
stajala i htjela nešto reći, nu kad je opazila 
Čiču, kako je podbuo, kako su mu oči zakrvav- 
ljene, kako je još mokar po kosi iznad čela i 
slijepih očiju od skoroga umivanja — Mara nije 
smjela ništa progovoriti. Tako je i Marina Janja 
to jutro samo onako slijepo gledala Čiču iza 
jedne kruške, ,, A. 

Sunce je već visoko na nebu stajalo, i pri- 
peklo bilo, djeca su se po vodi već počela bila 
kupati, kad se je napokon Čiča. potpuno sabrao 
bio i sjetio, šta je sve sinoć bilo, — i srce mu se 
steglo, ko da si ga u kliješta uhvatio, kad je sve 
dobro promislio, 

Sad je Čiči prvo bilo, da prebroji novce. 
Hitro se je mašio rukom u njedra, te izvuko 
pare, zamotane u jednu staru krpu, što mu je 
dala jedna Martinova nevjesta odmah onu ve- 
čer, kad je Čiča pare iz suda donio, nek ih ima 
u što zamotati, 


se, da je pio i trošio, ali koliko je potrošio — 
toga više nije znao, pak se je bojao, da nije po- 
trošio previše para, Zato se nije mogao odlučiti, 
da razveže i prebroji.., Već je i drugu cigaru 
duhana savijao, a pare su još uvijek zavezane 
ležale pred njim: Čiči bi zadrhtala ruka, a oko 
srca mu se još jače steglo, kadgod bi pošo, da 
razveže i prebroji. 

Nu, napokon: valjalo se odlučiti. Čiča se 
dakle prekriži, te razveže krpu i počne brojiti 
pare, Pod prstima mu se činilo, da to nijesu više 
one iste pare, masne, sive i debete: ko da su sad 
Puno tanje i mršavije.., I brojio Čiča, brojio, a 
ruke mu drhtale, srce mu se stezalo —: Koliko 
li je potrošio? 

Čiča brojio, sve banku po banku oprezno 
uzimajući prstima sa kamare, i pušući u nju 
dugo sa strane, da'se ne bi po čemu dvije kako- 
god slijepile bile, pa zašto, da sam sebi bez 
potrebe nož u srce zabada? I brojio Čiča i 
puhao, i oprezno banku na banku slagao, te 


Čiči su ruke drhtale, kad je - 
izvadio pare, a pred očima mu se tamnilo: sjećao 


. u uši šanuo, a u 

dobrojio: 195 banki! Petice nema! — kao da je 
netko drugi Čiči iza legja sa zlobnim smijehom 
Čiči srce zaridalo, tiho i ne- 
čujno, ali za to dublje i bolnije.,, Ni sam Čiča 
nije čuo rika, ali ga je zabolilo u dnu srca, to 


. je dobro i jasno osjećao i od boli se savijao! 


— Petice nema! — i opet se Čiči pričinilo, 
kano da mu netko iza legja govori sa zlobnim 
smijehom, pa držeći Čiču za ramena, krije mu 
se iza legja. Badava je Čiča glavu savijao, pak 
provirivao ispod pazuha, da li se nije ko prišu- 
ljao, te ga motrio: opaziti nije mogo ništa, samo 
je onaj glas neprestano ponavljao: sa 

— Petice nema! — a Čiči se činilo, da ga 


. sada ponavljaju i djeca, kupajući se u rijeci sa 


vrevom i drekom, i crne vrane i šarene švrake, 
cucajući se na hrastovu granju i vičući svojim 
reskim glasom: Kvaa! Kvaal — i mali praščići, 
sa svojim sitnim i gustim: rok! rok! i stara 
krmača »peljuga«, iskopavajući se s teškom 
mukom ispod. svojih 10-—12 praščića, te skre- 
ćući se na drugu stranu, — kano da i ona svojim 
dubokim i muklim: rok! rok! te riječi opetuje 
i okrećući se Čiči govori: Stani, da te bolje 
vidim, budalo: petice nemal ,. , 

— Petice nema! — i opet Čiči zagrmilo u 
ušima —: petice nema, a niti novih opanaka 
na nogama, niti novoga šala na glavi, a petice 
nema,,, — I sad se istom stislo Čiči oko srca, 
a na pamet mu došlo, kako ga je ono Martin 
u nedjelju večer kucao čibukom, štapom li, već 
se više nije mogo točno. sjetiti, po ramenu, pak 
od stida oborio oči k zemlji, jer mu se je priči- 
njalo, ko da i sad gleda Martina, kako stoji nad 

njim, a lice mu ujedno i strogo i tužno — žali 
Čiče! — pa ga kucka čibukom po ramenu, ali 
sada njegovo strogo lice ne govori više —: 
Ustani, bježi! — nego ga samo žalovito gleda 
i pita: Gdje su ti, Čiča, pare? Kamo petica? A 
niti novih opanaka na nogama, niti novog šala 
na glavi... 

I sva se okolica zavrtjela oko Čiče, skupa 
sa vranama i švrakama na hrastovu granju i sa 
djecom, što no su se uz neopisivu viku i buku 
kupala u rijeci, i s malim praščićima, što no su 


pritisli bili o tle staru Čičinu »peljugu«, pak ju 
nemilo drpali — sve se je to oko Čiče vrtjelo i . 


sve mu se smijalo i rugalo: — Gdje su ti pare? 
Gdje ti je petica? Oh! Čiča, Čiča? zar se tako 
para čuva? 

Još je jednom Čiča pare prebrojio, sve 
banku po banku, pa je svaku megju prstima 
desne i lijeve ruke tro, i u svaku puhao, naj- 
prije s jednu, pak onda i s drugu stranu, — nu 
sve badava: petice nema! — Samo se tri ku- 
kavna seksera savrla u jednom kutu krpice: — 
kusur iz petice! j 

Pa i nehotice, kano da mu je drugi netko 
ruku ponio, stiskao Čiča šaku i gruvao se njome 
u svoja dlakava prsa! 

Pred njim iskrsnuo i Mato Sović: osovio 
se na svoje duge, tanke noge, izvalio zelene 
oči, otvorio široko svoja tanka, oštra usta i ma- 
šući štapom iznad Čičine glave, govorio prije- 
tećim glasom: : 

— Ni njemu opanka, ni meni grane... Eto 
sad ni tebi petice! Neka vidiš, šta košta vući 


“ hatur Škariću!,,, 

— Uh! Uh! mogo sam se i obuti i odjeti! 
— govorio Čiča sam sa sobom, teško odhuku- 
jući —: A šta će istom reći žene, kad čuju, da 
sam u jednu večer popio peticu? — I Čiča je 
već u duhu motrio, kako se je Jela, najstarija 
Martinova nevjesta, čuvši za taj silni Čičin tro- 
šak, ispela, kolika je duga i široka, i saviv ruke 
nad glavom, zalamala njima i zakukala: 

— Uh! jadna ti sam Jele: to su dvije trube | 
NE. se srce Čičino napunilo žalosti i gor- 
čine, a dušu mu zaokupilo neizmjerno kajanje ... 

Na, — da bi to bilo sve: peticu potrošio, 
pa je sada nema, pa svršen posao! Ali ko se 
sada selom prolaziti od poruge i od prigovora! 

I doista: još istu večer, goneći kući krmke, 
srete Čiča, srećom upravo na kraj sela, Matana 
Sovića, Čiča je mirno krmke gonio i mislio 
mirno proći pokraj Matana: ko da nije ništa ni 
bilo. Pa napokon: šta je bilo? Ta nijesu jedan 
drugomu oca ni matere psovali ,.. 

Nu kad je Čiča bio upravo pored Matana, 
najednom digne Matan glavu, pogleda oštro 
Čiču i držeći povisoko štap od zemlje, kolik do 
koljena, zapitat će Čiču: . 

— Eh! kadija, ili poglaviti gospodine sudija, 
jesi li povuko hatur Škariću, da ti dade kćer za 
ženu? Jesi! Pai neka si: nema moje grane, nema 
ni tvoje petice, dragi moj kadija! — završio So- 
vić, stavši na putu i oborivši glavu prema zemlji, 
da sa što više važnosti i sabranosti izgovori 
posljednje riječi. 


80 
VII. - 


Kad se selom Pronijelo, kako je Čiča pre- 
sjeko raspru izmegju Škarića i Sovića radi 
grane i opanka, onda su rogjaci Škarićevi go- 
vorili; 

— Vidiš ti, kako je Čiča pametan momak! 
Pa i pravo je tako; jer kako će Sović ići s kol- 
cem na dijete? Bože sačuvaj, moglo je dijete 
još i nogu slomiti, a džaba ti opanak! Pa šta bi 
Sović onda? Vidi mi čovjeka, gdje se našo 
čovjek u jednoj trešnjevoj grani! A škarić je 
opanak morao pošteno platiti... ' 

Nu drugi je svijet govorio: 

.— Jesam li ti rekao, da se Čiča hoće da 
ženi? Zar je Sović kriv, što je Škarićevo dijete 
izgubilo opanak? Da bude čvršće opute zave- 
zao oko nogu... Pa je li ga Sović zvao, da se 
Popne na njegovu trešnju? Nego je to po haturu 
Presugjeno, dragi moj: Čiča bi bio mušterija 
Škarićevoj kćeri Stani, eto,,, Zato je potrošio 
peticu rakije, da ljudima zalije usta i zaslijepi 
oči, pa da mu potvrde besjedu! Šta ti misliš, 
zar Čiča potrošiti? Zar nijesi vidio, da je na 
košulji na prsima Prišio švapske kopčice, otkad 
nosa pare u njedrima? Kad si ga prije čuo ili 
vidio, da je crnu kavu sam sebi viknuo? Ali 
omu sinoć nije bilo žao .,, ti znaš, šta je ženidba. 

Brzo se je selom pronio glas, da će se Čiča 
ženiti, pa su neke žene govorile: 

— Ah! pogrde bezobrazne, kako ga već 
nije stid od svijeta, bud se Boga ne boji, Još mu 
se pare u njedrima ni zgrijale nijesu.,, Šta mu 
je, šta se je pomamio? Zar on misli, da će i kad 

ženi, na stožinama božićnu pečenicu peći, 
kao što se kod Martina naučio? Nek gda 
bit će mu za pečenice dosta ražnjić kolik prs 
debeo... : 

— Pa kako ga nije strah od Boga — govo- 
rile opet druge —: onolike pare Gra ona 
rakiju, pa opojiti ljude, samo da obrani Škarića, 
To je biva očito, na očigled svega i 
a još ni prosaca, ni prstena > 2. Nema e» : 
današnjeg svijeta, stid se nan ne udu 
raditi stari momci, ja šta će mlagjarija? 

— Vidi ti svetoga Čiče — govorila stara 
Kata Bešićka, teta Janje Podovkine —: kad se 
kolo igra, on se na plot penje, pa se i nevješt 
čini,,. Ma nemoj ti meni kazivati šutljivca: iz 
one hinje po tri vire! ,.. ' 

— Pa evo, neka se ženi, ali mi je muka, 
što sramoti selo, u komu je odrasto! Ko da -u 
našemu selu nema djevojaka ., , Ama ja sam 
uvijek govorila svojoj sestri Mari: Ja ne dam, da 
mi Janja igje za Čiču; on ništa ne govori, ja ne 
znam, ni šta misli. Eto joj sada! — 

U selu se već nekoliko dana o drugomu ni 
govorilo nije, nego o Čičinoj ženidbi, pa se našlo 
i takovih žena, premda malo, koje su Čiču bra- 
nile, te govorile: S 

— Pa što se ne bi ženio? Slušaj ti, šta 
govori Kata Bešićka: ona bi najvolila, kad bi 
Čiča sve svoje pare iz njedara njoj u njedra 
sašuo! I njezinoj sestrični Janji! A momak se 
eto pošteno ženi, ne pravi besposlica, ne traži 
ljepotica, samo neka ga ima ko oprati i zakrpati 
i nek mu se na ognjištu vatra ne trne. A gušu 

ima Škarićeva Stana, ko i Podovkina Janja, pa 
kakav je onda Čiči prigovor? — 

Pa ni isti stariji ljudi nisu na Čiču dali, Oni 
su otvoreno govorili: 

— Nek se ženi, sirota je ono! A svaka ptica 
svoje gnijezdo savija — osim jedne kukavice... 


Samo stariji ljudi nijesu jedno mogli mirno , 


progutati: da i opet Škarića nitko nije mogo 
prestići, ,. pa su govorili: ' 

— Škarić se čini budala, pa ne dangubi ni 
po kneževiji, ni po sjednicama, a izvara pola 
svijeta! Od njega nikomu ništa dopasti ne može: 
ako orasi u šumi, ako gljive, ako žir, ako gdje 
kakva trgovina, sve Škarić ujagmi! Pa eto i pa- 
rali zeta! A sve to čini ona njegova crna Lucija: 
ona meljuć kavu zna, gdjegod ima krmak na 
prodaju, pa: ajde Pejo! — a Pejo ne smije odgo- 
voriti, Pa neka se Čiča ženi, i ja sam se oženio, 
ali samo da nije Škarićevu. Ko je ikad Škarića 
vidio, da je s ljudima poluoku popio? — 

Tako se selo prepiralo radi Čiče i njegove 
ženidbe, a Čiču je bilo sram selom proći, jer su 
ti govori doprli i njemu do ušiju, pa je sada 
svaki put istom sa mrkim mrakom krmke kući 
gonio, Nu što je on više gledao, kako bi se 
uklonio zlovoljnim pogledima seoskih žena, to 
su, činilo mu se, njegovi krmci u večer kroz selo 
više i jače roktali, pak su se sad na ovoj, sad 
na onoj kući vrata kućna otvorila, a onda malo 
zatim opet zalupila, a ta je srdita lupa Čiči 
jasno govorila: — Stari panju, što si se poletio 
ženiti? Pa zar u našemu selu nema djevojaka? 
I da si koga izabro, nego gušavu Škarićevu 
Stanu ,,, — Tako se je Čiči činilo, da čuje žene 

govoriti. Kadgod bi do njegovih ušiju dopro 
tresak silom zatvorenih vrata,.a kad bi prolazio 
pokraj kuće Mare Podovke, na čijim je vratima 
bila jedna škulja od ispale kvrge, kolik oko, — 
Čiči se je uvijek činilo, ko da vidi Marino ve- 
liko, mesnato, zeleno oko, kako u njega viri 
kroz onu škulju, pa govori: vrati mi moje ja- 
buke... 1 krastavice,,. — Jer sad stara Mara 
nije više pred Čiču izlazila, niti ga je više ža- 
lila; dapače, kad bi Čiča protjerao krmke na 
pašu, ona bi se izderala u kući, da ju je Čiča 
mogao lako čuti: ' : : 

— Ustaj, dijete, ja ti kažem, krmke mi goni! 
Zar ti hoćeš, da moji skapavaju od glada svako 
jutro, ko Martinovi pod Čičinom upravom? — 

Sve se selo nekud na Čiču izuzelo bilo, i 
što se je Čiča više uklanjao i više šuteći trpio, 
to se selo gore na njega izuzimalo. Dosad, ako 
bi koje Čičino prase provalilo ogradu, težak bi 
Čiču dovikao: u 

— O čiča! O čiča! eno praseta u žitu, — 
a Čiča bi ga istjerao, pa nikomu ništa. Nu sada, 
otkako je čovjeka iz svoga sela, Matana Sovića, 
oborio, da napravi hatur Škariću, čovjeku iz 
trećega sela, sada, ako bi prase Čičino samo 
njušku promolilo kroz tugju ogradu, već je na- 
stala psovka, prijetnja, čula se je pucnjava plota, 
od koga je težak trgao šprulju, vičući, što ga je 
grlo nosilo: 

— Zar se tako krmci čuvaju, je li? A ti za 
svoje pare kupuješ djevojku iz trećega sela, 

Pa i isti se Martin na njega izuzeo. Sada 
Čiči nije bilo više ogoraka, a kad je Martin neki 
dan momcima dijelio duhan, svima je u krilo 

bacio po paklić, a Čiču je preskočio... pa si 
mogao slobodno popušiti cigaru duhana, dok se 
Martin nešto smislio, pa i Čiči dobacio u krilo 
jedan paklić, 

Sva ta protimba Čiči je bila teška, On sam 
nije znao, zašto je u onom sporu onako prisudio, 
Ali mu je nešto došlo u pamet, da tako pre- 
siječe, bit će najbolje! ,, [ najprije će se svršiti 
kavga! A djevojke mu nijesu bile na pameti! 
Dapače, Čiča bi se smio zakleti, da on Stane 
Škarićeve ni ne poznaje! A onako je prisudio, 
jer mu se je nekako zgodno i zamamno činilo!.,. 


Zato je Čiči bilo teško, kako to svijet njega po: | 


tvara, 

Nu kolikogod je Čiči bilo teško, što ga tako 
Potvoriše, pa o ženidbi već nije imao volje ni 
misliti, ipak nije mogao u sebi zatomiti velike 
želje, da vidi tu djevojku, zarad koje mu je to- 
liki prigovor, 

Dugo se je Čiča sam sa sobom borio i 
omišljao, bi li otišao u Škarićevu kuću na prelo, 
i kako bi to najzgodnije udesio, Nikad još nije 
bio na prelu, pa nije znao, ni šta se na prelu 
govori: mora li se sa starijima razgovarati, a 
cure samo gledati, ili treba baš i sa curama 
koju pregovoriti,,, Kad bi bilo sa starijima raz- 
govarati, a cure samo gledati, nekako bi se usu- 
dio; ali ako treba sa curama, — onda bi teško 
bilo: jer o čemu se s njima razgovara, to Čiča 
. nikako nije znao. Slušao je više puta, kako 
momci i djevojke razgovaraju: nešto šapću, pa 
se smiju, smiju, Čiči se činilo, suze će im na oči 
udariti, ali o čemu govore, toga niti je kada čuo, 
nit se dosad o tomu propitkivao.,. Zato je Čiča 

tešku borbu borio u svojoj duši i sve mislio, šta 
bi i kako bi, a što su mu više žene po selu prko- 
sile, kad bi krmke protjerao: ' Ar 

— Vidi ga, kako ih sada goni: ko ni sebi ni 
svomu! — kEza. 

— Tako je, kad se momak nakani ženiti! 
— što su mu više prkosile, to je u Čiči više rasla 
želja, da već jednom vidi djevojku, tim više, što 
su mu žene već počele srdite bivati, pa govorile: 

— Ma šta je razvuko, što krije, ko zmija 
hoge! Nismo mi ćorave kod zdravih očiju! što 
već jednom ne rekne: hoću! — pa gotovo, 


— Nek se Čiča samo smišlja, neka: mogo 


bi i požaliti. Ko prija djevojki, djevojka nje- 
gova! 

Nu Čiča se je sve jednako smišljao, Evo: 
ako je u redu, da se ponese materi jabuka, kad 
se na prelo pogje, Čiča bi i to pregorio: na ra- 
kiju je otišla petica, — neka ode i na jabuku 
petokruna, ali šta će sa curom razgovarati? Do- 
duše, kad je Čiča pomislio na petokrunu za ja- 
buku, da ima čime otvoriti vrata, svežanj sa 
parama u njegovim njedrima još se bolje stego, 
— ali Čiča bi i to pregorio, samo neka nije sra- 
mote, A sramote se je bojao, da ne rekne pred 
curom štogod, što ne igje: cura bi prasnula u 
smijeh, a Čiča bi propo u zemlju!.,.: 

Žene su pako posvuda govorile: 

— Biva on svemu selu prkosi! Ah, vidi ti 
one hinje! Što ne bi upitao: Šta mislite i šta 
mi svjetujete, kako bi bilo za ovu ili onu curu,,, 
Nego sve po svojoj glavi, Fiškal je ono, draga, 
ama će se, ako Bog da, prevariti, jer: »ko pita, 

s puta ne zalazi«, pa će učiti, kako treba pitati 
starijega. 

I na svakom koraku prkosile: su žene Čiči: 
kad bi krmke protjerao, gledale bi s vrata, ali 
se ne bi okrenule k njemu nego bi ga gledale 
samo preko ramena, a Čiči se je činilo, da su 
im oči ljute. Ako bi pako Čiča sreo koju ženu, 
kako nosi haljine na srgu, iduć na potok, ili 
vraćajući se sa potoka, pak joj nazvao: 


— Hvaljen Isus, prijo! — ona bi doduše od- 
_ vratila pozdrav: 
— Uvijek bio hvaljen! — nu glas joj je bio 


za čudo ukočen i zvonio prikoro, da se Čiči - 


već nije mililo ni Boga nazivati, 

Zaludu je Čiča sada krmke gonio sve dalje 
i dalje od sela, sve bliže-i bliže Škarićevoj kući; 
zaludu ih već evo nedjelju dana svaki dan ku- 
pao u Usori, jer je Škarićeva kuća bila na pro- 
tivnu stranu preko Usore, pa je morao Usoru 
gaziti: djevojke nije vidio! Možda ju je i vidio, 
jer je sretao mlade ženskadije, kako prolazi iz 
sela.i u selo; ali nije mogao znati, koje je Ška-_. 
rićeva Stana, a ni pitati nije mogo, jer — Bože 
sačuvaj! — da bi se onda u selu doznalo, žene 
bi ga kamenovale! Jer nije u redu, da se za 
tugje djevojke po polju raspituje: ako šta misli, 
neka ide k njezinoj materi, , , 

Čiča je bio u sto neprilika, — Sad je krmke 
gonio megju odraslije čobane, ne bi li doznao, 
šta se to na prelu mora razgovarati, nu nije 
mogao puno doznati, Čobančad su razgovarala 
o svemu i svačemu, ali o prelu nikada, osim 
ako nije bilo o prelu onda, kad su šapćuć g0- 


|.4 


87 


vorila, ali to onda Čiča nije mogao razumjeti, 


Ali nešto bi ipak uhvatio... 


Jedne večeri gonio je Čiča krmke kući, a 
bio ih je taj dan dotjerao skoro do u Škarićevo 
selo, pak se već pokasno vraćao kući, Nije mu 
se dalo kući krenuti, jer su negdje žetelice cijeli 
dan pripijevale, a Čiča se naslonio na plot, pa 
slušao i slušao, već se i mrak uhvatio bio. I 
upravo kad je bio blizu potoka, dogje mu u su- 
sret žensko čeljade: na glavi nije imala široke 
marame, nego samo jednu usku i dugu mara- 
micu, koja joj je visila niz vrat, pak je Čiča 
odmah poznao, da to mora biti djevojka, A ni 
pregače nije imala. 

.— Bože moj, je li to ona? — mislio u sebi 
Čiča, i kad je bila upravo spored njega, stra- 
šivo digao Čiča oči i pogledao u djevojku. 
Čiče su bile inače lijepe, modre oči; ali ovaj 
put, od nekakva straha, smetenosti i zabune 
tako mu se izvrtiše, da je djevojka mogla opa- 
ziti na mjestu, gdje stoje oči, samo nekakve 
čudne bijele kolutove, pak se tiho nasmijala, 
ali ne tako tiho, da Čiča ne bi mogao čuti, Čiča 
je čuo taj čudnovati smijeh, pak se brže bolje 
prig$nuo te dohvatio jedan klipić i hitio se za 
krmcima, nu i djevojka je već bila prošla, te 
jedno drugomu nijesu ni Boga nazvali... 

Te se večeri u Čiči srce nekako čudno 
širilo: 


— Zna me — govorio on sam u sebi —: jer 
zašto bi se inače smijala? Nego čula, šta svje- 
tina govori,,, — 1 u Čiči sazrela odluka, da ode 


do Škarićevih, 

VIII 


Jedne dakle večeri dotjerao čiča krmke . 


neobično rano, pak ih zatvorio, a onda otišao 
do Luke Pejića, te ga zamolio, da ga ošiša, i 
Luka ga ošišao oštrim velikim škarama, što se 
ovce šišaju. Škare su srećom bile oštre, jer se 
Luka spremao skorih dana šišati ovce, pak je 
lijepo ošišao Čiču, Doduše, po glavi su ostali 
pragovi, kud su škare prolazile, ali to mora biti, 
I sada je Čičina glava izgledala sasvim druga- 
čija: obla i malena, samo mu je čelo bilo sada 


šire i otvorenije, a na zatioku vidile se dvije | 


udubine, kolik orah. Čiča se već dugo nije bio 
ošišao, pa ga je sada kapa do ušiju poklopila, 
nu on je zato šal malo više podigo, pak je kapa 
ispod šala za dva prsta virila, i na njoj se svjet- 
lila debela naslaga znoja, kao da si ju u vosak 
umočio; nu to nije moglo biti sramota, jer svak 
znade, da se glava znoji. Samo se je Čiča, kad 
se pogledao na ogledalo, što mu ga je Luka 
držao pred očima, sam sebi činio nekud sitniji. 

, Kad se Čiča kasnije obuvao, i opet mu pa- 
doše na pamet riječi —: »Ni petice, ni novih 
opanakal« — pak je Čiča čudno glavom zavrtio 
i sam sebe korio: 

— A mogao sam kupiti duple visočke, sa 
potkovom na petama, ko u trgovaca, što krmke 
kupuju! 

.. Nu ipak se je pomogo, jer je bilo ljeto, pa 
meno karma sm te je Čiča opanak 
na dva mjesta, gdje je bio raspuko, ži i- 
tego, i sve je dobro bilo. a lik 

1 gunj mu je na laktovima bio prodrt, pak 
se Čiča već odavna spremao, da ga zakrpi. Bio 
je našo i zakrpu i crnoga konca, a iglu je već. 
svakako imao zadjevenu za jedan rog u štali, — 
nu nije dospio zakrpit: nekad budi umoran, ne- 
kad se oblijeni, tako je ostalo nezakrpljeno. Ali 
i tu je ljeto pomoglo: ne treba gunja ni oblačiti, 
samo ga prebaciti preko ramena, pak se pode- 
rani rukav ni opaziti ne će. A opet mu na prelu 
ne će moći kazati, da ni gunja nema: on će svoj 
gunj poda se saviti, pa na njega sjesti, ko i svaki 
momak! 

Te je večeri Čiča za čudo malo jeo i sve 
nekud na vrata pogledao, te jedva dočekao, da 
se stari Martin iza večere prekrsti i Bogu za- 
hvali, pak se odmah digo i otišo. 

_— šta bi našemu Čiči? — govorio Mar- 
tin —: slabo večera, pa eto odmah ode legnuti. 

— Aha! Kako legnuti, bolan ne bio, starčel 


Zar nijesi vidio, da se Čiča ošišao! Moj dragi, | 


ti sebi traži svinjara, Čiča se je uspalio! Neda 
para mirovati... 

Nu Čiča je već bio daleko od sela zamako, 
kad se to u Martinovoj kući govorilo, Kad je 
kroz selo išo, brzo je išo, i sve se obazirao, ne 
će li ga koja žena opaziti. Na njegovu sreću, 
svagdje su još za večerom bili, te nijesu Čiče 
opazili, a Čiča baš hotimice nije htio ići preko 
bašča, jer kad bi ga tuda opazili, onda bi istom 
znali, kuda je pošo. A ovako — : putem je proći 
svačije! 

Samo kad je došo do kuće Mare Podovke, 
stajala je Mare na pragu, uprav kao da je čekala 
Čiču, i Čiča je već iz daleka opazio njezine 

strašne oči, koje su bile vrlo pomućene, te su 
sipale strijele na sve strane.,, 
— Vidiš ga sada, a činio se svetac — čulo 


se pridušeno iza Čičinih legja, a Čiča je potrko - 


niz strmi put, kano da se bojao, da ga ne bi 
Mara za rukav prihvatila i ustavila: 
— Stani! A zar ti nemaš bliže djevojke? 
Kad se Čiča polja dokopao, išao je slobod- 


nije, te se ispravio. Žica, kojom je utego bio ' 


opanak, dobro je držala, a i šal je s kapom na 
glavi dobro stajao. Put je bio suh, nigdje blata, 
moglo se je slobodno, koračiti. Mrak se bio 
uhvatio, ali ga je razbijala blaga mjesečina, pa 


su divlje kruške i jabuke, ovuda-onuda rasijane ' 


poljem, bacale duge sjene. Kad je Čiča nanišo 
pokraj Paićkića torova, dočekao ga je silan 
lavež pasa, a iz kolibice, kraj koje je tinjala 
vatra, makar je ljeto bilo, oglasio se čobanin 
sa dubokim: 

=. — Ehe! — nu kad su psi do Čiče dotrčali, 
Čiča im se lijepo javio: 

be Garov! eh! — a pseto je poznalo glas 
Čičin, i mašući repom vratilo se kolibi. Po polju 
su pasli konji, njihov hrzaj razlijegnuo bi se od 
vremena do vremena poljem, a oni su na blije- 
doj mjesečini, u toj noćnoj tišini, izgledali u 
polju kao prikaze. Nu Čiča je za sve to znao. 
Do malo će Čiča doći do Usore, pak mu se je 
. valjalo izuti da pregje rijeku, koja je od skore 
kiše bila još mutna, te šumila, a njezin se šum 
u noćnoj tišini pričinjao kao prijetnja iz pod- 
zemnoga svijeta, Svaki je dan Čiča sa krmcima 
bivao kod Usore; nu od dječje vike, od rike 
goveda, od roktanja svojih svinja, nije dosad 

skoro ni čuo, da Usora šumi i buči: istom sada, 
u noćnoj tišini, čuo je pravo njezin prijeteći, 
mukli šum, te se nije mogo oteti nekoj tjeskobi, 
A još mu je više brige zadavalo izuvanje: ako 
žica na opanku pukne, ili kožu provali, šta će 
onda... Ali, srećom, sretno je prošo: opanke 
je oprezno i polagano izuo, zagrno nogavice 
doklegod je čovjek razrezan, te zagazio u vođu, 
Čiča nije bio vičan vodu po noći gaziti, pa kad 
ga je voda zahvatila do u stegna, a njezin ga buk 
i šum svega oglušio, podišli su Čiču čudni srši. 
On je dosad Usoru poznavao kano mila prijate- 
lja, koji mu nikakva zla ne misli, baš ko svoju 
»peljugu«, najbolju i najmiliju krmaču,. Nu sada 


* mu se činilo, da ne gazi po toj miloj Usori, nego 


da gazi po nekakvoj opakoj nemani, koja je raz- 
valila čeljusti, da ga proždre, — tako je njezin 
strašni šum napunjao čitavu okolicu u noćnoj 
tišini, a Čiči su se i nehotice makla usta i počela 
moliti »Spasi kraljice«, u noge mu pako došla 
dvostruka snaga, te je snažnim koracima sjeko 
mutne valove i skoro došo na pličinu Kraju 
rijeke, pa mu se ona i opet pričinila ona mila 
prijateljica, po čijim obalama već tolike godine 
on krmke čuva, 

Sad je Čiča sjeo, pak se obuvao, kad mu 
najednom iza legja zamnije snažno pjevanje. 
Čiča se obazre: na blijedoj mjesečini raspozna- 
vao je dvije muške glave, a kroz snažne muške 
glasove probijao se sitan zvuk tamburice. Već 
su bili blizu njega, te se Čiča pokrije gunjem i 
natisne šal nad oči, a dva momka brzo se izuju 
i držeći se za ruke zagaze u vodu, Jedan je u 
jednoj ruci nešto visoko u zraku držao, Čiči se 

pričinilo, ko velika drvena kašika, kojom on 
krmcima melo grabi. Bila je to tamburica. Još 
kad su bili u po rijeke, te ih voda zahvaćala 
dokle su razrezani, nije prestao njihov cilik i 
smijeh, i doskora su iščeznuli u tami, 

A _ Čiča je još jednom popipao oba svoja 
opanka i šal na glavi, te prebacio gunj preko 
ramena i krenuo u Škarića selo, koje već nije 


' bilo daleko, 


I za čudo: sad je skoro posve nestalo: bilo - 


one Čičine stidljivosti i plahosti. On je već smi- 
slio, šta će raditi i šta će govoriti: kako će otvo- 


riti vrata, nazvati Boga, pak dohvatiti najbližu . 


nisku stolicu i spustiti se ukraj ognjišta, Ako ih 
zateče za večerom, on će sjesti ukraj vatre što 
podalje od sofre i zapalit cigaru duhana. Oni 
će ga zvati, da dogje večerati, nu on će za- 
hvaliti: 

— Hvala —; — tu je Čiči riječ u grlu za- 
pela, Nije znao, kako bi morao po pravu reći: 
hvala kume, ili rodijače, ili kako... Samo: 
hvala! — to ne ide, a kumovi nijesu! Kako bi 
išlo, da se pravo rekne? Ni rogjaci nijesu! Čiča 
si je dugo razbijao glavu, kako će reći, ali se 
nije mogao dosjetiti, te je napokon odlučio, da 
će pred kućom osluškivati, zveče li kašike, i 
ako budu zvečale, pričekat će pred kućom, dok 
. se digne sofra, 

Nije više bio u neprilici ni za razgovor sa 
curama, Podučio ga Luka Pejić, — što na prelu 
treba govoriti, Ako ih zateče, da predu, Čiča 
će se spustiti blizu cura, uhvatiti malo za vre- 
teno, pa ga pomesti, a kad se cura malo ko 
bajagi naljuti, odskoćit će Čiča na stranu i reći: 

— Aha! nije hrkala, nego zvrkala! — a 
onda će se cure nasmijati, Ako ih pako zateče, 
da češljaju vunu ili nabijaju lan, onda će reći: 

— Mahni, mahni, mladovina, dok je 'vako 
hladovina! ' 

Ili ako ih zateče, da gule vruće krumpire, 
stisnut će curi vrući krumpir u šaki, a kad ona 
vrisne, reći će Čiča: 

— Ha! srce od krumpira. 

.Ni sam Čiča nije znao, otkud njemu sada 
taka sloboda i take besjede, niti je znao, kad i 
gdje ih je čuo, ako nije uz komače u jesen, kad 
bi se kod Martina sastajalo po čitavo prelo, da 
komaju kukuruze, Nu otkako je pregazio Usoru, 
ko da više nije onaj stari Čiča: pošo, pošo! Sad 
valja gaziti i — govoriti... 

Još mu je na pameti bila jedna vrlo lijepa 
riječ —: Aoh Kato, moje zlato! — a to treba 
reći, kad cura vodu pije, pa joj momak udari u 
koblić, da se polije, a ona se na njega iskesi. Nu 
tu je bila neprilika, što Škarićevoj curi nije bilo 
ime Kata, nego Stana, pa se Čiča dugo mislio, 
kako bi izvrnuo, da odgovara, te se napokon 
odlučio, da ovako rekne: 

— Aoh Stano, moja r4&no! — I Čiča posko- 
čio od dragosti, što mu je tako slična riječ pala 
na pamet. 


IX, 


Kad je Čiča došo blizu Škarićeve kuće, 
stiskao se je laktovima i šakama oko pasa, kano 
da se htio osigurati, da li je dobro pripasan, 
premda pri tome za pravo nije nikakve misli 

imao. Čim je prekoračio prilaz na ogradi, ko- 
jom je kod Škarićevih ogragjena bila kuća i 
dvorište, odmah je na njega poletio garov, veliki 
crni pas Škarićev, Nu Čiča se za čudo nije pripo: 
otkako je večeras pregazio Usoru, on se nije 
više bojao ni razgovora sa curama, ni seoskoga 
pogovaranja, pa eto ni garova, U njega je unišla 
neka čudna, vratolomna odlučnost, kao kad 
žiška vatre, što je u hrpi triješća dugo tinjala, 
najednom plane.,. Tako se i Čiča promijenio: 
ništa se sada nije bojao, a licem mu se prosulo 
neko vedro zadovoljstvo, 

— Hvaljen Isus! — reko Čiča za čudo od- 
rešito, kad je otvorio Škarićeva vrata, te stupio 
u kuću, : 

U kući je na ognjištu tinjala slaba vatra, ta 


bilo je ljeto, a večeralo se već odavno, pa je 


vatra gorila samo radi običaja, jer je neobično 
sjediti kući, a da se ništa ne dimi, makar i ljeto 
bilo. Podalje od ognjišta sjedila je Lucija, Pe- 
jina žena, i njezine dvije nevjeste, te su vlačile 
lan; još malo podalje sjedio je Pejo na malenu, 
nisku stolčiću, nasloniv se legjima o duvar, te 
drijemao, a gori u jednom kutu kuće sjedile su 


sirotica Kata i Lucijina Stana, te vrtile megju | 


prstima vretena i prele. S njima su sjedila dva 
momčića, 

Kad je dakle Čiča te večeri stupio u Ška- 
rićevu kuću, čeljad su se Škarićeva smeteno 


zgledala i plašljive poglede bacala na Luciju, jer . 


Lucija nije dopuštala momčadiji, da se u njezinoj 

kući sakuplja na prelo, osim one dvojice mo- 

maka, koji su i večeras gori u jednom kutu kuće 

sjedili sa Katom i Stanom. Zato su Škarićevi 
. ! 

smeteno i sa strahom pogledali na Luciju, šta 
će sad ona: hoće li skočiti, pa prihvatiti za ožeg 
i istjerati momka iz kuće, kako je već tolike- 
istjerala: 

— Šta ćete mi ovda, ko vas je zvao! Zar 
vi gledate na kojoj je curi red, da se udaje... 
da ničija ne ostane nesretna! — govorila bi Lu- 
cija i potjerala momke, 

Kad je dakle Čiča stupio u kuću i nazvao 
Boga, Lucija je najprije ispod oka pogledala 
preko vatre na ognjištu na došljaka, a iz njezi- 
nih očiju sijevale su čudne munje, pa se je mla- 
gja nevjesta i nehotice obzirala za ožegom, jer 
je svaki čas očekivala, da će Lucija riknuti po- 
put lavice, kako ona već znade: 

— Ožeg mi amo! — — Nu, Lucija se na- 
jednom bolje ispravila, nadnijela ruku nad oči, 
a onda joj se lice razvedrilo: 

— AR! jest, tako mi, rogjak,., — i Lucija 
skočila hitro na noge. 

= Čiča si je preduzeo bio, da će, kad unigje i 
nazove Boga, odmah slobodno pogledati po dru- 
štvu i dohvatiti niski stolčič, te se na njega spu- 
stiti, Nu sad je Čiča za vratima stajao, objesiv 
ruke niza se, te buljio nekud u tavan, a od očiju 
vidili mu se samo bijeli kolutovi, Kata, koja je 
sjedila u jednom kutu sa Stanom i prela, po- 
gledala je Čiču, te se isto onako nasmijala, kao 
onaj put, kad ga je srela na seoskom putu. 

Pejo, Lucijin muž, sjedeći na svomu niskom 
stolčiću i nasloniv se legjima i glavom o zid, 
bio zaspao, a Lucija, tražeći stolac, da ga ponudi 
Čiči, strjelovito ga udarila šakom u rebra i šap- 
nula mu u uho: Reci: Zdravo, rodijače! — te 

odletila dalje. A Pejo se promišljeno dizao sa 
svoga niskog stolca, te ogledav se po kući, da 
vidi, ko je došo, pristupio k Čiči i pružio mu 
ruku: 


— Zdravo, rodijače! — reko Pejo, čvrsto | 


stisnuv Čiču ruku svojim suhim prstima, Pejine 


su oči nesigurno gledale u Čiču, kano da se 


Pejo izvinjava: 


— Oprosti, ali ona hoće da ti tako reknem, . 


A čČičinim licem razlila se je neka blažena 
vedrina! On je gledao nekud preko Peje, te 
držeći se s njim za ruku, htio da odgovori: 


— Dobro, Bogu hvala, kako si ti, rodijače! | 


-— nu ova mu se posljedna riječ nikako nije 
dala izgovoriti. Njemu se činilo, da već čuje 
Matana Sovića, kako je iskesio zube, pa mu 
se ruga: 


— Nije dosta, što si mu za hatur krivo pri- 


sudio, nego se još izlagujete, da ste rodbinal — 

Zato je Čiča Peji pozdrav jedva nekako uzvratio 

sa samim; j RSA 
— Zdravo... 

: —...rodijače, reci! uletila mu u riječ Lu- 

cija, našavši stolac i stavljajući ga pred Čiču: 

— rodijače, jer znam, da mi je pokojna tetka 


uvijek govorila, da mi imamo rodbine doli negdje > 


u Hercegovini. A kad si se ti u Martina najmio, 
sve bi pokojna tetka običavala reći: sve mi se 
nešto čini, ono je naša rodbina: kako je samo 
miran i pošten... 

— Može i bit! — reko napokon Čiča, te se 
glasno nasmijao, jer je mislio, da je to sada tako 
svakako u redu, 

— Krv nije pura! starinska je besjeda. Čo- 


= saće... 

vjeka steže ljubav za svojom krvi! Ja sam često 
gledala, kako dobro služiš staroga Martina, pa 
bi sama u sebi mislila: Bože moj! čestita li 
momka! Onakoga. više u našoj parokiji ne ima. 

Lucijine riječi bile su mehke, oko ustiju 
igrao joj nemiran smiješak, ali ona dva malena 
ustna kuta, gdje je bilo sjedište Lucijine zlobe, 


.ostala su mračna, a oči su joj nemirno prelije- 


tale s jednog kraja kuće na drugi, 
— To se zna, da smo rodbina — umiješao 


se tromo Škarić u razgovor —:; da njega ne bi, 
Bog zna, šta bi Sović od mene uradio, Ali krv 
potegla ,,. 


— A jok! — upala hitro Lucija Peji Škariću 
u riječ, ošinuvši ga strašnom munjom iz očiju —: 
to ti nemoj reći, Onako je bilo pravo, pa da 
nijesmo nikad rodbina! A mi jesmo rodbina,,, 

— To se znal — reko Čiča, pa se i opet 
nasmijao. 

Presenećenje, što je u kući zavladalo, kad 


je Čiča onako nenadano banuo na prelo, Lucija 


je vješto potrpala, te naskoro započela razgo- 
vor sa svojim nevjestama, kano da Čiče ni nije 
tu. Samo je djevojkama i momcima namignula, 
da se i oni bliže ognjištu primaknu, tamo do 
Čiče, koji je sav blažen na svomu mjestu sjedio, 
kružeći očima nekud po tavanu. 

Djevojke su znale, da s Lucijom nije šale, 
Zato su odmah na njezin mig ustale, pokupile 
kudelju i vretena, te se uz glasan smijeh pri- 
makle Čiči, a za njima došla i ona dva momka, 
te sjela spram Čiče na protivnu stranu, 

— Mi jesmo rodbina ali se možemo uzi- 


4 

mati! pretrgo najednom Čiča šutnju, a djevojke, 
osobito Kata, prasnule u glasan smijeh, komu se 
dapače ni sama Lucija nije mogla oteti; jer su 
djevojke svu kuću za sobom u smijeh potegle, 
pa se i ista Lucija, sve strašivo pogledajuć na 
»rodijaka«, da se ne će uvrijediti, sva tresla od 
smijeha. Smijali su se i momci, smijao se je 1 
Škarić, pače i djeca, koja još nijesu bila zaspala, 
jer se je cijela kuća smijala, A najviše Kata, a 
kako je bila najbliže Čiči,'nije se Čiča mogo 
oteti napasti, da je ne uhvati za ruku, pomete 
joj vreteno i preslicu, a kad se cura na to po< 
čela da srdi, Čiča pogleda u tavan, nešto se za- 
misli i istisne: sE 

— Mahni, mahni, mladovina, dok je vaka 
“ hladovinal — a kućom se nanovo prospe gla- 
san smijeh, Cure su se naslonile na svoje pre- 
slice, pak se sve zacrvenile od smijeha; momci 
se udarali dlanovima po koljenu, Škarić rastego 
usta do ušiju, pa samo muklo stenjao, a Lucija 
sa još većim strahom pogledala na rogjaka, gu 
šeći se u pridušenom smijehu, 

— To je Čiča trebalo reći, dok smo mi 
srpom mahale! — rekne Kata, pogledavši Čiču, 
nu Čiča kano da nije slušao, šta ona govori: i 
opet je zadro bio očima u tavan, a lice mu sve 
sjalo od veselja, što je odmah prve večeri iza- 
zvao toliko smijeha. Njemu je srce bilo tako 
zadovoljno, da mu ni u kraj pameti nije dolazilo, 
da riječ nije bila na mjestu, i da je bila upravo 
ta Čičina zabuna povod smijehu, a ne sama 
riječ, stara, već obrdana lakrdija, U tomu zado- 
voljstvu Čiča je samo u sebi dalje mislio, ne bi li 
se još koje doskočice sjetio, kad ustane Stana, 


a 

te dohvativ drveni sud za vodu, prinese k usti- 
ma, da se napije, a Čiča ustane sasvim ozbiljno, 
te pogje prema Stani, ' 

— Zar nijesi mogo zaiskati? — korila ga 
Lucija. No Čiča podigne sud, iz koga je Stana 
pila, tako, da ju je voda svu oblila po prsima, 
Stana se izmicala, a Čiča za njom išo, sve jed- 
nako joj sud nad ustima držeć, te pri tomu go- 
vorio: ' 

— Nije hrkala, nego zvrkalal — Prizor, što 
je sada nastao, ne da se opisati: Škarić se je pri- 
hvatio obim rukama za trbuh, jedan mu se brk 
nadigao, a jedan spustio, njegovi veliki, bijeli 
zubi svi su se pokazali, a od njega se čulo samo 
nekako muklo stenjanje. Momci poskakali sa 
svojih stolica, te se od smijeha vrtili u krugu; 
Kata pustila i preslicu i vreteno na tle, a Luciji 
od silnoga smijeha pala marama s glave. Samo 
je Čiča ostao gospodar nad samim sobom; on 
se je samo blago smiješio, a njegove oči kružile 
su po tavanu, kano da nešto traže, 

— Čiča, nesrećo, ti smiješa i kosce i sva- 


tove večeras na prelu! — govorila teškom mu- 
kom od smijeha Lucija, nu odmah i opazila svo- 
ju pogrješku i brzo rekla —: rodijače.,, 


Stana se napokon izmakla, te hitila svu 
vodu iz suda na Čiču, Niz Čiču potekli potoci: 
po šalu, po njedrima, po košulji, svuda se voda 
cijedila, a smijeh se kućom iznova razlijegnuo. 
Nu Čiča se nije dao smesti; obim rukama otre- 
sajuć vodu sa sebe, Čiča i opet zadro očima u 


tavan, a u kući nastala šutnja —: što će sada 
Čiča sa tavana skinuti? 
— Nemoj, Kato, moje zlato! — reko napo- 

kon Čiča, pak se onda obratio prema Kati, koja 
je sjedila na podu i previjala se od smijeha: 

— Nedaj me, Stano, moja rano! — a smijeh 
se iznova kućom razlegao: svi su vidili, da Čiča 
cure zamjenjuje! 

— Čiča, bolan, prevarit ćeš se! — vikali mu 
sa svih strana, a Čiča se bojažljivo okretao i 
obzirao na sve strane, ne znajući, kakva bi to 
imala biti prevara. 

— Čiča zna, kud je pošo! Svakako voli, što 
je ljepše! — govorila neka od nevjesta, a Luci- 
jino se čelo nenadano smračilo... , 

— Sipa u Čiče lakrdija, ko iz rukava! — 
govorio netko —: on puno ne promišlja, kud 
koja dolazi! 

— Koliko si se Čiča namučio, dok si sve 
popamtio? — pitao neki od momaka, 

— Vidiš, da su mu se od muke oči izvra- 
tile! — rekla Kata. 

— Ah! što se nasmijasmo, što se nasmija- 
smo! Da sam ja znala, rodijače, da si ti taki 
vrag, ja bi davno po te poslala! — govorila Lu- 
cija, vežući maramu na glavi, 

— Pa neka nam dogje svaku večer, kadgod 
se Usora mogne gaziti. Mi smo mu najpreči. 
Ko... rod... — reko Peja, nekako tjeskobno 
izgovarajući posljednju riječ. 

' — Mi jesmo rod, ama se možemo uzi- 
mati! — reko Čiča uvjerljivim glasom, a dje- 
vojke se i opet zagledale, pa prasnule u smijeh, 
nu Čiča ovaj put nije mogo znati, zašto se cure 
smiju. 


njemu na srcu! — govorio netko iz društva, 


— Rodbina, ne rodbina, Čiča zna, šta je 

— Zar si ti, Čiča, po tom poslu došo? pitale 
djevojke —: pa ne znaš ni malo baš oko plota? 

— Nije se Čiča badava mučio, lakrdije pam- 
teć! Zna on, šta je njemu na srcu! — govorili 
momci, pokazujuć Čići prstom na djevojke i 
pitajuć ga: ili ćeš ovu, Čiča, ili ćeš onu? 

Nu Čiča je sve to slušao i ne slušao, njega 
je mučila druga briga: jedna mu je doskočica 
ispala iz glave, a Čiči se činilo, da je to najljepša 
od svih, što ih je nosio u svojoj glavi, I Čiča se 
mislio i mislio, a smijeh se kućom razlijegao, nu 
domislit se nije mogo, kolikogod je očima zadiro 
u tavan, da su mu se i opet vidili samo bijeli 
kolutovi, sve jedno: domisliti se nije mogo, i 
sada je vrlo žalio, što nije molio Luku Pejića, da 


s njim ide na prelo: mogo bi ga sad upitati..: 


A_ kako bi se cure istom onda smijale! 

Doduše, i ta muka Čičina, i njegovo napre- 
zanje budilo je buru smijeha; djevojke su jedna 
drugu u rebra gurale, govoreći: 

= — Šta li će sada izvaliti, Bogo milil — a 
Čiča se je skoro-i poozbiljio, misleći se lakrdiji, . 
nu domisliti joj se nije mogo, pa nije, 

— A vraže i s Čičom, — rekla žurno Lucija, 
te skočila na noge —: izgorit će mi krumpiri, 
što sam ih u lug zapretala.., — Hitro cure pu- 
stile vretena, pa se pojagmile, koja će prije 
krumpir ujagmiti, a Čiča kano da se probudio: 
ispravio se na svom stolčiću i postavio dlanove 
na koljena, pa zurio u ruke Kati, koja mu je bila 
najbližja. Kad je Kate jedan krumpir dokučila, 
stisne joj Čiča šaku, govoreći slavodobitno: 

— Srce od krumpira! ,,. — Djevojka vrisne, 
baci zgnječeni krumpir u lice Čiči, koji se nije 

ni smijao, nego bio ozbiljan kao čovjek, koji je 
napokon izveo važno djelo, na koje se odavna 
spremao, Ali drugi se nijesu sada ništa manje 
smijali, nego prvi puta. ' 

— Rodi Čiča s mukom i četvrtu lakrdiju! — 
rekne netko, 

— Eh! ova mu je bar na mjestu, Ako se je 
mučio, bar ju je na pravome mjestu i prišio! — 
I opet se razlegao smijeh kućom, a cure govorile 
jedna drugoj: 

— Eto vidiš, kako ćeš imat vesela čovjeka! 

Megjutim je vatra na ognjištu dogorila bila, 


Još je samo jedna kratka gamlja tinjala i dimila,: 


a djeca su usprkos svega smijeha, što su ga 
izazivale Čičine lakrdije, već ležala oko ognjišta 
kano snoplje, i momci su napokon ustali, da idu 
kući, Usto je i Čiča, na licu mu se vidjelo, da se 
i opet nečemu domišlja. Nu jedan ga je momak 
čvrsto prihvatio za ramena, te njim okrenuo po 
.kući, kričeći i pjevajući: 

— Ha! Hal treni, treni, blago meni, 

Čičino se lice munjevitom brzinom razve- 
drilo: već se odavna mučio, da se dosjeti, a do- 
sjetit se nije mogao, A sada je sve igrajuć s onim 
momkom po kući okrenuo svoju oblu glavu pre- 
ma Kati i opetovao: 

— Treni, treni, blago meni! — 

— Ha! eto vidiš, zašto se onoliko mislio! 
— rekle cure, a Čiča s momcima ispao iz kuće 
napolje. 

Na polju je bila krasna, blijeda mjesečina, 
a sa svih strana ozvanjala je pjesma vesele mla- 
deži, miješajući se sa šumom Usore, lavežom 
pasa, što su čuvali torove, i kreketom žaba, što 

su se legle u močvarama kraj Usore, Nu Čiča 
niti je vidio mjesečine, niti čuo pjesme; on nije 
uopće znao, da li je dan, ili je noć, da li hoda po 
zemlji, ili po oblaku, tako mu je bilo ugodno 
pri duši, ' 

— Eh! ti Čiča večeras nasmija prelo! — 
reko jedan momak, 

— Ja nijesam po prelima hodao, ali sam 
slušao iz prikrajka, šta momčadija razgovara! 
— reko Čiča, pripaljujuć cigaru, te dobacio du- 


han momcima —: deder, savijte po jednu! A da 
sam po prelima hodao, ne bi mogli sa mnom 
iznijeti, da vas je stotina! — reko Čiča, mah- 


nuvši slavodobitno rukom. 

— Pa koju misliš, Čiča? — 

— Onu lijepu... što no se na me smije...) 
— reko Čiča i kriknuo, nu odmah je strašivo 
uvuko glavu megju ramena: on se je sam svoga 
krika prestrašio, te nije znao, šta mu bi, da 
kriknu! i odmah je pred njim iznikla prikaza 
staroga Martina, kako je izvadio čibuk iz usta, 
Pa prikorno gleda u Čiču i govori: Valja ženu 
Nraniti,, 


Ma 


Ona dva momka, što ih je Čiča zateko u 
Lucijinoj kući, bili su škiljavi Pero Burmut, sin 
imućna težaka Ive Burmuta iz sela Alagića, i 
Mato Gavrić, najamnik kod Luke Pranjića, ta- 
kogjer star momak ko i Čiča, jedva jednu ili 


najviše dvije godine mlagji od Čiče, nu sirota, 


bez igdje išta svoga. K tomu se još za njega 

govorilo, da ima na glavi staru šugu. To doista 
pod sigurno nije mogo reći nitko, jer Mato nije 
nigdje skidao kape s glave, pa ako bi i skinuo 
šal, ne bi kape, ili ako bi skinuo kapu, kao što 
je bivalo po ljetu uz velike vrućine, kad bi se 
snosili snopovi, on bi tada prebacio preko glave 
jedan dio svoga šala. I tako se nije moglo vi- 
djeti, ima li Mato šuge u glavi ili nema, nu svje- 
tina je to uporno tvrdila, Inače je Mate bio pri- 
stal momak: prsat, plećat, mišičav. Lice mu je 
bilo oblo, ko i u Čiče, samo malo ospičavo, nu 
to mu nije nitko primao za veliku pogrešku. 
Nosio je dugu kosu, koja mu je u gustim pramo- 
vima padala niz zatiok, a bila je smegja. Tako 


i brkovi: debeli, smegji mirno su se i ponosno 


< ispod nosa pružili, te Mati podavali ozbiljan iz- 
gled, Mato se je nekoć u kolo hvatao; nu ot- 
kako mu brkovi ispod nosa najedriše kao kolac, 
a neko rasturi u svijet glasinu, da on ima na 
glavi šugu, od onda se Mato nije više uhvatio 
u kolo... On sam nije znao, da li ima u glavi 
šugu ili nema, jer ko će vidjeti, šta je na njego- 
vom tjemenu? Istina, Mato je namolio nekako 
svoga gazdu Luku, pa mu je Luka kupio na va- 
šaru u Novom Šeheru ogledalo. Dugo je Mato 
čekao na to ogledalo i vašari su prolazili jedan 
za drugim, nu Luka nije nigdje htio da kupi 
ogledalo, do li u Novom Šeheru, jer je čuo, da 
su tude ogledala najjeftinija. I uopće svaka roba: 
vašar mali, a trgovci robu dotjerali, pa je sada 
valja davati po što po to! . 

Kad mu je dakle Luka ogledalo kupio, pa 
vrativši se sa vašara dijelio čeljadima, šta je 
komu donio: nekomu nož, nekomu opanke, že- 

nama oboce ili pavte na tkanice; onda je i Mati 
bacio u krilo ogledalo: 


— Evo i tebi, Mato.., dao sam za njega 
sekser! A bilo ih je i od petaka,,. : 

Te večeri jedva je Mato dočekao da noć 
progje i da opet svane ,., A kad je svanulo, toga 
jutra nije ni stari Luka zakašljao prije Mate, da 
su se žene čudile, tako je poranio i otišao na 
potok, da se umije, pak onda izvadio ogledalo 
iz njedara i gledao, ima li šuge u glavi. Nu nije 
mogo vidjeti ništa: jer ako je ispravio glavu, 
onda nije vidio svoga tjemena, a ako je glavu 
pognuo, onda nije opet mogo vidjeti ništa. Malo 
kose na čelu još je mogo vidjeti, ali njega nije 
tu ni svrbilo, nego gori, u vrhu glave, upravo na 
svrtku, nu to se na ovo malo ogledalo nije moglo 
vidjeti, Mato je čuo, da u parokovoj sobi, gdje 
on sjedi i piše, ima jedno veliko ogledalo, kolik 
pola vrata, pa na njemu vidi čovjek i svoje 


o čakšire, Na tomu ogledalu valjda bi se moglo 


vidjeti i svoje tjeme, ali — ko će do toga ogle- | 


“ dala doći? Jer parok ne pušta svakoga u tu 


svoju sobu. A zamoliti koga, da mu pogleda u 
tjeme, nije se ufao; i tako mu nije preostalo 
drugo, nego da u crkvi prebacuje šal preko 
glave... 

Doduše Lucija nije dala reći, da je Mato 
šugav: r 

.— Aha! — govorila bi ona —: a kamo ga, 
koji se po glavi ne češe? — nu glas je po selu 
uporno hodao, da je Mato šugav u glavi, 

Lucija je bila' odredila dati svoju Stanu za 
Peru Burmutova: Burmuti su stara kuća, na 

zgradama hrastovi krovovi, u torovima svoji 
volovi, a žita ne odasipa nikomu: ko kad je 
svoja zemlja. Pa zašto onda ne bi svoje dijete 
tamo dala? Istina, momku se je po selu puno 
prigovaralo: osim što je škiljav — to napokon 
nije velika mahna, jer i škiljave oči vide kukuruz 
ogrtatil — velika mu je mahna bila kod djevo- 
jaka, što mu se je selo smijalo. Jer kad je negdje 
bio u kopačima, pa sjeli večerati i stopanica 
na koncu večere iznijela crepulju varenike sa 


kajmakom, drugi kopači hvatali kašikom mli- 


jeka i sa kraja po malo kajmaka, Debela krpa 


kajmaka plivala je po crepulji i ponosno se 


okretala na sve strane, nu nije dugo: Burmut 
je bio već odložio kašiku, ali kad je opazio kaj- 
mak, privuko se ponovno k sofri, pa kašikom 
zavezao u po kajmaka i doskora sam sav kaj- 
mak pojeo... 

— Nismo znali, kud bi s očima skrenuli! — 
govorili ljudi poslije, a Burmut, sve jedući kaj- 
mak čudio se, kako drugi slabo vole kajmaka, 
: — A ja bi ga mogo sama kusati bez mli- 

jeka! — govorio on, I tako je pošla po selu ri- 
ječ —: »Ne mož“ okusiti ko Burmut kajmakal!« 
— Zato nijedna cura nije htjela s Burmutom 


govoriti: jedno, što on svojim škiljavim očima , 


nikako nije mogo curu slatko pogledati, i što bi 
ju slagje gledao, to je njegov pogled divlji bivao, 
a kad bi se nasmijao, to je izgledalo, kano da 
si smiješak sa tugjega lica na njegovo prilijepio, 
tako je slabo njegovim škiljavim očima nasmi- 
jano lice pristajalo, A drugo: za njim hodale 


eto take besjede, pa koja bi ga onda htjela? Nu. 


bilo je i gorih stvari. 

Kad su ga jednoć na stavnji pitali —: Iz 
koga si kotara? — odgovorio je: 
— Iz Burmutova,,, — i sva se komisija 
nasmijala. 


Jednoć ga otac poslao s konjem u drva. 
Pero nekako drva na konja natovario, ili mu ih 
je možda drugi netko natovario u šumi, Kako 
bilo da bilo, kad je kući konja potjerao, na 
prvom potoku oborio konj tovar. A Pero pre- 
siječe užeta, oslobodi konja, te samar na svoja 
legja, a konja za jular, pa kući,,, 

— Da nije kolan puko? — pitali ga ljudi 
putem. 

— Nije — odgovaro Pero —: nego konj 
obara... : 

Inače je Pero bio dobro dijete: nikad nije 
u mehanu zavirio, nikad ocu progovorio, da mu 
kupi kundure, ko što su drugi momci nosili, pa 
ni pušio nije, osim ako bi mu koji momak svoga 
duhana ponudio, Ako si ga poslao, da kukuruz 
kopa, on je poslušao: gonio bi doduše najtanju 
postat i uvijek bio najposljednji megju kopačima, 
-— ali je kopao.:;. Ako si ga poslao za gove- 
dima, on je za njima lijepo išo; nu ako su se 
goveda pobola, Pero bi trkom otrčao kući i zvao 
oca, da dogje goveda rastaviti, ,, 

i kraj svega toga Peri nije bilo prigovora, 
Jer, niti je kada ispod sela krisnuo, niti kojoj 
curi pri hodu nogu podmetnuo, ili — Bože sa- 
čuvaj! — kadgod se zatrkao, pa kolo raskinuo! 
To Peri Burmutovu nije bilo običaj, i kao da mu 
ne bijaše u krvi, jer_mu je i otac, Ivo Burmut, 
isto tako miran bio, Rijetka su ga pjana vidjeli, 
a ako je kada i bio malo napit, on bi šutio: 

nikad ga nisu vidjeli, da se s kime zagrlio oko 
vrata i propjevao ispod sela, ili da bi se šal za 
< njim vuko po zemlji. ' 

Pa i inače je Ivo Burmut bio pametan čo- 
vjek, Premda je hodao u poderanim haljinama, 
selom se ipak tvrdokorno pronosio glas, da Bur- 
mut nije prazan. I ljudi su se nekad k njemu 
često zalijetali, da traže u zajam novaca, nu to 
je danas prestalo. Jer kupovao ko njivu, vola ili 
kravu, gdje mu drago, Burmut će za to doznati, 
samo ako je iz njegova sela. I onda, eto Burmuta 
sutra dan čovjeku u kuću: 


— Bi li imao toliko i toliko forinti uzajmiti, | 
samo do prve nedjelje! — Tako čovjek nije imao 


kuda udarati Burmutu na obraz, da od njega 
traži para u zajam: eto ih i Burmutu treba... 
Tako je Burmut odučio ljude, da mu ne vade oči 
za pare i on danas ima mir. 

Doduše, kad prispiju blagoslovi, pa se ljudi 
na užine pozivaju, najmanje ih je vidjeti oko 
Burmuta, da ga za skutove potežu. Nu ipak ne 
bi ni Burmut ostao sam kod groblja, izvan svega 
svijeta, kad bi se ljudi štokud po selu razišli: 
našlo se je uvijek ljudi, koji su govorili: 

— Ah! Burmut je dobar čovjek, starinski 
čovjek, u kog nema besposlica! — pa bi tako i 
Ivo našo negdje mjesto megju ljudima. 

: U Ivinu je dakle kuću Lucija bila namislila 
dati svoju Stanu: neka svijet govori, šta hoće, 
Lucija je znala, da njezinu djetetu tamo ne će 
biti zla. Jer u Burmuta: nikad zima suhotna, 
svake zime tavan nakićen mesom i slaninom, 
kupusne kace ko male kuće, a u ljetu: Burmu- 
tova čeljad malo se kad vode napija, toliko je 

mnoštvo sirutke! Istina, iz Burmutove kuće 
rijetko kada zamiriši pita, još se rjegje očuje 
pjesma, jer se u Ivinoj kući malo rakije pije, pa 
i to s mjerom, A o Božiću, ni onda Ivo ne da 
rasipati: čobanče bi prelomilo ražanj, na komu 
se u Burmutovih peče pečenica, — nu Lucija od 
svega toga nije ništa zamjeravala, A i kako bi? 
Ne pita se, kolika je pečenica, nego: koliko je 
na tavanu slanine! I kolike su kupusne kace i 
rovovi od krumpira, jer se ne može od same 
pečenice živiti,,, 

. Kad je Lucija sve dobro promislila, onda se 
je odlučila, dati svoju Stanu za Burmutova Peru. 
Doduše, ona to nije još nikad komu kazala, ali: 


šta treba kazivati, a i komu će kazati? Ono joj 


ljudine nedosjetno, da mu kaže, mogo bi se pre- 
variti, pa Burmutu gdjegod megju ljudima reći: 


— Zdravo, prijatelju! — prije vremena, a 
stvar još na dugu šćapu, Burmut čovjek mučan, 
pa bi moglo sve propasti. A mlagjariji o tomu 
govoriti? — Kad bi Luciji samo ta pomisao pala 
na pamet, njezino bi se čelo namrštilo, i ona, 
sve sjedeći ukraj ognjišta, hitro okrenula sad na 
jednu, sad na drugu stranu, kano da traži štogod 
klipa, da se hiti za tom mlagjarijom, pa joj po- 
kaže, ko se pita u ženidbi i udaji... 

Otkako je Lucija onog puta ožegom rastje- 
rala momke od svoje kuće, nisu oni više na nju 
ni napali, samo kad bi Kata bila u polju kod 
goveda, vigjali bi se oko nje momci, ali malo 
podalje, a i Kata bi neprestano bacala strašive - 
poglede gori na brdo, gdje je stajala Lucijina 
kuća i odakle je Lucija mogla lako vidjeti, šta. 

se u polju radi, I kadgod bi Katu za govedima 
spremila, svaki put bi joj preporučila; 

— Da te nisam vidjela, da s kim razgovaraš! 

A kad bi se Kata u večer kući: vratila, 
Lucija bi se češće raznježila, pomilovala Katu 
i govorila: 

— Bože moj, kako mi je ovo dijete srcu 
priraslo! Sa svojom ću se nekako rastati, ali s 
njom ne mogu baš nikako! Ako ona iz ove kuće 


nogu iznese, onda odmah i meni kopajte grob... 


Tako je Lucija govorila, otkako je Mato Gavrić 
počeo u kuću dolaziti, Od onda je Lucija Kati 
sve bolja bivala, da se Kata čudila, kako se to 


tetka podobrila, pa se i njoj činilo katkada, da: 
baš ne bi mogla noge prenijeti preko praga 


tetkine kuće.,, 

U tomu su je utvrgjivale i seoske žene, oso- 
bito baba. Manda Janjićeva, koja je često do- 
lazila Luciji pred večer i s njom kavu pila. Tada 
bi se Manda i Lucija nešto sašaptavale, a onda 
bi baba Manda pogladila Katu po licu i govorila: 

— Vidiš, sinko, kako ti je Bog dobro i lijepo 
podijelio, Odjevena, obuvena.,. — nu brzo bi 
se baba Manda ispravila, jer je Kata bila bosa, 
pak bi nastavila: 


— A i što će joj obuća? Na ljetnoj žegil Ja ' 


sam evo stara, pa istom štogod navučem na 
svoje noge... A mladu je čeljadetu zdravije 
bosu! Pa i Bog te duži, da ti svoje tetke ne 
ostavljaš! Jer ko je tebe na noge postavio? — 
završila bi strogo baba Manda, a Lucija bi do- 
hvatila jedan kraj svoje marame, kojom joj je 
bila glava pokrivena, te bi trla suze i kroz plač 
govorila: 


— 

— Draga Mando, ja ne znam, da bi ja to 
preživjeti mogla, ako ona odel. Tako mi je to 
dijete srcu priraslo... 


XL 


Dok se nije selom pronio glas, da je Čiča 
iza pokojnog strica zgrnuo silne pare, Lucija je 
bila u velikom prijateljstvu sa Burmutovim, Ako 
je bila kod crkve, iza mise najprije bi se sa Bur- 
mutovicom za zdravlje upitala; ako su bili bla- 
goslovi, Burmut je u Škarićevih sjedio na prvom 
mjestu; ako se je u Lucije zavrnula u njedrima 
kruška ili jabuka ili medeni kolač, kad bi k 
misi otišla, Burmutova bi to djeca pojela, a Lu- 
cija se Pere Burmutova, njegove pameti, nje- 
gova. vladanja nije mogla dosta nahvaliti, 

Na prelu, ako je bilo varenih pečenjaka, 
pečene tikve ili zapretanih krumpira, Peri Bur- 
mutovu pao bi po koji kukuruz, komad tikve, 
ili pečen krumpir prije nego ikome u krilo, Da- 
pače, ako bi se Lucija potužila, da ju nešto boli 
glava, pa si ispekla kavu, na koncu bi makar 
jedan fildžan pružila Peri Burmutovu, a Pero bi 
to tako ponosno posrko, da se je po svoj kući 
čulo srkanje. Istina, staromu Burmutu to nije 
bilo drago —: Iskvarit će mi dijete! — govorio 
bi on; nu ipak se radi toga nije mogo na Luciju 
srditi, jer je bilo od ljubavi... 

A nije Burmutu ni krivo bilo, premda mu 
Lucija nije o tomu još nikad ništa natuknula, 
ipak je i Burmut imao toliko pameti, da je vidio, 
kamo Lucija smjera, pa mu je bilo pravo, a 


ako i ne bi? Škarićevi su sigurna kuća; Pejo : 

para, istina, nema, ali ih je Lucija puna: čak u 
desetom selu ima njezinih krava na »kesimu« i 
volova na izoru! A to je Burmutu bilo glavno: 
on nije bio gladan, da bi tugjega izgledao, ali 
mu se od škarićevih nije trebalo bojati, da će 
mu svaki čas oči vaditi, ištući para u zajam. 
Zato Burmut nije ni branio svomu Peri, da igje 
Škarićevim na prelo: . ' 
— Pa neka — govorio je Burmut —: dje- 
vojki nije mahne! 


Tako se je sve malo po malo izmegju Bur- | 
* mutovih i Škarićevih razvilo prijateljstvo: niti . 


je Lucija kazivala Burmutu svoje misli, niti Bur- 


mut svojih Luciji, nu njihovi su se računi složili 


i Lucija je već uživala u misli, kako će imati 
kuda otići u pohogjane: jer premda se u Bur- 


mutovih kava i rakija ne piju redovito, toga se | 


kod njih ipak uvijek nagje. Pa se onda čovjek 
sa svojim prijateljem može barem porazgovo- 
PH da 

Tako je bilo prije, ali sada otkako se Čiča 
pojavio, Lucija ko da nije više ona prijašnja. 
Kad je na prelu, Čiči će dati onu veću klupicu, 
da na nju sjedne, a primakne ga bolje i ognjištu, 
nego Burmuta, Prije bi Peru Burmutova svaki 


put ispitala, kako je otac, kako mati, a sada se . 


samo s _Čičom razgovara, a na Burmuta ni ne 
gleda. Prije, dok se nije Čiča navadio Škariće- 
vim, Lucija bi na prelu ispekla krumpira ili pe- 
čenjaka, ali sada: ispeče kolačića, pa skoro sve 
Čiči u krilo, a onda Mati Gavriću, Burmutu 
pako jedva po koji dobaci, i to kad je Čiča svoje 
kolačiće već do polovice pojeo, Sad ni kave 
nije moglo Burmutu dopasti. Lucija je usporedo 

ljevala sebi i Čiči, a na kraju natočila jedan 
fildžan Mati, : >A 

— Mala mi je džezva — govorila bi Lucija, 
gledajući u Burmuta, nu koliko se silila, da svo- 
mu licu poda blag izraz, nekako svejedno nije 
mogla pogledati Burmuta ravno u oči, a njezino 
lice prekrilo bi se svaki put tamnim oblakom, 
Nu Burmut svega toga nije opazio: on je ko i 
dosad mirno sjedio na svomu mjestu, 


XII. 


Vrijeme prolazilo: stopanice već od nove 
pšenice pekle pogače, po poljima se naredali 
plastovi sijena, vitki i zdepnasti, već kako koji; 
kukuruzi počeli žutiti i pečenjci prolaziti, skoro 
će se i šljive u kace sasipati, a još uvijek i Bur- 
mut i Čiča išli Škarićevim na prelo, Za Matu 
Gavrića nije se nitko ni čudio: ta sav je svijet 
znao, šta je njemu odregjeno: sirota Kata. Jer 
ko će se drugi otimati za nju, djevojku, bez igdje 
išta svoga? Istina, i stari bi ljudi, kad bi ispred 
njih prošla, govorili: 

* — Glavna cura! — nu svaki put bi se netko 
našo, koji .bi na taku riječ uzbacio glavom, po- 
sprdno se nasmijao i reko: 

— Glavna! glavna! ali to pure ne može za- 
mastiti! ' nE 

Tako je svako znao: što Mato Gavrić ide 
Škarićevim, i treba da ide, jer valja, da se i siro- 
tinja ženi i udaje. Drago je i sirotinji živiti! Pa 
napokon: to i. odgovara! Jer sirota Kata, siro- 
tan i Mate; niti će Kata imati čime prikoravati 
Matu; niti će se Mato imat zašto stiditi Kate.. 

A drugačije bijaše sa Čičom i Burmutom. 
Sav je svijet vidio: niti popušta Čiča, niti po- 
pušta Burmut, Škarićevim ide na prelo jedan i 
drugi, a to se zna, da idu radi Stane. Za Katu 
se borme otimali ne bi, ni Čiča, koji nosa u svo- 
jim njedrima toliku paru, ni Burmut, stara kuća, 
jer jedan i drugi mogu dobiti uz djevojku još i 
“po koju kravicu, pa što će im onda siroče? Zato 


su sva okolišna sela napeto gledala i slušala, ko. 


će od Stane škarićeve ujagmiti jabuku. Burmu- 
tovi kumovi i rodbina govorili: 


— Šta je Čiči, je 1' on pobudalio? Ako je > 
opazio u. njedrima svoje dvije banke, zar on . 
misli, da je preči od Burmuta, koji je od starine. 


ovdje? Još su Burmutovi rogonje jači, nego Či- 
čine bankice.,, 


— Pa nije ni pravo ljudi — govorili drugi ' 


— da se Čiča ikako nagoni sa Burmutom. Gdje 
su Čičine žile? A Burmutove su u ovoj zemlji 
od starina! Pa nemoj mi zalogaja otimati ispred 
mojih usta ... — Ma šta vi, ljudi, luđujete? — 
govorio uzdignutim glasom stari Nikola Za- 
kula —: svaka koka na svom buništu jača! Ovo 
je starina moga kuma Burmuta, pa će djevojka 
biti njegova, a Čiča neka se ishoda sa svojim 


bankicama ,,, Neka ide na svoju starinu! — za- 


vršio srdito Nikola, 


2 > Pa šta se Čiča bankama razmeće? Zar 
je Burmut prazan? Ne dao ti Bog nositi u bakru, 
što Burmut ima u srebru i u banki! Ama čovjek 
pametan, pa krije! A na štogod pogledaš: bilo na 
Ea bilo na imanstvo, djevojka je Burmu- 
oval.,, 


m 


i 

Tako je najviše ljudi Stanu dosugjivalo 
Burmutu, po svakomu pravu i pravici, Dapače, 
mlagji su govorili: 

— Da li sam ja na Burmutovu mjestu, ja 
bi Čiču kolcem po legjima pitao, kako se otima 
djevojka! Ina čiju će starinu on udarati! Kako 
se on smije goniti sa jednim gazdom? On je na- 
jamnik, pa nek ima banki,., 

Skoro sva župa bila je sa Burmutovu stra- 
nu; jer ko ne bi bio za starinu? Pače, ljudi su. 
neki i Peji škariću govorili; 

— Ne luduj, Pejo, okani se gladušal Šta će 
biti od tvoga djeteta, danas-sutra, kad ti oči 
zaklopiš? Čiča bi s njime prepolovio i rogove na 
tavanu radi miraza! A Burmut je sitiji čovjek: 
ko starinska kuća: istom štogod,,, Burmutu bi 
dosta bilo! 

Samo selo staroga Martina nije dalo na 


Čiču, — To nije ništa, nego se izuzeli na njega, 
što je iz našega sela! — govorili megju sobom 
seljani. — A _ u komu selu dulje ostanu desetari: 


u Alagiću, ili u Mratiniću? Mi Alagićane može- 
mo isjevcima zasuti, pa šta su se onda toliko 
uzdigli: ne damo cure mratinićkom najamniku? 
A znadu li oni, da je Čiča u najmu u Mratini- 
ćima više pojeo pečenice i pokusao kajmaka, 
nego prvi čovjek alagićki? ' 

— Jest — govorili drugi Mratinićani —: 
danas Čiča ima paru, pa što mu onda ne bi dali 
djevojku? Ako će biti i najamnik, on danas ima 
silnu paru, a svaka para nosi svijetli carski 
obraz, pa što oni onda ubijaju Čiču? Znaju li 
oni, da bismo njih radi toga mogli tužiti? 

Kad je stari Martin čuo, kako s ićani 
: \ i u Alagićani 
ustali, da ne daju Čiči djevojke, pa kako su 
čitavu župu pobunili protiv Čiče, uspalila su u 
njemu krv i ponos, kao nekoć, kad je rakiju 
a Ra Ae oba: I Martin povalio oči, pre- 

rstio ruke ostraga, te po ij rnj 
a lea 6 pognuv naprijed gornje 


— Alagići? Pa šta hoće Alagići? Njih sve - 


sada moj najamnik može kupiti... A ja ću na 


svoj jedan ražanj nataknuti božićne pečenice. 


sviju Alagićana, a u svoje jedno okno sasut sve 


njihove pšenice, pa još ne će biti puno! šta hoće - 


Alagićani? 


— Najamnik, nenajamnik — govorio opet : 


Martin —: oni trebaju znati, da on danas kusa 


mojom kašikom, iz moga čanka... A ja na se . 


ne dam... dok sam živ! — završio Martin 
naturiv šal i kapu nad oči, 
, . sve selo, cijeli Mratinić, ustalo ko jedan 
čovjek, da ne da Čiče! Po kavanama, kod crkve, 
kraj rakinskih kotlova, svuda se vodila pre- 
pirka: .komu je preča djevojka? Mratinićani 
govorili: 
— Šta mi kazuješ starinu? Najprije j 

' uješ in jprije je car- 

ski obraz! Pa ko ih ima više, njemu je ČeBAvdi 


— Dapače, neki su se Mratinićani tako daleko 


zaletili, da su govorili: 
: — Šta mi kazuješ starinu: preča je mla+- 
dina nego starina, jer na mlagjima svijet ostaje! 


— a tu su im riječ stari ljudi po svoj župi za- 


mjerili, , 

Tako se je po župi vodila i 
' ako se j prepirka: komu 
je preča djevojka? Žene iz Mratinića, u početku 
kad je Čiča istom prohodao po prelu, bijahu mu 

vrlo nesklone; nu sada, kad su se Alagići izuzeli 
toliko na Mratiniće i na Čiču, ženama je bilo 
Čiče žao, pak su se svagjale sa ženama alagić- 
kim i ne zna se, šta im nijesu sve izgovorile, 

— Šta ste se pomamile — govorile Mrati- 
nićke —: šta ste se toliko izuzele na sirotu 
čovjeka! on nigdje nikog svoga, pa još toliki na 
njega! A trebalo bi, jadnice, da za sirotu pro- 
govorite koju riječ,,. I njega je Bog stvorio! 
Pa šta je bolji vaš kajmačar od njega? — I me- 
gju ženama u Mratiniću poveo se razgovor, da 
bi dobro bilo otići do babe Joke, što joj je kuća 
na Crnoj stijeni, pa joj platiti, neka »napravi« 
Stani, da pogje za Čiču: neka baš ne bude, kako 
hoće Alagićil I sve su skoro žene bile za to, da 
bi to dobro bilo; samo su neke šutile, a protiviti 
se nije usudila nijedna. Nu ostalo je pri samom 
govoru, jer se nijedna nije usudila poći, otkako 
je parok lanjske godine radi take stvari ustavio 
ispovijed Janji Krnjinoj... 

Jedina stara Mara Podovka nije žalila Čiče, 
nego je govorila: 

— Neka! Neka! On se mogo oženiti, a ne 
tupiti selu zube svojom ženidbom... 

Kad su tako Mratinići skočili svi ko jedan 
čovjek za Martinova Čiču, mnogi ljudi iz drugih 
sela, koji su prije govorili za Burmuta, sad su se 
predomislili, neki.se dapače stidili svoje kratke 
pameti i govorili: 

— Ja, istina, starina je Burmutova, ama: 
para posao vigja! Bit će svakako, da ni Burmut 
nije prazan, ama šta. je koristi od pokrivena 
novca? Lucija je pametna žena: ne će ona kupo- 

vati mačka u vreći, ,, U Čiče je prividila pare: 


“Čičina je cura! 


XIII, 


m3 U takovim prilikama prolazilo vrijeme i bli- 
žila se jesen, Čiča već nije više išo za krmcima, 


nego ga je stari Martin odredio, da bude uz dva 


vola, što ih je Martin one ; i bi i 
: jeseni bio naumio 
Prodati, pa da ih hrani, a za krmcima je odredio 


jednoga dječka: prožnjeveno, prokošeno, već . 


divljake padaju, a po malo i žira, pa sad može i 


nejače krmke čuvati. A Čiča je išo uz ona dva 


vola: brao im jalovi kukuruz, sjecao tikve, gonio 
ih na vodu i solio, 


A bio se Čiča u ovo zadnje vrijeme puno 
promijenio, Kapu mu je za jedan petak oprala: 


u zoni jedna žena u selu, pa sad, i ako je bi 

blijeda, al je bila čista, pa se Čiči činilo, na 
se sada glava manje znoji: ko da je žena perući 
u zoni kapu oprala i njegovu glavu. Otkako ga 
je Luka. skoro ošišao, još mu kosa porasla nije 
bila, pa je Čičino lice još uvijek izgledalo veselo 


i razgovijetno, a brkovi mu više nij ili 
ijetn ovi jesu bili ona- 
sa nastršeni, kao prije, jer je Čiča neke nedjelje 

upio ogledalo, pa ga nosio u njedrima i često | 


vadio iz njedara, pa se ogledao. Dapač i 

j lara , pače, stari 

Martin, kad je čuo, koliko su se izuzeli Alagići 

na Čiču, dok je otišao u čaršiju, kupio mu je 

e , to ne više žabare, ko dosad, nego vi- 
očake, lijepo našarane, pa ih u več i 

pred BET veleći: a Kake so: 
— Skidaj te opute sa svojih e 

i te or Jih nogu! Ja ne ću 

da meni Alagići Prigovaraju, kad ti odeš na pre- 

lo... Može još netko kupiti visočake, osim Bur- 
mutal — Tako mu Martin dobacio opanke, a 
Čiča ih dugo po rukama vrtio, ogledao sa svih 
strana, upirao prstima u potplate, neće li se 
uviti, i govorio, ne smijući Martinu pogledati 


u lice: 


— Hil to će biti plaho... 

Još je Čiči jedna Martinova mlada nevje- 
sta navezla jaku od košulje, sve sa modrim i 
crvenim nafezom, pa je sada Čičino lice pod vi- 
sokom vezenom jakom izgledalo još oblije, ali 
nekud i svečanije.,, 

I svaku je večer išo Čiča Škarićevim na 
prelo, Sad se nije bojao ni po mrkloj noći pre- 
gaziti Usoru i nikakva mu sjena nije više straha 
zadavala, kao što iz početka, 

A u Mratinićima sve se više ljudi utvrgji- 


vali u mislima, da će doista Čiča oženiti Škari- 


ćevu Stanu, pa mu je Martin već i jednu zgradu 
odredio za »kiljer«, gdje' će mu mlada, kad do- 
gje, smjesiti sanduke, Za tu svrhu odredio je 
Martin Čiči svoju staru pušnicu: te jeseni šljive 
nijesu bile rodile, pa pušnica nije trebala, a do 
druge jeseni — Čiča će sebi već sagraditi zgra- 
du, ima paretina. Pa da je i bašća rodila, Martin 
bi za ovu godinu dao Čiči pušnicu, nek se u njoj 
smjesti, jer: bez zgrade, kud je Čiča prispio sa 
djevojkom? A sve se je selo zauzelo za Čiču, 
da njegova bude djevojka, pa se je Martin bo- 
jao i Boga i ljudi, i dao bi za ovu godinu Čiči 
pušnicu, pa da bi sve svoje šljive u kace 
streso,.. ' 

Svakako je Čiči bilo sugjeno, da se te jese- 
ni oženi, jer dok mu je Martin pušnicu spremao 

za kiljer, Lucija se sa svojim Pejom dogovarala, 


gdje će smjestiti Čiču, kad oženi Stanu i k nji-. 


ma se priženi, pa je nakon duga razgovora na- 
pokon zaključila, da napravi novu zgradu: 

— Nek ne ima nitko ništa prigovarati! Jer 
ako ga spremimo u staru zgradu, odmah će gra- 
knuti cijelo selo: nije im Škarić mogo prego- 
reti ni kiljerića štogod napraviti, 


— Ma... stara... — govorio Pejo stra- - 
šivo —: nema para: majstori skupi, a ove go- | 


dine nema šljiva: pare odnikud..,, 


— Stara budalo! — okosila se Lucija na > 


Škarića —; u Čičinim njedrima onolika para... 
Pa i zgrada je za njega... 
Doduše, Lucija o tomu, osim sa svojim Pe- 


rom, ni s kim drugim nije govorila, a i što će | 


govoriti? Momak na prelo dolazi, para ima, pa 
se samo sobom razumije, da ne će valjda uzeti 
Katu, bez igdje išta svoga. A i kud bi s njom? 
Gdje mu je krov nad glavom? Zato Luciji nije 
ni u kraj pameti dolazilo, da bi moglo biti druga- 
čije, nego da Čiča uzme Stanu i priženi se Ška- 


rićevim, — a Burmut neka se istrče, Pa i šta 
hoće? — rekla u sebi Lucija, namrštivši čelo i. 
pogledavši na stranu —: šta je potrošio na mo- 


je dijete? Neka šuti, da ja od njega ne napla- < 


tim kave i krumpire, što ih je pojeo u mojoj ku- 
ći! — završila Lucija, zatvorivši za sobom kuć- 
na vrata, 

Doduše, Burmut je još uvijek Škarićevim 
na prelo dohodio, Premda ga Lucija nije još ni- 
kad otjerala, ali nije za njega ni marila; dapače, 
ako Burmut ne bi prije kod Škarićevih bio, 
Lucija bi iznutra zaprla vrata, pa ga ne bi 

unutra ni pustila, A Burmut se nije sjećao: on 
bi čekao sjedeći pred vratima, a iz kuće očuo 
bi se katkada pridušen smijeh, 

Tako se je Burmutu već nekoliko puta do- 
godilo: on bi došao, ko i prije, na Škarićeva vra- 
ta, uhvatio za oputu od skačatura, pa se svom 
silom navalio na vrata, — nu ona se nijesu 
otvorila, a u kući bi zamro razgovor, Jedva, 
ako bi se nekada oćutio prigušen smijeh... nu 
Burmut se za to nije puno brinuo: samo nije 
mogo razumjeti, zašto se sada vrata zatvaraju, 
a prije su bila uvijek otvorena, . 

Već se i po cijelom selu pročulo bilo, da 
Lucija pred Burmutom zatvara kućna vrata, a 
mladi se Burmut još uvijek nije mogo domisliti, 
zašto se to zbiva. Napokon su mu se počeli ru- 


. gati seoski momci: 


— Eh! Burmute, ti se sinoć naprelovao kroz 
zatvorena vrata. Jesi li kroz budžu u curu vi- 
rio? Bora mi! čuvaj se Čiče, jer ako te uhvati 
pred vratima, prebrojat će ti kostil — I po sve- 
mu selu išo glas, kako Burmut preluje iza za- 


- tvorenih vrata, i orio se smijeh. 


Kad je to čuo stari Burmut, u njemu je 
lamtila krv: : 
> — Škarić? — govorio on —: ja neka istre- 
sem jedan čorap, Škarića ću pritegnuti, pa on 
meni tako... Eto, što je biti dobar: pa neka se, 
rekoh, uda i ona djevojka, svakako sreće nema, 
a momu djetetu svakako nije ni do čega, osim 
pluga i motike .,, A ja kad bi se pitao, moj Pero 
je ne bi uzeo! , 
Burmutu je dolazilo u pamet, da se ni ne 
ljuti, što mu eto Škarić ne da svoje djevojke za 

njegova sina, Nije bašča rodila ove godine, pa 
kud si poletio ženiti? Dijete još mlado... Bolje, 
da očeka, dok rodi bašča! Djevojaka će uvijek 


biti na svijetul,,, — Tako je nešto staromu . 


Burmutu govorilo u duši i on je sam sebi moro 
priznati, da je to pametan komad besjede, 
Nu onda mu je opet palo na pamet, šta će 


selo govoriti; da: Burmut nije za ničega; njemu - 
da je svejedno, psovao ga, ljubio, milovao ga, ' 


— samo nemoj iskati para u zajam, I kano da 


je već čuo, kako su Se seoske žene podbočile. 
na rijeci pokraj poparnih haljina, pa gledaju - 


mrko na njegovu kuću i govore: 


— Stara pogrda! zar je njemu do svoga 


djeteta? Opazio, da nije rodila bašča, pa mu 
žao kupovati rakiju. Ko da je naše selo Bog zna 
koliko! Pa kad bi mu i svi na pir došli, šta bi to 
njemu bilo na onlike njegove paretine, Eto, pa 
se ti drugi put poinadi i progovori za nekoga! 

k Dapače, njemu se je pričinjalo, kano da gle- 
da iste starije seljane, kako stiskaju šake i škri- 
pući zubima govore: — Uh! da li sam ja na Bur- 
mutovu mjestu, ja bi njih pitao, pred čijim se 
nosom zatvaraju vrata. , , 


U Burmutu uzbijesnila krv kao nekoć u 
mlade dane, On najprije stiskao šake, pa onda“ 


zasukao rukave i otišo do komšije, Petra Ze- 
kića, pa govorio: : 
, Jesi 1 čuo? Meni tako! Biva je najam- 
nik vrijedniji nego ja, koji jatim svoje jato? 
ud će moja starina? Ne dam na se! — za- 
vršio Burmut velikim glasom, udarivši šakom 
u brvna od kuće, da se Zekićeva kuća potresla 
i čagje posule sa rogova i žioka na tavanu. 

A komšija Zekić najprije šuteć odbio ne- 
koliko dimova, a onda, srdito gledajuć u Bur- 
muta, govorio: 

— Pa biva naše selo da ostaje sramotno, 
a2 A je I ono ikad sramotno bilo? Kudgod su. 
dosad Alagićani nadrli, oni su i prodrli! Nek ne 
misli Škarić, što misli! — završio velikim gla- 
som Zekić, udarajuć čibukom po nabijenom 
zemljanom podu u kući i gledajući oštro svo- 
jim malim, sivim očima u Burmuta, 

— Dogovoriti se, pa nek odu dva tri vrije- 
dna momka ovo koji dan, pa neka ukradu cu- 
ru! Ja znam da cura tvomu momku hoće! Nije 
zar pobudalila, da ne bi volila u tvoju kuću, 
nego za onoga Čiču, koji nema ni svoje koke, 
a kamo li svoga vokel! Pa neka se Škarić isho- 
da! — Jesi !' čuo, Burmute? — izderao se Ze- 


-kić na koncu, a Burmut pristao, 


— Ništa više! — reko mahnuv zasukanom 
rukom. o 

— Pa da vidimo, čija će pretegnuti! — za- 
vršio Zekić, 


XIV, 


Kad je Burmut otišo od Zekića, iz očiju mu 
sjala neobična odvažnost, prsa mu se visoko 
nadimala, brkovi se nakostrušili, dapače i zno- 
java, slijepljena kosa na glavi, koja već ni pam- 
titi nije mogla, kad je zadnji put češalj u nju 
zavirio, i ona kano da se mučila, kako bi se na« 
digla u svojim slijepljenim pramovima ispod 
stare, masne kape na Burmutovoj glavi, Rukavi 
mu još uvijek zasukani bili, dapače ih je Burmut 

još više zasukivao, a kad je došo do plota, što 
je dijelio njegovu bašču od Zekića njive, nije 
htio ići ni do prilaza, nego se je samo uhvatio 
za prvi kolac, i hitio prijeko, da je stari plot 
zaškripio, a zemlja zatutnjila, kad je zdepnasto 
Burmutovo tijelo palo na zemlju s druge strane 


plota, Na vlažnoj zemlji stiskao mu se opanak, i - 


Burmut je pao, nu nije pao na uznak, nego je 


upravo sjeo i samo učinio: He! — pak se odmah. 


digo i rukave još bolje zasukao. 
Idući preko bašče Burmut je u sebi nešto 
govorio. Na široko otvorenim očima, na silnom 


mahanju ruku, na brzim i širokim koracima —' 
na svemu se vidilo, da Burmut prijeti, nu od. 


njegova su se govora mogle razumjeti samo 
nesuvisle riječi: ».,, meni... Čiča preči... 
moja starina. , ,« 

Kad je Burmut unišo u kuću, tamo je sje- 
dio njegov Pero, pokraj vatre na ognjištu na 
niskom stolčiću i buljio u vatru, Kad ga je stari 
Burmut opazio, počeli su mu po legjima lazati 
čudni mravi: htio je, da dohvati jedno račvasto 
drvo, šta se je za vila sušilo na tavanu, pa da 
izdeveta svoga Peru: 

— Što nijesi Škarićevim vrata nogom raz- 
bio? Volio bi ih platit, nego ovu sramotu pod- 
nijeti! — nu predomislio se je bojeći se, da se 
dijete ne iskrene. ,. 

Još istu večer raznio se selom glas, da će 
Pero Burmutov ukrasti Škarićevu Stanu, i u 
čitavo selo unišao čudan ratoborni duh, Starci 


se vigjali sa čibukom u zubima, kako jedan do. 


drugoga hodaju, a preko plotova za čudo od- 


važno prekoračuju i čudnovato gledaju pola 


pei 

preda se, pola na stranu. Vidilo se, da nešto 


smišljaju! Po selu se vigjale žene, kako više 
nego obično prelijeću iz kuće u kuću, sa presli- 


“com u rukama, a na licu im odsijeva veselje, 


odvažnost i tjeskoba, sve u jedan mah, Dapače, 
na jednom mjestu, pod Garića jeribasnom, na 
raskršću, stajala je čitava hrpa žena, a po zasu- 
kanim košuljama i rukavima, po pratljačama i 
cijelim hrpama poparenih haljina, što su ležale 
doli u potoku, vidilo se, da su to peračice. Tu 
je Luca Garićeva zasukala rukav, zauzbacila 
maramu na glavi, pljesnula dlanom o dlan i stis- 
nuvši šaku, podnijela je Luci Barinoj pod nos, 
pa sipajući vatru iz očiju, govorila: : 

— Kaži ti meni, zar to nije bezobrazluk, 
pred onakim momkom, iz onake starinske kuće, 


zatvoriti vrata? — A Lucija Barina izmaknuvši 


malo nos pred šakom i predbacivši se rukama - 


o bokove, nagela glavu na stranu, pak se po- 


sprdno nasmijala: 

— Aha! Hu! Ma kaži ti meni, draga moja, 
šta je preče, mrtvo ili živo? Šta hoće jedan 
Čiča sa svojom mrtvom parom? Ni pomusti ni 
uzorati..: 

. — šta mi pare kazuješ — upala joj u riječ 
Luca Garićeva još žešće —: para je ko rosa: 
sad jest, sad nije! 

— Ah! Šta je vama, žene? Jeste li vi po- 
budalile? Zar za pare Burmut pita! Ama čo- 
vjeku obraz gori pred svijetom ,.. , 

— Neka je ukrade! Neka je ukrade, pa šta 
ima više! — govorila Marta Katićka, udarajuć 
žestoko desnom šakom po lijevom dlanu —: evo 

ne će biti, kako hoće Mratinići! Ne će biti ni 
naše selo pošljednje! ' 

Iza Gavrićeve kuće pojavila se stara Mara 
Podovka, sa torbom na plećima i pletivom u 
rukama, Prva ju je opazila Luca Gavrićka i 
promijenila razgovor: 


— Jest, draga, o mijeni nije dobro prati ' 


haljine. Sve će se raspasti, To-sam čula sto puta 
od starijih ženal.,, Ž 


— Hvaljen Isus! — nazvala im stara Mara, ' 


u 


a one odgovorile: 


— Uvijek Isus bio hvaljen! — i stare je- 


Mare skoro nestalo iza Garića ograde, nu još 


joj se mogla vidjeti torba, kad se Luca za njom: 


okrenula i stisnutom šakom prijetila: 

— Pa baš ne ćeš čutil A čut ćešl,,, — i 
Podovke je nestalo iza šikare, 

I sve je selo Alagići ustalo ko jedan čovjek, 
da se Stana Škarićeva.mora ukrasti, Dapače isti 
Matan Galovac, Burmutov komšija, koji je svake 
godine od Petrova do Lučina bio u zavadi sa 
Burmutom, jer su mu Burmutove koke zobale i 


zxz: 


gazile pšenicu, a praščići se zalijetali u kuku- ' 


ruze, govorio; 

— Ja za Burmutovo poštenje ne bi prstom 
maknuo, al ovo, što se radi, ne može podnijeti 
obraz našega sela, .Zar da mi pošljednji budemo! 
Evo, ja ću prvi poći po nju! 

I nitko se u selu nije našo, koji bi reko, da 
djevojka nije Burmutu preča, ili da bi reko: 

— A šta me boli glava za Burmutom! — jer 


je cijelo selo uvigjalo, staro i mlado, muško i: 
žensko u selu, da to obraz sela podnijeti ne 


može,.,. 


127 


Toga su se dana ranije nego obično usho- 
dali momci po Alagićima, Još se nije bilo ni 
smrklo, prošo Pero Garić sa hrastovom tolja- 
gom. Polovicu je sakrio pod gunj, a druga mu 
polovica virila ispod gunja, Ilija Barin došo je 
odnekuda iza Garića kuće, prebacivši glogov 
kolac preko ramena, a Ilica Popara nanišo malo 
poslije istim putem, poštapajući se debelom, 
kratkom toljagom. S gornju stranu sela došo je 
Luka pok, Bare Barina noseći u ruci jednu žilu 
sa velikom kvrgom na kraju, I Luka Smiljkino- 
vac, poznati bojovnik, zvani »Žmiro«, prošo je 
rano selom prema Burmutovoj kući, U ruci nije 
imo za čudo ništa, samo je neobično bio naherio 
šal na glavi na lijevu stranu, da mu je lijevo oko 
skoro posve poklopljeno bilo, a njedra neobično 


. izbočena, Prošo je i Ilija Dujminović, mlad mo- 


mak, nizak, plećat, malenih, sivih, vatrenih očiju 
i neobično živahan... Idući je više poskakivao, 
nego išo, a pronio je držak od lopate na ramenu, 

Svi su se sastali kod Burmuta na prelu. Tu 
je bio i stari Zekić, Legjima se naslonio uza zid, 
a noge pružio pokraj vatre na ognjištu i pušio 
čibuk, Najkašnje je došo i Frano Lagarić pok. 
Tome sa Bukvika, noseći kratku, debelu toljagu, 
koja je na kraju imala kvrgu, punu konjskih kli- 
naca sa debelim glavama, maga 

Nasred kuće: gorila je vatra kao obično, i 
nad vatrom visio stari; iskrpljeni kotao od ba- 
kra, a u kotlu nešto kvrcalo, Po zelenoj komu- 
ški, što je iz kotla virila, bit će, da su bili pe- 
čenjci u kotlu i kuhali se. U široku polukrugu 
nasloniv se legjima o brvna Burmutove kuće, 
sjedili su momci. Malo je bilo razgovora, smi- 

jeha nikako: vidila se na svačijem licu ozbiljnost 
časa,., Odmah do staroga Zekića sjedio Pero 
Garić, prislonivši uza brvna hrastovu toljagu, a 
do njega spustio se na nabijeni, zemljani pod 
lija Barin, pruživši ispred sebe po podu glogov 
kolac. Malo dalje sjedio je na niskom stolčiću 
Ilija Popara, Njegove kratke toljage nije se 
vidjelo, nu zato se ponositije kočila pred njim 
žila Luke Barina sa kvrgom, Ni držak od lopate, 
s kojim se je zametnuo bio Ilija Dujminović, nije 
se opazio, A nasred kuće sjedio »Žmiro«, na 
nisku stolčiću. Niti je bilo pred njim toljage, 
niti kvrge; nu zato su izbočena prsa i hladan 
pogled jasno govorili: r 

— Sve je to besposlica! Moj kamen dalje 
zahvaća, nego Vaše kvrge i toljage! 

Stari je Zekić šutio i odbijao dimove iz svoje 
starinske, crne lule, a šutili su i momci, Žene su 
se doduše puno vrzle po kući, nu večeras ni one 
nijesu imale puno smijeha, ni govora. A Zekiću 
nasuprot sjedio je stari. Burmut, nu u njegovim 
očima nije bilo jučerašnjeg ponosa i bijesa. Prsa 
su mu bila uvučena, a brkovi se lijepo složili, 
dlaka do dlake, pa su sada izgledali i manji i 
tanji, Kudgod si naokolo po kući okom svrnuo, 
svakoje lice odavalo odlučnost i odvažnost, osim 


lica Burmutova, koje je bilo smrknuto i oda- > - 
valo neku unutarnju borbu i tjeskobu. Samo. 


lice Zekićevo nije odavalo ni borbu ni tjeskobu, 
ni odvažnost: njegove su sive oči počivale spo- 
kojno na malenoj crnoj luli, a pogled se gubio u 
kolutovima tamno modrog dima, što no se je 
Pleo u stotinu zavoja ispred oštrog nosa sta- 
romu Zekiću, 

<A Burmut je sjedio i u sebi tešku borbu 
borio, Kad se je jučer vraćao od Zekića, da mu 
je kogod na put izišo i reko: a. 
— Daj najboljega rogonju, pa će djevojka 
biti tvoja nevjesta: ne će Mratinići biti stariji! 
— Burmut bi bez omišljanja izveo bikotu iz 
štale, iz tora, iz livade, gdje bi on već bio, i dao 
ga bez krajcara para! Tako bi bio učinio jučer. 
Nu danas — Burmutovu su dušu razdirale mnoge 
brige. Istina: njemu se:je srce širilo, da je mislio, 
puknuti će mu prsa od dragosti, što je sve nje- 
govo selo onako složno za njega na noge sko- 


čilo. Al' je Burmutu odmah padalo na pamet, 


koliko će trebati rakije, koliko masla i sira, ko- 
liko jaja na kajgane, koliko para za šećeri kavu; 
koliko će se pšenice morat u mlin odnijeti, za 


-. pite i pogače — pa onda, je-li čudo, da on nije 


mogo praviti onako bezbrižno lice, kao stari 
Zekić? A kad je još uzeo na pamet, šta se sve 
mora u piru zaklati, pa onda još samo pomislio 
na rakiju, — u njegovim se je silnim i tvrdim ži- 
lama ledenila krv, a srce se -stezalo, da je sam 
Burmut jedva čuo, gdje kuca... x 
Cijelu prošlu noć nije Burmut pravo poči- 
nuo. On nije nikad volio puno buke i govora, 
Kod mise, kad su ostali seljani baš u najboljem 
razgovoru bili, i pred svakim društvom stajala 
do polovice ispijena poluoka rakije, — Burmu 
se je digo i otišo kući, pa si skoro mogo vidjeti 
njegov crveni šal, kako se poljem. izmegju žita 
polagano ljulja. I ne jedanput digla se tvrda te- 
žačka šaka iz kojega malog društva, i pružila 
prema Burmutovu šalu, što se je u «daljini već 
jedva raspoznavao i čuo se ujedno prigovor i 
5 

Prijetnja —: Ne'š ponijeti na onaj svijetl.,, — 
kad bi uz blagoslove u proljeće prijatelj prija- 
telja na užinu pozivao, u Alagićima je Burmut 
posljednji bio, koji se je digo od kavi, pa zaredao 
kroz ljude, da potraži i on koga prijatelja i kuma 
i povede na užinu. Dotle je već najviše ljudi sje- 
dilo u selu, u hladnu kiljeru, za prostrtim stolom 
i uz čašu rakije govorilo o žetvi i skupoći, pa je 
Burmut lako pokupio svoje prijatelje. ,, — Ni 
u jesen, kad je svakomu težaku punije srce, nije 
Burmut volio puno galame: kad je htio peći ra- 
kiju, nanio je drva pred nedjelju dana, a kotao 
ne bi nipošto uzeo iz svoga sela, I za čudo: on 
je uvijek znao, kad je kotao Ive Popare, koji je 
jedini u Alagićima imao svoj kotao, zaručen bio, 
onda bi Burmut brzo otrčao u Tešanj, izvadio 
dozvolu na kotao iz trećega sela, po noći ga 
kući dopremio i popeko rakiju. Istom drugi dan, 


kad bi kiselina iz prolivenog ćepa cijelo selo > 


okužila, saznali su seljani, da je Burmut sinoć 
rakiju peko i stari bi Zekić, prolazeći pokraj 
Pušećeg se ćepa, svaki put bacio srdit pogled na 
Burmutovu kuću! ,,, 

Samo jednom prevario se Burmut, pa na- 
stavio kotao u potoku, niže kuće, da mu ne 
treba daleko nositi vode, I premda je potok bio 
u dumači, obrasloj vrbama i šikarom, i još Bur- 
mut probro skrovito mjesto, dapače: starim vra- 
tima ogradio vatru, da se ne opaža svjetlost, — 
ipak su već kod drugoga ili trećega kotla svi 
komšije sjedili kraj kotla i hvalili Burmutovu 
pamet..,, i rakiju! Jer, naravski, Burmutu obraz 
nije mogo podnijeti, da ne iznese pred ljude ma- 
kar jednu oknjaču još vruće prvice! — Te je 


ii 


oći Burmut skinuo kotao s vatre odmah ne- 
kako iza pola noći, jer se tužio, da ga boli m 
— pa neka propane polovica dozvole... I ljudi 
se razišli kući! 
va Tako je Burmut bio miran čovjek, Ako je 
šta imao prodati, kravu ili tele, ni tude on nije 
volio velike galame;. najvolio je prodati pred 
svojom kućom. Ako prodade na čaršiji, strču se 
sa svih strana mešetari: škiljavi Huso, grbavi 
Ibro, stari sipljivi Hamdo, trgaju za ruke, mole, 
kume, zaklinju, prijete, kude, hvale, da čovjeku 
zagluše uši, dok ne natjeraju pazar, a onda po- 
težu uz rukav, jedni Burmuta, . hica 
aj mi jednu krunu, natjerao sam ti pazar! — 
E ulra Purinut oči izvaljuje i srdito ih gleda, 
oni njega još i gore, pa se oko njih slete poda 
čaršije: trgovci odmahuju' čibucima —: Pa te- 
žače, to je njima tako ostalo od starina! —-i 
Burmutu ne može podnijeti obraz, da ne dade 
trojici po krunu i još plati »džabu«, A kod kuće: 
Burmut pred trgovce džezvu kave, a pare u 
svoja njedra, — pa ni »džabe«, ni galame.., 
Eto, tako je Burmut steko, pa, Bogu hvala, 
nije ničijega želio! I taki je čovjek bio Burmut: 
nije volio puno vike i galame! Zato mu je sinoć 
onako teško bilo pri duši: sve selo skočilo za 
njega, — valja tu zahvalnost pokazati ,.. I svu 
noć je u Burmutovim ušima kavi 
galama pjanih ljudi, a u mrkloj tami pričinjalo 
mu. se, da vidi, kako mu se ispred nosa redaju 
koštunjave težačke ruke, držeći ispijene boce 
od rakije, a promukla grla viču: ' 
— Kume Ivane! Kume Burmute! — i samo 
mu pružaju prazne boce, ,, 
5 


— Zagazio, zagaziol,,, — misli Burmut u 
sebi i već mu valja načeti staru fučiju, rakija je 
Pri dnu, A kad ju istom načeo, udarila je na zo- 
bikovu cijev tolikom snagom, da bi malen mlin 
na njoj promlio — i Burmut se od muke okrene 
na drugu stranu, a stara ga Angja pita: 


— Šta je tebi, Ivane, šta se vrtiš? Da te šta 


ne boli? Il ti buhe ne daju spavati? Ima ih, ne- 
sretnica! — nu Burmut samo navlači pokrivku 
nad oči, a iz prsiju mu se izvija težak uzdah. ,. 

Istom nekako pred zoru uhvatio ga'je malo 
san, Ali — kakav je to bio san! Prolomi se kuća 


i dvorište od puste pomame! Djevojke kolo uhva-. 


tile, pola pjevaju, pola. glogju kosti od trogodca 
krmka, što ga je Burmut mislio zaklati u »pa- 
strmu«, a sad ga je morao oboriti svatovima, A. 
u kući: proći se ne može: žene Pirinač grabe iz 
kotlova velikim kutlijama, kojim se inače grabi 
krmcima melo, ali su ih žene sada lijepo oprale, 
Pa sipaju svatovima pirinač i trogodčeva rebra, 
a stari se Zekić razvalio nasred kuće, okolo nje- 
ga posjedali sve sami prvi ljudi, a Zekić se raz- 
. vikao: ' 

— Rakiju amo, nije ovo selo gladović! — 

— I nije! I nijel — Prihvaćaju seljani —: 
Alagići nijesu nikad žaliki! — 

— Toči, Burmute, neka ti se ne mogu Mra-. 
tinići rugati! Samo,.kad nije na njihovu bilo! — 
A on, Burmut, prima pružene mu prazne flaše i 
smije se kumovima, nu fučija, kad ju Burmut pri-. 
hvati, pak nakrene, da bolje poteče, ona sad više 
ne zaškripi, a ta njezina šutnja boli Barmuta u 
dno srca, Toliko dobro, pa u jedan dan... 

I sve je nekakav nutarnji glas govorio Bur- 
mutu: ' X 

— Razbi ove godine! Ti sam ženiš, bašča 
nije ponijela, sve će se selo tebi natrpati! — 

Nu već je bilo prekasno: eto su već obo- 
ružani momci u kući sastali, da idu ukrasti dje- 
vojku, pa kako bi sada mogo svemu selu na 
obraz udariti? A dolazili mu pred oči i Mratini- 
ćani: kako prolaze pokraj njega; Boga mu do- 
duše nazivaju, jer nije baš tolika zavagja, ali ga 
ispod oka gledaju, a njihovi pogledi govore: 

— Zaveži dobro čarape, majstore, sa sta- 
rim parama! Nisi odveo djevojke!,., — a kad 
je Burmut na to pomislio: zaklao bi i posljednje 
prase pred svojom kućom, da dočeka svatove. 
Samo neka nisu stariji Mratinići, kad su. toliko 
na njega ustali! 

Tako su se u Burmutovoj glavi redale raz- 
ličite slike i dolazile mu u pamet svakojake 
misli, te njime udarale kao lagjicom uzburkano 
more sad o jednu stranu, sad o drugu: na jednoj 
strani sve selo i starinski ponos — a na drugoj: 
prazna fučija, prazan krmetnjak, vedar tavan 
ove zime... ko bi se tu lako odlučio? Nu ipak 
se je već jednom trebalo odlučiti, jer je stari 
Zekić već nekako zlovoljno odbijao dimove i 
zijevao, te svaki čas, preko svoga običaja, istre- 
sao lulu, a u cijelom društvu zavladala je su- 
morna tišina. U toj pak tišini činilo se Burmutu, 
da čuje prijeteći glas po podu položenih tolja- 
ga —: Rakiju momcima! ,,, ko gA 
A društvo je šutilo: samo se Smiljkinovac 
nekako čudno ogledao po kući i po društvu, a 

njegove su oči nešto pitale. Nu šta, — to Bur- 
mut nije znao, samo je vidio, da nešto traže, a 
nekakav glas iz dubina pritajeno govorio — »ra- 
kiju,,.« — Pero Garić već je treći put prihvatio 
bio svoju hrastovu toljagu, kano da će ići, pak 
ju svaki put opet povratio na svoje staro mjesto, 
Luka Barin mahao svojom kvrgom po zraku, a 
kad mu se pogled sastao sa Burmutovim, priči- 
nilo bi se Burmutu, kano da iz njegovih očiju 
govori prikor i prijetnja; Ilija Popara već je po 


deseti put poletio, da ustane i govori —; Ho- 


ćemo li? — a kadgod bi on tako reko, cijelo je 
društvo pogledalo u Burmuta i Popara bi opet 


sjeo: Napokon je Ilija Dujminović skočio na 


noge: 


— Mi ajdemo, kud smo pošli, da selo ne 


ostane sramotno! I poslije će naša biti! A ima 
rakije i u birtaša Save.,, — 


— Baš ti nju danas ne ćeš iznijeti — reko 
Burmut prema ženi, praveći se, kano da je 
ljut —: idem ja sam po nju! — 


I do mala stajao je Burmut usred kuće, dr- 
žeći pod pazuhom malenu fučiju sa rakijom, 
Lice mu je sjalo od zadovoljstva i ponosa, te 
kano da je govorilo: 

— Nemojte me žaliti, ,, Ja kad trošim, tro- 
šim! Ja ne žalim svojim ljudima! — 

Stari je Zekić i opet istresao lulu, nu ovaj 


Put ju nije nožem izgrebljio, nego odmah napu- > 
nio duhanom i stavio ugljen na duhan. A cijelim * 


društvom prostrujila je neka čudna struja: Po-. 
Para je premjestio toljagu za legja, da mu ne 
smeta, Smiljkinovac izvadio ispod sebe maleni 

stolac, pa poravnio na podu; Dujminović se bolje 
primako uz Luku Barina, a Pero Garić i opet 
prislonio toljagu uza zid, te povadio duhan i 
savijao cigaru, ' 

— Nemojte nam sela sramotiti, — govorio 
kod treće čaše stari Zekić kroz stisnute zube —: 
jer ako se vi u sebe pouzdati ne smijete, da ja 
pogjem, ovaki star,,. — 

Škripa snažnih zuba bijaše odgovor staromu 
Zekiću; samo ga je Smiljkinovac pogledao ne- 
kako sa visoka, Kk 

Kod pete i šeste čaše počeli su momci opi- 
pavat svoje toljage, Barin je sve češće mahnuo 
kvrgom po zraku, a Smiljkinovac zauzbacivao 
viseća njedra i po društvu kružio pitajućim po 
gledom, a njegov je pogled govorio —: Vidite li ? 

Burmutovo lice i opet poprimilo bilo onaj 
kiseli izraz od malo prije: kadgod je došla reda, 


“da staromu Zekiću natoči rakiju, Burmut ga je 


pogledao molećim pogledom. Zekić je razumio; 
taj je pogled govorio: Reci već jednom, da 
dosta rakije! — nu Zekić je, prinoseći čašu k 
ustima, upiljio pogled u fučiju, kano da ju želi 
probiti svojim očima i u dušu joj zaviriti... Ba- 
dava su molile Burmutove oči: iz malenih, sivih 
Zekićevih očiju govorio je strah —: Da ovo nije 
osljednja?... — minad 
X Neholi, je došla posljednja i Zekić je još 
jednom prikričio momcima: F PMB 
— Da nam ne bi obraz selu ocrnili! — i još 
mu je jednom škripa zuba bila jedini odgovor, 
pa su momci krenuli »za poslom«, 





136 
XV, 


Naprijed je išo Smiljkinovac, držeći se do- 
bar dio puta u zagrljaju sa Perom Burmutovim, 
te ga ovda-onda još jače k sebi privinuo, go- 
voreći: Ne boj se! — a Pero je na svaku taku 
riječ prsa ispeo i oči bolje otvorio, Za Smiljki- 
novcem je išo Popara, a za Poparom Garić, do- 
čim su Barin i Dujminović svaki čas jedan pred 
drugoga prelijetali, nu nijedan nije drugomu smio 
reći: — Pred koga ti prilijećeš? 

Noć je bila tamna, nebo oblačno, te je samo 
katkada kroz oblake Prosijevnula blijeda mje- 
sečina, da samo na čas osvijetli prkosna lica 
bojovnika i debele toljage, koje bi tada ostav- 
ljale iza sebe duge sjene. Sve je društvo šutilo, 
a Smiljkinovac je pravio duge korake, da je 
Burmut morao često poskakivati, kako ne bi 
zaostao, 

Kad su došli do Usore, htio se Burmut da 
izuje i već je spustio bio na zemlju svoju toljagu 
i podigo nogu, da odvezuje opute, nu Smiljki- 
novac ga je samo ošinuo pogledom i zagazio u 
vodu. Naskoro je voda Pljuštila na sve strane; 
Dujminović je opet prišo pred Barina, a Burmut 
je ostao najposljednji. Svi su pregazili u obući, 

' lagići već nijesu bili daleko; već su se 
vigjale vatre u kućama, kad bi se koja vrata 
otvorila, a lavež seoskih pasa napunjao je noćnu 
tišinu. Već su mašili Zekića gaj i bili na Šška- 
rićevoj bari, i obrisi seoskih šlivika bivali sve 
jasniji i sve bliži, a u društvu vladala grobna 
tišina, Čuli su se samo koraci i teško disanje 
Pere Burmutova, Dujminović je odbacio cigaru 

i čvršće prihvatio za lopatin držak, što ga je 
nosio preko ramena, : 

Još samo da pregju ispod Bradarića gaja, 
pa eto ih u selu, Blijedi mjesec i opet našo 
megju oblacima jednu pukotinu i provirio doli 
na zemlju i na bojevno društvo, a na blijedoj 
mjesečini ukazao se prijeteći visoki krov Ška- 
rićeve kuće, Najedanput se očuli koraci, a to- 
ljage se hitro sakrile pod gunjeve, Smiljkinovac 
se poput zmije hitro zavuko u najbliži grm, a za 
njim drugi momci. Jedini je Burmut ostao još 
na putu sa svojom toljagom preko ramena, nu 
njemu su brzo doviknuli, da se sakrije, pak se je 
sakrio, a oni koraci dolazili sve bliže. U tihoj 
noći moglo se je čuti, kako u Smiljkinovca u 
njedrima zveči kamenje, jer se Smiljkinovac 
spremao, a Popara obim rukama prihvatio svoj 
hrastov kolac. Barin prihvatio žilu na kraju, 
kako će njome što bolje zamahnuti, a koraci 
dolazili sve bliže i bliže, i najedanput — prošo 
ispred njih konj, »mrkalj« Mate Kulaša.,, 

I opet je prvi usto Smiljkinovac. Sada su 
se podijelili u dva dijela: Smiljkinovac i Popara 
otišli su desno, uza šljivik Škarićev, a ostalo 
društvo lijevo, kroz kukuruze Mate Kulaša, 
Desno je krenuo i Burmut za Poparom, noseći 
toljagu pod pazuhom, Da se je Popara obazro, 
vidio bi, kako u Burmuta noge drhću, i kako se 
je pognuo, te izgleda puno manji, da bi ga teško 
ipoznao..,, ;A 

Prvi je došo Smiljkinovac do Škarićeva 
obora i čučnuo kraj ograde u sjeni, S druge 
strane čuo se šušanj kukuruza, nu i to je skoro 


«prestalo, i samo se je čulo teško disanje Bur- 

mutovo, koji je i sada stajao na putu pred ula- 
zom u Škarićev obor. 

Tamo pred kućom lajalo je pašče, zatrki- 
valo se do ograde i odmah opet povratilo, te 


lajalo s mjesta. Iz kuće se čuo razgovor i curin- ' 


ski smijeh, a skoro se otvorila vrata i na pragu 
se pokazala Lucija, češući se ispod marame lije- 
vom rukom po glavi. Pašče i opet poletilo pre- 
ma ogradi, sada sa još većom slobodom i još 
jačim lavežom, ali je Lucija skoro zatvorila vrata 
za sobom i pašče se opet povratilo pred vrata 
i otuda lajalo, 

druge strane puta otvorila se na jednoj 
kući vrata, trak se svjetla prosuo po mrkloj 
noći, a na pragu se pojavio star težak, raspa- 
san, te češući se laktovima ispod rebara gledao 
u naoblačeno nebo. Noć je bila tiha, sve u zraku 


mirno, kano da će sada početi padati tiha i topla 


kiša, samo od nekud iz daljine dopirala pjesma: 


»Crna zemljo i zelena travo, 
Što me nisi pokrila odavno, 
Da ne gledam jade po sokaku, 
Od momaka i od djevojaka.« 


Pjevalo je snažno grlo, a u noćnoj tišini. 


dobro se je razumijevala svaka riječ, gubeći se 
i ozvanjajući po blizom Bradarića gaju. I iz 
Škarićeve kuće djevojački smijeh sve više uče- 
stavao, pašče pred kućom ne prestajalo lajati. I 
opet se otvorila vrata i na pragu se pojavio 
Pejo Škarić, Stao, pogledao u nebo, pljunuo i 
već zatvarajući vrata dražio psa: 

— Aha! Drži ga, garov! s. 

U kukuruzima i opet nešto šušnulo i od- 

mah se opazila crna sjena, kako skoči preko 
plota i nestade je u mraku, Samo se je bijeli 
držak od lopate u mrkloj noći slabo mogo ras- 
poznati, kako se vija po zraku. To je bio Duj- 
minović, komu je u kukuruzima već dosadno 
postalo, On se oprezno prišuljao do šŠkariće 
ograde i tu se takogjer u sjeni od ograde sakrio, 
Nu jedva se uz ogradu šćućurio, već su se i 
opet otvorila vrata na Škarićevoj kući, Pašče je 
odmah srnulo napojne, a iz kuće je ispao Čiča, 
rebacivši. gunj preko ramena, 
. —To je Čiča, sad ćemo čekati djevojku! — 


Šapnuo Popara Smiljkinovcu. Čiča je već bio 


upravo pred Smiljkinovcem: slaba mjesečina 
obasjavala je visoku, modro i crveno navezenu 


jaku za Čičinim vratom, a Smiljkinovca ko da 


ga je neko iglom izbo: otkako se zamomčio, nije 
tako lijepu zgodu imao, da uhvati momka za 
široku jaku za vratom i obori .poda se, Još mu 
je strjelovitom brzinom proletila glavom: misao, 
da bi sada baš trebalo šutiti, neka Čiča pro- 
gje... pa onda izvabiti djevojku ne Nu napast 
je bila odveć jaka, zgoda odveć zamamna ,.. 
jedan skok, — i Smiljkinovac je držao Čiču za 
jaku... : 

Nu Čiči je strah dao stostruku snagu. Ruk- 


nuvši kao medvjed, trgnuo se Čiča i poletio na- 


prijed. U Smiljkinovca u ruci ostala Čičina mo- 
dro i crveno navezena jaka; plot, što je bio oko 
kukuruza, zaškripao i zrakom sinule bijele soha 
i lopatin držak, a niz seoski put nastala trka, 
mislio bi, prolomi se zemlja, Samo je jedanput 
Čiča ujagmio da drekne, a onda je dao svu snagu 
u noge, i stiskao se bježati. Pred Čičom je bje- 





140 


žao Pero Burmut, odbacivši svoj kolac, jerbo 
mu je smetao: on je mislio, da ga Čiča goni. Ko 
je pred njim, Čiča nije znao; samo je znao, da 
mu oni, što su iza njega, ne misle dobro, To je 
znao po jaki,,, A i čuo je, kako često momci 
budu bijeni, hodajući po prelu, pak se je stiskao 
bježati, što je ikad mogo, 

Najednom  prozuji kamen pokraj Čičinih 
ušiju. Jest, Čiča ga je dobro čuo, i sve mu se 
činilo, da je za ušima osjetio, kako je kamen 
hladan,,, Nu bolilo ga nije! I bježao Čiča, bje- 
žao, a ona crna, zdepnasta sjena pred njim ta- 
kogjer bježala: Čiči se pričinjalo, ko da se kakva 
crna mješina pred njim valja, nu dostignuti je 
nije mogo. Iza Čiče tutnjila zemlja od teških 
koraka; čuo, kako viču prigušeni glasovi: 

— Ne daj mu utećil,,, Ne ćeš umaknuti! 


Vidit ćeš, što su Alagići!l — i Čiča je sabro svu : 


snagu i letio, što su ga noge nosile, Već su dole- 
tili bili do Usore; krupni šljunak na obali letio 
je ispod nogu na sve strane, nu Čiču nije ništa 
bolilo: ko da je išo po najmekšoj livadi, Naskoro 
je voda zapljuštila oko Čiče, i sve do vrata štr- 
cala: bijeli sitni valovi bjelasali se na slaboj 
mjesečini, i šum voda sve je nadglasio, a kad su 
prebacili vodu, čuo je Čiča viku od Škarića 
kuće, nu nije mogo razumjeti ništa. A da se je 
imao kada obazrijeti, vidio bi, kako se lučevi 
oko Škarića kuće svjetlucaju svaki čas, sad na 
ovom, sad na onom mjestu, Lucija je prva čula 
Čičin krik, i dok je otvorila vrata, već nije bilo 


nikoga pred kućom, samo su se čuli teški koraci | 
niz seoski put, a Lucija se razvikala, da ju je 


moralo čuti cijelo selo: 

— Amo se, lopovi, da ja vas pitam, na čiju 
se kuću napada! > IKA 

Megjutim je Čiča doletio bio do Alagića, i 
ona crna sjena, što je letila pred njim, skrene 
najednom u Alagiće, Čiča je sad poznao, da je to 
bio Burmut, nu za sobom je čuo teško disanje, 
brze korake i prijetnju: 

— Nećeš! ,., A 

I Čiča je bio već strašno umoran, nu još 
malo, eto Mratinića,,, Već su bili kod torova 
staroga Martina; nu ovo je bila subota večer, pa 
je momak otišo kući, da se presvuče, Ni vatre 
kod tora nije bilo ,,.1I Čiča je korake pospiješio, 

Već su se vigjale vatre po kućama u Mra- 
tiniću, čuli se glasovi i smijeh sa prela, Čiča je 
dobro razabrao, kako guči »peljuga« krmača u 
svinjcu, otimajući se za ležaj sa svojim prascima, 
— nu Čiča je bježao i bježao. Već je preletio 
Fehimovu Baru, doletio do Gavrićeve bašče, a 
onda stao i poslušao: nije više čuo koraka za 
sobom ,,, 

I kao da nije trko pola sata: njegova su sa 
prsa raširila poput jedara, kad u njih duhne 
južnjak; Čiča se ispeo, počeo se hitati niz put 
kamenjem i vikati, što ga je grlo nosilo: I 

— Pričekaj me! Lopove! Na koga si se 
natjerao! Kad cura meni hoće! Amo se malo, 
da te ja za jaku dohvatim,.., A ti ćeš moju pla- 
titi, eno žene žive, dao sam za nju tri groša ,.. 

. Kad je Čiči ponestalo kamenja, otparao je 
jednu lepiricu na Gavrića ogradi, pa njom stao 
nemilice po ogradi lupati i vikati: U pomoć! U 
pomoć! ' 

Noćnu tamu stao presijecati odsjev vatre iz 

seoskih kuća, što no su se stale otvarati jedna 
za drugom, a trakovi svjetla prosipali se po pu- 
tevima, po baščama, po štalama i pušnicama, 
Po slabo osvjetljenim seoskim putevima i u 
polusjenama vigjale se žene sa lučom u ruci, 
kako se razlijeću na sve strane, granaju ruka- 
ma; sve selo vrvilo od raspasanih težaka, bez 
opanaka. na nogama, bez šalova na glavama, 
Slijepljenim pramovim znojne kose na njihovim 
glavama poigravao se tihi večernji vjetar; sa- 
mo su se opažale do ramena zasukane ruke, 
kako ovda-onda sjeknu zrakom, Selom je drhtao 
neki pridušeni, isprekidani tjeskobni govor, 

Više Čiče, koji je neprestano lupao lepiri- 
com po ogradi, stajala je hrpa raspasanih, bosih 
seljana, koji su, nadviv se gornjim tijelom na- 
prijed, pozorno slušali, šta Čiča govori i radi, 
Kad su se uvjerili, da su Alagićani otišli, pri- 
makli su se Čiči, počeli ga žaliti, njega i njegovu 
jaku, i prijetiti Alagićima, Sada su i žene raz- 
vezale jezike, te počele kričati i Alagićima pri- 
jetiti, da je u noćnoj tišini daleko ozvanjalo, te 
su se počele i po susjednim selima prosipati 
mrakom debeli trakovi svjetla, jer su ljudi otva- 
rali kućna vrata, da čuju, kakva je to vika, 


XVI. 


2 Te noći nije se selo Mratinići više smirilo, 
Žene su se sastale po kućama i kuhale kavu 
srkale i govorile, kako će sutra momci iz Mrati- 
nića pokazati Alagićima, kako se otimaju dje- 
vojke,,, U Martinovoj kući sjedilo je čitavo 
društvo: va svomu običnom mjestu sjedio je 

Čiča; od modro i crveno navezene jake nije 
ostalo ništa, pa se Čičin kratki vrat pričinjao 
puno dulji i tankovijastiji. Stari je Martin izgle- 
dao vrlo srdit i ratoboran, te je bez prestanka 
korio Čiču: ' 

— Što nijesi u pomoć vikao! 

Tako i drugi seljani, značajno kimajući gla- 
vama, korili su Čiču, što nije zvao u pomoć, 
Čiča se branio: . 

— Otkad mi otrže jaku iza vrata, ko da me 
zadavi! ,,. A bio je i Burmut preda mnom, pa 
sam šutio, ne bi li ga stigao! — I pri tim riječima 
Čiča bi izbočio prsa i otvorio široko oči, pa gle- 
dao preko društva. I svako je mogo opaziti na 
Čičinom ozbiljnom pogledu, da istinu govori i 
otkako je počeo po prelima hodati, da se je vrlo 
uslobodio ,.. 

Šta je sada selu Mratiniću bilo raditi, to je 
svatko znao: momci su se još istu noć počeli 


dogovarati i spremati, kako će odmah sutra na. 


večer otići do Škarića, pa ukrasti curu, Nije tre- 
balo, da ih na to nagovara ni stari Martin, ni 
Paićkić: to se je razumilo samo po sebi, jer selo 
nije moglo ostati pod tom sramotom, Iz mrati- 
nićkih livada ne vidi se čovjeka, mratinićki su 
šljivici ko nečiji gajevi, a kad nastanu jesenske 
kiše, u Mratiniću se ne može putem proći od 
blata, što su ga njihova goveda nagazala — pa 
kako onda, da Mratinići ostanu pod tom sramo- 
tom? Zato je svatko živ u selu bio uvjeren, da 
će sutra mratinićki momci Alagićanima vratiti 


milo za drago — i ukrasti curu! Žene nijesu po 
selu ni govorile —: Hoće li ovo naši momci 
udariti? Ili —: Kada će udariti? — Ta to se 





144 


samo sobom razumijevalo, da će odmah sutra 
na večer udariti.,, 

Kad je jutro osvanulo, Mratinić je izgledao 
kao obično: ovce su blejale, goveda rikala, 
krmad roktala i skičala, a izmegju kuća vrzle se 
žene sa kablovima punim mlijeka u rukama, a 
za njima poskakivala mala djeca, držeći se jed- 
nom rukom materama za duge košulje, a u dru- 
g0j velik komad kukuruznog kruha, žuta kao 
žuto zlato, Ni po čemu se nije moglo poznati, da 
se nešta osobita sprema, jer već nitko nije o 
tomu ni govorio, Jedno, da se ne bi u drugo selo, 
osobito u Alagiće, dočulo, a drugo: pa šta se već 
o tomu imalo i govoriti? Udarit će! — to je eto 


sigurno bilo, pa šta treba više naklapati o jednoj | : 


stvari, koja bijaše sigurna, kao što je na ramenu 
glaval.,, 

Jedino, što je tomu danu podavalo neki oso- 
biti izgled, bijaše poderana jaka za Čičinim vra- 


tom, kad je Čiča to jutro selom, protjerao krmke, - 
jer je Čiča bio opet za krmcima pošo: njemu je: 


za volove neobično bilo. A Čiča nije presvuko 
košulje: jedno, što nije imao oprane, a drugo, 
što nije ni htio. Jer zašto bi Alagićima za volju 
jedne nedjelje zaporučio dvije košulje? Dapače, 
Čiči se je činilo, kad je selom prošo, da žene 
nijesu gledale ni u njega, ni u krmke, nego samo 
u ono mjesto za Čičinom vratom, gdje je nekoć 
stala jaka, a Čiča je sa ponosom prošo to jutro 
kroz selo: po jaki je svatko mogo vidjeti, da on 
nije kukavica, da se čapo... 

I još je jedna stvar bila, po kojoj je vješt 
čovjek mogo poznati, da se nešto sprema. Kad 
su naime momci toga jutra natjerali kroz selo 

konje sa tovarima drva, iz svakoga je tovara 
virila duga i debela soha! A sohe su bile bez 
račava; da su bile račvaste, svak bi znao, da ih 
nose za otovarivanja. Ali sohe su bile bez ra- 
čava, pak je svaki pametan čovjek mogao znati, 
na što se Mratinićani spremaju. , 

Zato, premda Mratinićani nijesu o svom 
naumu nikom ništa kazivali, ipak je još istoga 
dana po svoj župi hodao šapat, da će ove večeri 
biti nešta, a ljudi iz drugih sela, koji su sretali 
putem Mratinićke momke, pak vidjeli duge sohe * 
bez račava, kako vire iz tovara, — samo bi 
maknuli, koji brkom, koji glavom, a kad su u 
svoje selo došli, govorili bi: 

— Mratinići se spremaju.., Vire sohe iz 
tovara! Otet će curul,., 

Tako je već do podne cijela župa znala, šta 
se sprema, nu o tomu nije nitko na glas govorio, 
A i šta bi? Ja zašto žuna gubi glavu, nego zbog 
jezika... 

Dan je već bio poodmako, sunce upeklo, u 
hladovini po seoskim putevima, ispred štala i po 
voćnjacima plandovale ovce; od teška dihanja 
visoko im se nadimalo dugo runo na bokovima; 
preko kosa vigjale se žene u bijelim opravama, 
noseći na obranicama užinu poslenicima,. Osim 
poslenika po poljima nijesi vidio žive duše, I g0- 
veda i čobančad posakrivala se nekud u hla- 
dove, Sve je bila pritisla silna žega i sparina. 
Pjesmi još nije bilo vremena, jer komu je do 
pjesme, kad tjeme progara na vrućem suncu? 
Istom tamo pred večer, kad sunce nagne na 
zapad, mili se čovjeku zapjevati, ,, 

Zato so Alagićani i susjedna sela ostali u 

čudu, kad se s njive staroga Martina očula 
pjesma. Kod Martina je taj dan bila velika moba, 
puno momaka i djevojaka. Kad su Alagićani čuli 
pjesmu, isprva su pomislili, da pjevaju čobančad. 
Nu glasovi su bili snažni i dobro sastavljeni: 
vidilo se, da pjevaju baš momci, I kad su Alagi- 
ćani bolje naćulili uši, razumjeli su i riječi: 

Dižite se Mratinići, - 

Ustali su Alagićil 

Ko je sinoć trgo jake, 

Nek mi dogje sad u šakel 

Kad su momci opetovali pjesmu nekoliko 
puta, počeli su poslenici, što su po susjednim 
obalama snosili sijeno, zastajivati, te nadnosili 
ruke nad oči i gledali, otkud pjesma dolazi, 
Samo Alagićani ne htjedoše ni uhom maknuti, 
. nego se učiniše nevješti, kano da ništa ne čuju. 

Staromu Martinu nije bilo drago, da se puno 
na poslu pjeva, Nu sad je samo hodao naokolo, 
zataknuo čibuk za vrat, a prekrstio na legjima 
ruke i nije ni progovorio radi pjesme... 

Malo podalje sjedio je Čiča kraj Usore u 
hladu, a krmci su takogjer u hladu ležali ko 
poklani, Samo bi se peljuga katkada oglasila 
oštro rokćuć, te se iskopala ispod praščića i 
prevrnula na drugu stranu, 

Čiča se je zabavljao udarajuć prutom po 
pijesku, Najednom ga prihvati netko za oparanu 
jaku,., Čičinim tijelom progju mrzli trnci: nu 
odmah se i povrati od prvoga straha i rekne: 

— Otkud tebe, Luka? 

Za Čičom je stajao Luka Pejić, koji je u selu 
znao najbolje bričiti i šišati, jer je imao »laku 
ruku«, 

— Znaš li, što sam došo? — rekne Luka, 
Čiča upre samo u njega svoje oči, a i Luka je 
Čiču oštro gledao, da mu Čiča napokon nije 
mogo izdržati pogleda, Luka nastavi: 


— Čiča, — rekne Luka promijenjenim, 
ozbiljnim glasom —: hoćeš li se ti ženiti? 
— Hoću! — rekne Čiča strašivo, 


— Hoćeš li se ti ženiti? — pitao Luka po- 
novno, oštrijim i višim glasom,  Čiču uhvatio 
strah još više: , 

— Hoću! — reko on opet, a glas mu bio 
nesiguran, . 

Nastala stanka, Luka stiskao usne, uzvinuo 
brkovima, povadio iz pasa duhan i počeo savi- 
jati cigaru. Kad je pripalio i daleko hitio od 
sebe šibicu, sjedne do Čiče i počne ozbiljnim 

lasom: | 
Č — Šta bi ti meni, Čiča, dao, pa da ja tebi 
sad, još ove večeri, dovedem curu, koju ti ho- 
ćeš? 

. — Ne smijem od paroka,,, — reko Čiča 
i asa, 

kr — mahnuo Luka rukom i odbio gust 
dim od cigare —: pa ne ćeš je vodit k sebi,,, 
Namjesti je u drugu kuću... dok izagju navje- 
štaji! 
u Čiča šutio, grickajuć prut, kojim se je igrao. 

— Nego: šta bi ti dao? — nastavio Luka 
uvjerljivo. idi A 

— Čiča i opet šutio, Već se i tako potrošio 
bio. Nu Luka ga nije pustio: oštro mu se zagle- 
dao u oči, a njegove su oči govorile: Kukavica, 
htio bi se ženiti; a žao mu potrošiti ,,, I doista, 
Luka je i opet progovorio: 

>>... Ne žali potrošiti , , 
vigja! ,,. s 
.— Čiča je htio, da ustane, ostavi krmke i 
pobjegne, Lukin ga je pogled probadao.,.. Nu 
nije mogo: koliko ga je Lukin pogled probadao, 
ma a je za zemlju prikovao, Njemu se činilo, 
a već čuje smijeh, kako mu se po selu smiju: 
da se So ara a nije htio potrošiti , , , 
—Daobi,,,petkruna,,,— ič 
rea pet kruna rekne Čiča 
— Hm! — rekne Luka odbivši gust dim —; 
za pet kruna ja ne bi metao svoju glavu u torbu. 
— Nu nakon male stanke opet će Luka: 


— Pa eto: neka bude! : m 
aba daka a bude! Samo neka Alagići 


. para_ posao 


— Ajdemo! — reko Luka dižući j 
| Jdemo! 1 se s mjest 
i pokazujući rukom šaptao Čiči na uho s e 
cura ,,, a? 
XVII. 


Ž . Luka Pejić bio je mlad čovjek, jedva dvoje 

jece, pa ni imućan osobito nije bio, nu ipak je 
pred njim i mnogi starac zašutio, On je imao 
maleno i slabo selište, jedva još koju kozu, nu 
ničim se nije patio: nitko u selu nije znao bolju 
zgodu Pokazati, kako će lako povratiti pare, kao 
što je znao Luka, Sad si ga vidio, kako kod ži- 
dova peče rakiju, sad kako »ingjiliru« ili »gilo- 
metru« nosa torbe i durbine, sad opet, kako bir- 
tašu Jovi pomaže nedjeljom u mehani, Svagdje 
sI ga mogo vidjeti: sa mjeračima, sa »zvekuto- 
rima«, sa komisijama; na zborovima, na pomir- 
bama, svagdje, samo ne na svojoj njivi, 

— Ja još ne znam, što je žulj od motike — 
govorio bi Luka —: pa evo jedem kruha! 

Na komisije, pomirbe, svadbe, nijesu ga ljudi > 
zvali, Nu on se je tude našo, i ako ga je ko 


. upitao, makar ko kroz šalu: 


— šta je tebe, Luka, natjeralo, da i ti ovdje 
dangubiš? 

Luka je našo tako spretan izgovor, da mu 
nijesi mogo ništa! 

Ako je gdje bila svadba, to se zna, da će 
se zaklati krme, I dok bi krme skiknulo, Luka 
bi se odnekuda stvorio, prihvatio krme za nogu 
— i sad ga nijesi mogo odbiti od kuće: kad je 
krme bilo gotovo, Luka je prihvatio za sjekiru, 
nacijepao drva i tako se zabavio, dok bi ljude 
uhvatila rakija, a onda: — u rakiji svačije je 
srce puno i svačija ruka pružena.., 

Ako je komu gospodaru na fabriki, u ko- 
taru, u čaršiji zatrebala krava, prase, krupnih 
šljiva, srnabija, zimskih krušaka, Luka je samo 
selom prohodao: njegova roba doduše nije bila 
jeftina, ali je zato bila dobra i kad bi se koji 
gospodar u »bircauzu« pohvalio, gladeći bradu i 
brkove: 
= — Danas mi žena ispekla batak od tukca.,, 
kupio ga od Luke! — sve je društvo znalo, da 
je tukac morao biti i-velik i debeo. Nitko ne 
može govoriti u društvu —: Ja se dobro hranim! 
— jer to ne valja; dosta je reći —: kupio sam 
od Luke! — pa se je govorniku odmah činilo, da 
ga svi zavidno gledaju, 

Ako je Luki kad do gusta došlo: ingjilir 
odavna ne izlazio, nove se pruge ne razmjera- 
vale, zborovi prošli, pare ni otkud, onda Luka 

nije preostalo drugo, nego otići do Ive Burmuta, 


ili do Peje Paićkića, pa zaiskati ar j 

I Burmut i Paićkić, u prvi bi ba tja 
Promjerili od pete do glave, Nu Luka se ne bi 
uvrijedio; on bi umekšao glas, hvalio Burmuta 
ili Paićkića, da on njihovim ustima kruh jede: 
njih da nije bilo i dosad, davno bi njegova djeca 
pomrla od glada; on zna, da je »ukrivan«, ali: 
eno, Bogu hvala: nasijao je pšenice, lijepo je 
Ponijela; sad će, kad ovrši pšenicu, vratiti sve 


na jedanput, i sadašnji zajam i eno Prijašnji, — 


pa će i on jedanput opet biti čovjekl , , , 
Paićkiću ili Burmutu smeškalo bi se srce: 
— On se, siromah, kori eto: šta: ćeš valja 
mu dati, nek mu djeca ostanu živa! — i Luka bi 
' dobio zajam, Istina, kad bi Burmut zavuko ruku 
u njedra, ko da bi čuo nekakav glas u duši, kako 
mu govori —; Luka će slagati! — ali Lukine oči 
tako su probadale, da se Burmut njihovu po- 
gledu nije mogo oteti; Luka je očima vuko kesu 
iz Burmutovih njedara, Ko kliještima stiskao bi 
ga Luka očima i Burmut je bio posve u njegovoj 
vlasti, Uzalud je nešto Burmutu u duši govorilo: 
Ne daj! Ne vjeruj! — Burmutova je ruka sama 
zoi ha e i da 2 išla ruka, Burmutu se 
, kesa bi iz njedar i čila: i 
ia nie a j a sama iskočila: — oteti 
ako je bilo i sada, U čiče su po 
noge: da ga Luka ne će zavesti u Pl še mia 
ga dočekat Alagićani? Šta će biti od krmaka: 
kukuruzi zriju, sad su krmci najpošćetljiviji; pa 
tikve —? Pa ako cure zavrišče? A Alagićani se 
slete? — Sve je ovo Čiči hodalo po glavi noge 
su mu drhtale: njemu je bilo jasno, da igje na 

strašnu veliku stvar; pričinjalo mu se, kano da 


k ide po tankoj platici iznad dubokoga ponora: 

ako ga cura odbije? ,,, Da ga Luka ne vara? Pa 


će napraviti od njega maskaru? ,,, 

U čČičinoj duši borila se živa čežnja sa stra- 
hom i tjeskobom; on zastajao, nu opet ga neka 
nevidljiva sila, iznutra, iz dubine njegove utrobe 
turala i gonila naprijed, Pred njim išo Luka; 
nekako se polegutio, kao da se krije. Baš ko 
mačka, kad se sprema, da jednim skokom ščepa 


miša za vrat! A kad bi Čiča zaostao, Luka bi 


se obazro, Taj pogled! Čiča je pred njim bio 
nemoćan, Ko da su užeta vodila iz Lukinih očiju 
ravno Čiči za vrat — tako su ga vukle Lu- 
kine oči. 


Čiča je išo, nije znao, gdje staje. Postao i: 


poskakivao, jednom udario nožnim prstima o 
kamen, i kao da ga je samo igla ubola. A ka- 
snije: bolilo je, ali se Čiči činilo, ko da ga boli 
negdje na tugjem tijelu... Ništa Čiča nije osje- 
ćao, ni gunja na ramenu, ni kape na glavi, Samo 
je još osjećao peškir u njedrima, gdje su bile za- 
motane pare, — pa ih je pritiskao laktom desne 
ruke, 

Išli kroz živicu; trnje je bolo, ali se Čiči 
činilo, kao da ga samo milo češe. Došli su do 
Usore: od silnog šuma u glavi nije Čiča čuo, da 
Usora šumi; njemu se činilo, ko da to teče ma- 
slinovo ulje,., Već su opazili škarića ovce: 
jedna je ovca stajala, digla glavu; Čiča joj je 
vidio otvorena usta: nema sumnje, ovca je ble- 
jala, nu Čiča nije čuo. Preko polja, posred ovaca, 
išao je ovan zvonar. Čiča je vidio, kako mu se 
lila zvono o vratu na širokom, ljeskovom teljigu; 

vidio je dapače i debeli zvečak, kako udara sad 
u ovu, sad u onu stranu, — nu čuo nije; ništa: 


samo mu je u glavi šumilo, A Luka se i opet 
obazro na Čiču, nu sad je njegov pogled bio stra- 
šan: Čiča je razumio, da te oči govore; 


— Sad se drži! Nemoj me osramotiti! — nu 


Lukina su se usta otvorila i on je Čiči zaprijetio 
prstom i cigarom: 

— Čiča... ne žali potrošiti! — a Čiči se 
srce steglo i on čvršće pritiskao laktom desne 
ruke pare u njedrima. Htio je, da se svom silom 
udari šakom u čelo,,., — nu nije imao kada: 


pod jednom divljakom u hladu stajale su cure, . 


Stana i Kata, Jest, Čiča je sada dobro vidio, 
premda mu se nekakav mrak pred očima hva- 
tao: Kata, pa se smije isto onako, kao onaj put, 
kad ju je Čiča sreo na putu kući.,, 

— Sad će puknuti osuda! — reklo nešto 
Čiči u duši, a Luka gurnuo Čiču u rebra i po- 
godio upravo u peškir, u komu su bili zamotani 
novci, i reko strašnim, iskrivljenim pogledom: 

— Ne žali potrošiti! Koja je tvoja cura? 

— Ona! — reko Čiča, uprvši prstom u 
Katu, 

Stajali su kod cura, Čiča htio, da se na- 
smije, — nu, ko da mu je netko smolom nasmolio 
čitavo lice: nikako nije mogao nategnuti usta na 
posmijeh.,, 

A Kata bacila nekud okom preko Čiče i na- 
smijala se, Čiči se pričinilo, da mu je pogledala 
poderanu jaku i kao da mu se nešto maklo za 
vratom, pa se i nehote uhvatio rukom za pode- 
ranu jaku, “ 

— Hvaljen Isus, djevojke! — reko Luka si- 
gurnim glasom, 

— Uvijek Isus bio hvaljen! — otpovrnule 
one meko, ,. 4 

— Vas tu dvije, a eno ovce u Lukića zobi, 
— reko Luka, pokazujuć rukom i cigarom prema 
dalekoj zobi —: trči, Stano, šta si se ukamenila, 
istjeraj ovce! — nadodao Luka strogo i Stana 
otišla, Iz Lukinih očiju tako je je nešto ošinulo, 
da se nije imala kada ni obazreti, Nikad svoje 
matere Lucije nije tako poslušala, A Luka brzo 
nastavio: 

— Eto, Čiča, govori! Hvala Bogu! sad mo- 
žeš govoriti: imaš čim, ne poklanjaš se ni Bur- 
mutu parom! ' 

Čiča htio da govori, nu nije mogo maknuti 
ustima, Mako samo ramenima i koračio napri- 
jed, a cura se za korak pomakla natrag. Čiča 
pogledao u Luku: iz njegovih očiju govorio strah, 
molba, prijetnja, čežnja, smetenost — sve u je- 

n mah. ' 
, — Čiča bi se ženio! — reko Luka, mahnuv 
rukom i cigarom, a djevojka odgovorila sasvim 
mirno, samo joj oko usta zatitrao jedva zamjet- 
ljiv smiješak; 

— Ja se ne ću udati! čna 

U Čiče klonula koljena: ko da se je čitav 
brijeg, na komu je stajalo selo Alagići, svalio na 
njegova ramena| On je osjećao, kako mu zadrhta 
unj na ramenu, a lice, koje se malo prije nikako 
ne mogaše nategnuti na smijeh, sad se nakazilo 
i poprimilo plačan izgled, Za legjima šumila im 
Usora, Čiča je čuo sada taj šum, ali mu se on 
pričinjao kano porugljiv smijeh; kano da je čuo 

krupni, debeli glas stare rijeke, svoje stare zna- 
nice, kako ga ozbiljno kara: 

— Čiča, Čiča, jedna luda glavol 

— Mi znamo, da se ti ne ćeš udavati — reko 
Luka —: ali šta ćeš, kad je tako Bog ostavio, da 
se momci žene, a cure udaju, Zar ćeš ti sama 
ostati uvijek tako: ni cura, ni žena,,.?2 Da u te 
prstom pokazuju kod crkve: eno je, niko je 
neće!.,, Biti vječiti čoban u Škarića! Bome, 
Škarić je svojoj kćeri drukčije namislio, nego 
tebi: ona će za Burmuta, pa će biti stopanica, U 
nje će biti kajmaci, u nje maslo u šakama, — a 


ti gledaj u komad kukuruze i glavicu luka u . 


svome torbaku.,. Pa skači za ovcama do svoje 
smrti! Ni crkvi, ni na vašare! Niti ćeš kada 
znati, šta je kava, ni šta je rakija: ko čobanica, 
— vječna robinjica! Lako ti je sada, sada eto 
dvije: ali kada se uda Stana, osta ti sama. U 
večer ode svaka sa svojim, a ti kukaj sama kraj 
ognjišta! Dok si mlada, još kako tako: Lucija se 
boji, da je ne ćeš ostaviti, pa će te i obuti i 
odjeti, Ali kad ostariš, pa ti niko ne bude mu- 
šterija: da je meni i mojim očima onda vidjeti, 
u kakvim ćeš ti opancima hodati... Onda će 
Škarićevi znati: sad si naša! ,,, 

— A drugo je svoj čovjek! I svoja kuća! 
Kad hoćeš k misi, kad hoćeš u selo, kad hoćeš 
u pohogjane! Nitko ti ne brani! Kad hoćeš kaj- 
ganu, kad hoćeš kavu: u tebe su ključi! Ako te 
zaboli trbuh ili glava: legneš slobodno, ko u svo- 
joj kući! A prokušaj danas legnuti, a ovce nek 
zableče, — dok se ne prinemogneš!,,, Pa kad 
se oženi Pejo Škarić Mali: nevjesta će Luciji 
kave peći i s njom srkati, — a ti hajde za ovca- 

ma: spremit će ti sirutkel.,. Što nevjesta po- 
nosa, ti ćeš doiznosati! 
Preko polja nanišla Stana, a Luka upro u 


. nju potajice prstom i govorio: 


— Eno: u nje su visočaci na nogama, a ti 
nosaš oputnjake! — Djevojka bacila okom na 
svoje noge, a u lice joj udario slabi plamen. 
Luka pako živo nastavio: 

— Kuj gvožgje, dok je vruće! Kad se noga 
sa trešnje otisne, badava je pružati ruke, da se 
uhvatiš grane: ljosnut ćeš o zemlju da Mnoga 
se je svojim djevojaštvom odviše ponosila i 


svojom srećom igrala, — pa su je zatekle bijele 


vlasi pod curinskim fesom! Pruži ruku sreći! — 
reko Luka tihim glasom i uvjerljivo, a Kata ga 
pogledala u oči: njegov pogled bio je mekan ko 
pamuk, Kata je u početku imala straha: polje, 
a ona tu sama razgovarala sa dvije muške gla- 
ve! Poslenici svud okolo po obalama ,,. Nu 
sada, kad je vidila Lukine meke oči, a Čičin 
tjeskobni i moleći pogled — ona se više Luke 
nije bojala, a Čiče joj bilo žao — Luka nastavio: 


— Svoj drug nije šala,., A znaš li ti, koga. 


je tebi Lucija odredila za druga? Šugavoga Matu 
Gavrića,., — I Luka se ukočeno nasmijao, a 
djevojka ga pogledala, kano da ga moli i pita, — 
Jest, šugavoga Matu... Draga moja, kad njemu 
ovdje šuga sjedi — govorio Luka skinuvši kapu 
s glave i pokazujući prstom u tjeme na prignutoj 


glavi —: ovdje, ne može ni ovdje biti ljubavi! — 
Pri tom Luka upro cigarom u srce, pa opet 
govorio: 


— Pa neka te zovu: šugava Matinica! I 
neka se žene u crkvi izmiču od tebe.., A evo 

momak: zdrav ko čelik, a u njedrima, moja 
draga, nije ni Burmutova kesa punija!.., Po- 
kaži, Čiča, neka vidil — reko Luka i zagledao 
se Kati u oči, a njegov je pogled privlačio, pri- 


vlačio,., Kati se je činilo, kano da ju konop- 


cima opasava oko pasa i rebara... 

— Pokaži, Čiča, pare; neka vidi, da mi s 
njome ne zbijamo šale! Sreća joj se nasmijala, 
ako imadne pamet! 

Čiča se mašio rukom u njedra i izvuko iz 
njedara peškir sa parama. Ruke su mu drhtale, 
ali je Čiča čvrsto držao obim rukama pare pred 
sobom, pred Lukom i pred Katom. 


— Razveži, neka vidi! — reko Luka, a Čiča 


se spustio na zemlju, te razvezao peškir, Zguž- 
vane desetače i petice počele se pružati, kad ih 
je obasjalo sunce, kano da su oživile, a Čiča 
oštro upro u njih oči, Luka se primako, razgrnuo 
petice rukom, govoreći: 

— Evo vidi blaga! Sve je tvoje, samo ako 
znadeš! Pa pij kave, a nosaj vezene ječerme, ko 
kći Peje Paičkića! 

Luka uzeo jednu peticu i držeći je megju 
prstima visoko, izbjegavajuć Čičin pogled; 

— Evo: ja ću jednu sebi uzeti, neka vidiš, 
da Čiča nije čovjek, kako svijet govori, On ne 
žali ni svomu prijatelju, koji je za njega glavu 
metnuo u torbu, — a kamo li bi žalio svojoj 
ženi, svomu drugu! — I Luka peticu lijepo met- 
nuo za pas, a Čiča brže bolje zavezao maramu. 
On je mislio, da mu na oči teku suze, nu suza 
nije bilo,,. ' 

— Šta se misliš, djevojko? — reko opet 
Luka —; sreća ti se smije, pa ti sada, kako tije 

drago! — Luka zašutio. Čulo se je teško disanje 
plandujućih ovaca, Samo šum Usore bunio mrtvu 
tišinu vrućega ljetnog podneva. 

Sa Katina lica nestalo bezbrižnoga smi- 
ješka. Vidilo joj se, da se teško bori... I da se 
smišlja .. , Štogod je Luka govorio, sve je onako! 
To je ona uvidjela! Vidila je sada i to, da joj je 
Luka prijatelj: on govori njoj za dobro.,, Pa i 
Čiča: ona nikad dosada nije ni pomislila, da bi 
pošla za Čiču, ta star je on momak ,., A nije 
ni dolazio njoj, nego Stani. Tako je sav svijet 
mislio! Nu sada, kad je pomislila na šugavoga 
Matu — Čiča joj se pričinio sasvim pristo mo- 
mak! Kud će za šugava! A znala je svoju tetku 
Luciju: njoj reći; ne ću! — jok, toga ne ima, 
koji bi se usudio u kući! Pa onda i pare! Ona 
doduše nije znala, šta su pare, ali je čula od 
ljudi, da trebaju pare, I da se za pare može imati 
svoja zemlja, i svoja kuća, pa nikomu ne odasi- 


.pati tretina,,, 


— Govori, Čiča! — izderao se na njega 
Luka, Čiča se pomako s noge na nogu i izmu- 
cao —: 

— Eto, kupit ću joj... vezenu ječermu!... 

Nu Kata kano da nije čula,"šta je Čiča 
reko; ona se razgledala nekud u daljinu, kano 
da nekoga traži, ili se s nekim razgovara... 

Njoj se činilo, kano da gleda svoju tetku 
Luciju: prijeti joj svom šakom i govori: Ja sam 
tebe othranila! Činilo joj se, kano da čuje i 
seoske žene, kako se zbijaju u hrpe i govore, 
mašući glavama: | 

— Vidi, vidi draga! Odgoji sirotu na svoju 
sramotu! Pa se ti danas zauzmi za nekoga! A 

dobro joj je bilo: mi znamo, da joj je dobro bilo. 


Ni gladna, ni žedna; ono malo ovčica preda se 


i pletivo u šake, — pa Bog te veselio!,,. 
Tako žene govore, a Lucija sjedi ukraj 
ognjišta, pa se bila, ruke lama i govori: Kuku 


meni, eto moje sreće! — I proklinje Katu, pro- - 


klinje, do neba se čuje... ' 

I Kati se steže oko srca: ne će da joj reknu, 
da je nezahvalna, — pa šta bilo, bilo! Njezinim 
licem preletila mrka sjena, kao u čovjeka, koji 
se sprema popiti gorak lijek, i ona se zakrenula, 
da će otići, — nu odmah se i vratila: u njezinim 
je ušima iznova zabrujio glas Lukin: 


— Udat će te za šugavca.., — a pred 


njom se stvorio Mato: kano da ga vidi, kako se 


je šćućurio pred crkvom, izvan svijeta, a glavu: 


pokrio šalom. Taki izgledaju cigani, kad se 
pobiju, pa jedan za drugim trči,., A Čiča je 
ijep!l — Ona najednom široko pogledala u Čiču, 
promjerila ga od pete do glave, ko nikad dosad, 
Ona uopće ne zna, da je kada pogledala Čiču; 
nu sada, kada joj je na pameti bio Mato, sa 
svojom šugavom glavom i svojom kapom do 
ušiju — Čiča joj se pričinio lijep momak .., Ma- 
kar mu je poderana bila jaka za vratom, ali 
ipak: bar mu je glava čista. 


— Hoću!.,. — rekla Kate bojažljivo. 
— "Govori, Čičal — reko Luka strogo i 
odlučno. : ' 
—...kupit ću joj... ječermu.., vezenu.,. 
— Hoću pa eto! — rekla Kata, kano da i 
opet ne čuje, šta Čiča kaže. 
Kad je Kata rekla: Hoću! — zabrujilo je 


za njom tamo od Škarića kuće, tako joj se pri- 

činilo, Nije ništa više razabirala, samo ju rumen 
i plamen oblio po licu, sve do ušiju, a iza sebe 
kano da je gledala seoske žene, kako lete selom 
za njom: lepršaju košulje, rukavi, marame na 
glavi, Lucija leti rasčešljana, zrakom se vijaju 
suhi prsti, stisnute šake,,. sva zemlja tutnji, 
sve joj prijeti.., A u toj hrpi leti i šugavi Mato: 
on joj ne prijeti; samo se ceri, a ruku drži na 
kapi, na glavi, da mu u trku ne bi spala, pa se 
opazila šuga... 

— Vi sad ajdete odavle ravno paroku — 
podučavao ih-Luka, —: pa ti cura, zaplači: otac 
duhovni, mene hoće dati za nedraga, ja sam 
pobjegla pod tvoje skute! 


— Ne misli se toliko! — reko Luka meko , 
i blago, te prihvatio Katu za rukav i povuko 


naprijed. 

Kate pošla; cijelo lice i uši gorile joj u jed- 
nom plamenu! Naprijed je išo Čiča: ispod raz- 
derane jake virio mu visoko suncem opaljeni 
vrat, Čiča je sada nosio glavu visoko, kao u 
krdu najstariji jelen, pazeći, otkuda se pribli- 
žuje pogibelj. Sad je išo mnogo odvažnije i puno 
hitrije, nego onda, kad je s Lukom pošo na ovaj 
sastanak, x 

Jedva su se bili odmakli stotinu koraka, 
zableji ovca; njezin meki i tugaljivi glas razlijego 
se u podnevnoj tišini, a Kata stala: ,., niz lice 
joj se otisle vrele suze, a grudi se nadimale, reko 
bi, puknut će! Čiča toga nije bio ni opazio, nu 
Luka je brzo priletio, uhvatio Katu za mišicu, 
dobro ju stiskao svojim dugim, suhim prstima, 
te očinski srditim glasom govorio: 

— Šta si se smekšala, ko južan snijeg! Naj- 

natragu ćeš ih ostaviti! Ne ostavljaj svoje sreće! 
Čiča će tebi kupit... 

—... vezenu ječermu, ja sam reko! — go- 
vorio Čiča svečano, okrenuv se prema. Kati, 
Luka je doduše mislio reći,., »ovaca« — nu 
Čiča nije čuo čitava govora, ali nije ni trebalo: 

djevojka je suze rukavom otrla i rekla brzo i 
odlučno: Ajdemo! 


XVIII 


Brzo su prošli mjesto, gdje su ležali Čičini 
krmci, Nu Čiča je laka srca prošo pokraj njih: 


nije im se dapače niti javio, premda je peljuga, | 


opazivši njega, već iz daleka počela roktati, da- 


pače, dignuv visoko glavu u zrak, nešto njuš- 


kala, kao da se i ona čudi, gledajući Čiču u tom 
novom društvu i svečanom držanju, i kao da 
pita: šta je sad, stari naš prijatelju? zar nas ti 
ostavljašl — A Čiča je prošo pokraj nje kao 
bez osjećaja; dosad bi se on javio makar jednim 


otegnutim —: he-he! — a krmci bi nadigli glave 


i naćulili uši; nu sad — Čiča se činio nevješt i 
samo prošao; a još Čiča nije pravo ni zamako 
bio, već je peljuga ostavila svoje mjesto i otišla 
u Gavrića kukuruze. 
Z — Spava li parok? — pitao Luka, stupiv 
pred župnikovu kuharicu, stariju žensku, suhu 
i pognutu, Vidio se na njoj očito trag godina i 
teških poslova, k 
Župnik je sam čuo, da netko za njega pita, 
pa je izišao napolje. 
— Ti se, Luka, brojiš pametan težak, pa u 
. ova doba dana pitaš: spava li parok! 


oi 





u 


== 








res 


samo: 


161 


— Molim Vas, kako mislim, onako i pitam: 


da sam ja na Vašemu mjestu, ja bih, čini se mi, 


uvijek spavaol — reko Luka, A župnik se na- 
smjehnuo i upitao dobroćudno: 

— No, pa što ste došli? ali mu se odmah 
ismračilo lice, kako je ugledao Katu —: eto — 
reko — sad će opet biti svagje! 

— Što si došla, djevojko? 

— Kaži! — reko Luka, potisnuv Katu na- 
prijed. 

— Otac duhovni mene daju za nedraga, pa 
sam evo pobjegla pod tvoje skute! 

Svećenikovo se lice i opet smeškalo; on 
gledao neko vrijeme sad u zemlju, sad u Katu. 
Vidilo se: u njegovoj duši: vodila se borba izme- 
ju smilovanja za mlado stvorenje i njegovu 
budućnost, te izmegju bojazni, da ne bude i opet 


zaveden, 


Napokon progovorio: pa 
— Ali ti imaš tetku; ona te je othranila, pa 
sad nije lijepo, da odlaziš, bez njezina blago- 


“ slova! Stariji se pitati mora! 


— Ja znam, da nije lijepo, ali kad ona mene . 
za nedraga daje... 

— Za koga? 

— Za... šugava Matu... 

Svećenik šutio, a njegove oči tražile Katin 


. pogled, ne bi li joj u očima čitao, da li istinu 


govori, ili su ju samo naučili, da tako govori, Nu 
nije mogo opaziti ništa: djevojka je k tomu gle- 
dala preda se, Napokon uzeo svećenik Katu na 


— Voliš li ti ovoga momka, Čiču? pitao 
on mekim glasom, ' 
6 











162 


Djevojka šutila, samo ju je oblila crven do . 


ušiju. 
= No, pa meni moraš kazati pravo: voliš 
li ti njega? 

— Ne volim, 

— No! Pa kad ne voliš, onda nemoj ni poći 
za njega! 

— Hoću poći! 

—::: 7... — svećenik mahnuo rukom u 
znak pitanja. 

— Ja ne volim nikoga; meni tetka nije dala 
s momcima razgovarati, samo me je naumila 


dati za onoga,.. Matu, što kažu, da je šugav, 
a on bi tetki prišo u kuću.., A ja njega... ne 
mogu,., — završila djevojka, a na licu joj sjeo , 


izraz odvratnosti, 


— Ali! — odmaknuo svećenik rukom —: > 


kad Čiče ne voliš, ne možeš ni za njega poći! 
Kako ćete vi dvoje onda živjeti... 


— Hoću !' mu se zakleti? — rekla djevojka. 
Svećenik se vrcnuo, zauzbaciv glavu na- 


zad, Na njegovom licu odsijevnulo začugjenje i 
iznenagjenje; dapače, neka laka rumen stida 
oblila ga sve do ušiju! On se opet zagledao u 
Pod, a iz grudiju mu se izvinulo jedva čujno —: 
e! — pa zatim reko djevojki, gledajući malo 
postrance: —. 
— Pa šta je, kad se zakuneš? 
— Kad se zakunem onomu panju — govo- 


rila djevojka odvažno pokazujući okom na ne- | 


daleki panj pokraj štale —: meni je onda reda 
s njime živjeti do smrti moje, ja njegove! Ama 
Vi to znadete bolje nego ja, samo mene kušate! 

— rekla na kraju, a njezinim licem preletio 
smiješak, ' 

— Pa što se onda ne bi zaklela,., Mati... 


šu,,.? — započeo svećenik, nu riječi do kraja 


ne izusti, jer ga Kata prekide: 

— Njemu ne mogu... — rekla djevojka, 
namrštivši čelo i obrve —: ,.., da me zovu... 
ne mogu,.. Čiči mogu! 

— Pa to je dostal — reko svećenik više za 
se, a onda se okrenuo prema djevojki i reko: 

— Ti ćeš sada ići svojoj rodici Jeli u Bati- 
niće, tu ćeš kod nje biti, jer znam, da se tetki 
Luciji ne smiješ povratiti, dok se ja raspitam, 
je li istina, što ti govoriš, i dok izigju navještaji, 
I onda ćete oboje, kad poručim, doći na nauk! 


XIX. 
— O Čičal O Čiča! — ozvanjalo sa Mrati- 
ničkih kosa: — bolan ne bio, poharaše krmci 
žital — nu Čiči nije bilo traga. Svi se poslenici 


staroga Martina razletili, da sjate krmke, nu 
sve badava: dok su jedne dotjerali, drugi su se 
opet razasuli, dapače se nijesu dali ni istjerati iz 
kukuruza. Stari Martin hodao po polju sav 
crven od jada, i viko iza glasa: 
— O Čičal O Čičal Gdje si, u paklu! — nu 
Čiče nigdje. e 
Brzo je glas došo u selo, da nema nigdje 
Čiče. Žene se odmah zbile u hrpe; jedne naslu- 
ćivale, da se kupao pa utopio; druge, da su ga 
odnijele vile, jer se to čuivalo, da zaljubljene 
momke i djevojke nosaju vile, Neke su dapače 
šaptom govorile, da su njega Alagićani nama- 
pa 

mili pod Mešića mlinove, pa ,,., Do kraja se nije 
nitko usugjivao izreći,,. 

Samo stara Mara Podovka ostala je mirna 
i pokojna, te je dapače ko sa nekim zadovolj- 
stvom govorila: 

— Potražit ćete vi njega, svoga Čiče! — 


nu to je Mara govorila samo u sebi, da nitko ne 


čuje, 

Već se počeo i mrak hvatati, poslenici se 
vraćali sa posla u selo, djevojke pjevale, mom- 
ci vriščali, ali Čiči ni traga ni glasa, Ko da je u 
zemlju propo! 


kući staroga Martina. već se bilo saku- | 


pilo i nekoliko momaka sa toljagama: otkako je 
nestalo Čiče, njihov se je bijes na Alagićane po- 
dvostručio: ništa drugo nije, nego ga navabilo 


do Mešića mlina! — mislio je svaki u sebi, nu. 


na sva usta to reći, nije se usugjivao nitko, Sa- 
mo su prkosna lica, stisnute usne, muk i škri- 
panje zuba bili otvoreni svjedoci, da strašno 
kuha i da dobro biti ne će, 

Stari Martin hodao po kući raspasan i go- 
loglav, i podbočiv se šakama u kukove, odhuki- 
vao i sve nešto u sebi govorio, Mogle su se samo 
razumjeti riječi —: Uh! nikad više onakoga... 

Već se bio sakupio lijep broj momčadije, 
sa toljagama razne vrste i veličine, a bilo je i 
oženjenih ljudi. Sve je bilo pripravno, da pogju 
u Alagiće: ako Čiča još otkud izbije, onda će 
pred Škarića kuću, po djevojku; ako ne izbije 
u Alagiće: glava za glavu. Čekali su samo, da 
se još malo smrkne, Ali smrknut se nije htjelo: 
velik blijed mjesec kružio je nebom, a nigdje ni 
oblačka, 

Selom prošo Luka Pejić, Bio je pjan, te je 
mjerio seoski put u sav šir. Kad je kući došo, 
nije ženi ni Boga nazvao, nego se oborio na 
prostirku i reko: 

— Ja se napih! Mene Čiča napoji! 

.— Kakav Čiča? — pitala žena, kao da ne 
vjeruje. Ona se sjećala. 


— Šta ti znaš, — reko Luka —: Čiča se 
oženio! Odveo je Katu, sirotu! Ajde, kaži mom- 
cima, neka idu kući! — i Luka se okrenuo pre- 


ma zidu,.te skoro zahrkao, 


Kao blijesak, tako se je hitro ta vijest selom 
pronijela. Na svakom uglu stajala je hrpa žena: 


rasčupanih kosa, zauzbačenih marama na glavi, ' 


zasukanih rukava, žestoko su mahale rukama, 
okretale se na sve strane, vrtile glavama: 

— Vidi ti, one stare hinje! Sve selo za nos 
vući! Mal da nam momci radi njega ne izgiboše! 
— govorile jedne, 

— Ništa nije, nego se pripo troška! — go- 
vorila Lucija Gavrićka —: jer čiji bi obraz pod- 


“nio, nenapajati momke, kad za te metnu glavu 


u torbu! : 
— Te grjehote! — govorila neka Katićka 
—:; on ne gleda, koja mu je prilika, nego koja 
je glavna! Draga, ko bi reko, da su njemu, ona- 
kom staru momku, take besposlice na pameti! 
— Uh! Uh! — išla selom Mara Podovka i 
kucala se suhom šakom u prsa —: kako nas 
ne će Bog pokarati: star momak, pa onaku 
mladu djevojku ko kap na pare primamiti! Da 
je Stanu odveo, evo, rekli bi: radi miraza; ali 
stalo je njemu do posla i do kućanstva,,, On 

gleda, koja je glavna!... Uh! Uh! jadna sam ti 
Mare! ' 

Kad je glas dopro u kuću staroga Martina, 
sva se kuća prenerazila. Nastala je duboka 
tišina; čuo se samo cvrčak, kako negdje ukraj 
ognjišta cvrči. Nevjeste se križale i u prsa uda- 
rale —: Ah! — prosti Bože! — momci svoje 
sohe preko koljena lomili i pobacali u mrak; 
neki, čije su sohe bile predebele, te ih nijesu 
mogli prelomiti, naložili ih na vatru. Nu odmah 
su se i pokajali, kad su razumili, da je čitavu tu 
kašu zakuhao Luka Pejić, 

— Luka je za se smahnuo sigurno mastan 
zalogaj, — govorili stariji momci —;: a nama 
neka se sada smiju i u devetom selu! — I mnogi 
su govorili: Ajdemo izdevetati Luku! Da mi 
njemu pokažemo, od koga će praviti maskaru! 
— Nu na sreću Lukinu bili su goloruki; na 
Martinovom ognjištu sohe su već plamsale veli- 
kim plamenom, 


Kad je glas došo u Martinovu kuću, Mar- 
tina nije bilo unutra; on je na čas bio otišo van, 
da prigleda krmke i nije li Čiča možebiti gdje- 
god uz krmke lego, Nu Čiče nije bilo. A kad se 
je u kuću povratio i nevjeste mu kazale, šta se 
je dogodilo, Martin se je samo izmako, te do- 
hvatio obranicu, što je visjela više vrata, njome 
izmahnuo, ko da će se tući, i izdrečio se na 
žene: 

— Jesam li ja vama uvijek govorio: ne 
mećite svojih prsta u djevojačke i momačke 
poslove? U djevojke su u jednom satu tri pameti 
u glavi! Eto vidiš, mal da se sa Burmutom, sa 


167 


* onakim čovjekom ne zavadih! A: još smo i rod- 


bina... 

Kad je Martinova nevjesta. Katićka, koja je 
Čiču od smilovanja prala, čula, šta je Čiča uči- 
nio, pokupila je njegove haljine, što su se na 
plotu sušile, svezala ih u jedan svežnjić i bacila 
pred kuću, veleći: 

— Otale, pogrdo, i sa svojim haljinama! 


Mi mislimo, da te okućimo, da ti cura nešto 


donese, a ti gledaš samo, koja je glavna! Zar si 
u to udario, sa svojih trideset godina moma- 
štva?,,, — I bacivši haljine pred kuću, Katićka 
zalupila vratima, 

XX. 

Još istu večer i u Alagiće dopro glas, da se 
Čiča oženio. Donijela ga stara Poparinka, koja 
je toga dana bila u vlačiljama kod Škarićeva 
komšije. Baš je s prijom kavu pila, kad se iz 
Škarićeve kuće očuo plač i zapomaganje: 

— Aoh mene, kuku meni, kud ću do Boga! 
što mi iz ruku istrže šćap moje starosti, da od 


Boga nagješ! Ja sam ono othranila, ja sam od- 


njihala: ona svoje matere upamtila nije, — pa 
meni sada, biva, lakat... Ni: Lucijo, vraže, Lu- 
cijo, sotono, maj ti! jednu gorku, popi, ti si s 
njome dosta gorkih časova proživila, ništa! Nego 
kao jastreb megju koke... — Nu Lucija je tako 
samo kratko vrijeme tugovala; jer je odmah 
zatim skočila, dohvatila sjekiru, što je na zidu 
visila, te skiknula i poletila napolje: 





levo ti, 

— Gdje je on, da ga rasiječem na dvoje, 
da ga ja pitam, u čiji će se tor ko vuk zalijetati! 
— Doletila do ograde, udarila u nju dvaput sje- 
kirom, vičući —: Gdje je? Gdje je? — nu odmah 
zatim bacila sjekiru i udarila opet u plač, 

Škarić je kod torova čuo Lucijin plač i ko 
bez duše doletio kući. Kad je čuo, šta se dogo- 
dilo, istrgo je kolac iz najbližega plota, pak se 
s njime zatrko niz seoski put, vičući, što ga grlo 
nosilo: . 

— Stani, Čiča, ja sam toga ptića otpitao! 
Meni barem jednu gorku! Ej! prijatelju, ne vodi 
se tako djevojka! Pričekaj me malo, da ti na- 
mečim legja, ko mladoženji, bit će ti mekše spa- 
vati, — Tako je Škarić vičući i prijeteći doletio 
do ispod Bradarića gaja, pa se onda vratio kući, 
a zatim opet polijetao, vikao i prijetio, i opet 
se vraćao, dočim je Lucija već vas komšiluk na 
se sabrala bila, 

Sad se Lucija počela prijetiti paroku: 

— Samo nek se on ne šali sa svojom gla- 
vom! Ja mu to kažem! Ja sam ono othranila: 
kud ja reknem, za onoga će ona poći! I Bog je 
reko, da se starijega slušati mora! Evo ovdje 
mi je mora povratiti, — vikala je Lucija, udara- 
jući šakom u pod —: pa ću je ja udati, za koga 
ja htjednem! 

Dapače, Škarić se je bio počeo već pripa- 
sivati da ide “paroka pitati,., — nu odgovorili 
su ga, jer da je već kasno. 

Kad je stara Poparinka čula viku Lucijinu 
i plač, brže bolje ispila je kavu, što je u ruci 
imala, i odletila kući, pa ravno Burmutu, 

— Zlo si sio i kavu popio! — rekla Popa- 

rinka, stupiv nogom preko praga. Burmut je 
sjedio u kući, bio je već suton. U prvi je mah 
Burmut pomislio, da su Mratinički momci uda- 
rili na selo, ili da idu na njegovu kuću, pa je 
skočio i prihvatio za sjekiru na zidu, 
.— Nije to! Nije to! — rekla Poparinka —: 
kasno je, cura je otišla!... Sad je po repu!... 
Burmut iskolačio u nju oči, 
— Cura je otišla! Lucije kuka stoji, ko 


ubodenika!,., Pejo odletio nekud s kolcem... 
— Ma...koje ja... da nije Kate... — go- 
vorio Burmut.. — Aha! Hu! Briga je Luciju za 


Katom! Baš bi mnogu suzu za njom prolila!... 
Onako se plakati ne može, nego za svojim... 
rogjenim ,., : 


Svi su Alagićani za tili čas dočuli, kako su' 


ih Mratinićani nadmudrili i... osramotili, pa su 
momci škripali zubima i stiskali šake! 

Doduše, neki su govorili sasvim ravno- 
dušno: 

— Gotova para poso vigja! I jest se Bur- 
mut stiskao! — nu stari je Zekić izvadio lulu iz 
zubi, dapače, napinjao se da zubima škripe, i 
reko kroz stisnute zube:  . 

— Ko? Alagiće nadmudrio? Burmute: od- 
mah natoči fučiju rakije i uhvati, pa zakolji prase 
i osedlaj konja! Ja ćemo i ti još ove večeri is- 
prositi tvomu Ivi djevojku! Ne ćeš je se zasti- 
diti! Ne će Čiča prije na prsten sa svojom, nego 
tvoj. Ivo sa svojom! Kudgod su Alagići nadrli, 
oni su i prodrli! Ima djevojaka i osim Škari- 
ćeve! Sama pala, sama se ubila: imat će kada 
žaliti za Alagićima! Neka vide Mratinići, da 
Burmutu nije zaprlo za djevojku! 

—... »Burmutu nije zaprlo za djevojku«., 
— Ta je riječ Zekićeva neiskazano ugodno po- 
škakljila Burmutove uši: ako Burmut hoće, može 
odmah naći djevojku. Eto melema na bolesno 
mjesto: »Burmutu nije zaprlo za djevojku«: gdje- 
god pokuca! ,,, Vidit će Mratinići! 

Još istu večer odjašili su Burmut i stari 
Zekić u prosce Jakovu Burmučiji u selo Mezare, 
i od njega isprosili djevojku Maru za Ivu Bur- 
mutova, 


Kad su se sutra Burmut i Zekić vratili od 


Burmučije kući u Alagiće, još nijesu ni s konja 
sjahali, izletila pred njih Burmutovica, gorko ih 
koreći: : 

— Šta ste se ispeli na konjima, ko dva ne- 
slana ovna: nije ukradena Stana, nego Kata, 
sirota.., ; 

Na te riječi Burmutu ispale iz ruku uzde, a 
Zekiću lula iz usta... Svak je mislio, da će 
Burmut prvim kamenom Zekiću razbiti glavu, 
nu, za čudo, Burmut se nije ljutio.., A ljudi su 
se brzo i tomu dosjetili: 

— Šta misliš, momče, nije Burmut budala: 
sve selo bilo za njega skočilo, koliko bi tude 
trebalo rakije? A ovako: kod Burmučije nije mu 

niko pomago! On i stari Zekić otišli, posao svi- 


dili: — nikom ništa! Ako koga hoće pozvat na 


pir... 
XXI. 


Kad je Čiča otišo od paroka, najprije će 
otpratiti Katu tamo onoj rodici, kud je parok 
naredio bio, jer da djevojka sama ide — to nije 
bilo u redu, Pratio ju je dapače i Luka. A kad 

su se Luka i Čiča vratili, nagovorio je Luka Čiču, | 
da se malo svrate u mehanu kod Jove, 

— Dosta smo straha danas podnijeli, — 
govorio Luka -—: zaslužili smo po jednu! 

Lukine su oči Čiču tako bile opasale, da mu 
se nije mogo oteti, A ne bi se otimao, ni da je 
mogo: otkako je Čiča za se znao, nije mu bilo 
ovako ugodno oko srca, kao danas... 

Tako su se svratili u mehanu. Plaćao je 
Čiča, razumije se, Luki »džabu«, A kad se je 
Čiča sutra dan probudio, istom se je počelo bilo 
razvidnjavati: Čiča se ničega nije sjećao; samo 
toliko je znao, da je sinoć u Jove razmijenio 
peticu. A sad ga je bolila glava... 

Prva misao, što je sada Čiči sinula u glavu, 
bijaše: šta je s krmcima? — Brže se je Čiča iz- 
vuko iz mehane i krenuo u Mratiniće. 

U selu je još sve spavalo. Zrak je bio hla- 
dan, pala debela rosa, Čičine su nogavice bile 
do koljena mokre, kao da je gazio Usoru, dok 
je prešo Fehimovu baru i krenuo brdu uza selo, 

Selo još spavalo, nije se čulo ni žive duše. 
Samo kad je nanišo kraj Barine kuće, oćutio se 
plač malena djeteta, a odmah se zatim zaljuljala 
bešika na neravnom podu. Čiči pako bilo ne- 
kako teško oko srca, i što se je više Martinovoj 
kući približavao, sve mu je tjeskobnije postojalo. 

Nu eto ga već i kod starog Martina: stari 
crni krov strši u vis, iz njega se ne diže dim, 
ko pred zoru. Eno vidi već i tunju, što je ukraj 
kuće, i pod tunjom, tik uz prozore stare koš- 
nice sa pčelama: i one spavaju, ne čuje se od 
njih nimalo zuke, 

Čiča prigje na prilazu u dvorište, Šta je 

ono, bijelo, zavezano? ,.., Haljine.., Otkud one 
tu, u ovu gluho noćno doba? 

Dugo je Čiča stajao nad haljinama, pa se 
smišljao, da li nije po srijedi kakova varka, ili 
maskara,,, Napokon se prigeo, prevrnuo za- 
vežanj i tamo, i onda ga oprezno razvezao, 

...jesu.., njegove... Čičine haljine! Izba- 
cili mu haljine ,., Biva: amo te više ne treba! A 
njegove su haljine: eno misne tkanice i misnoga 
šala, i misnih čarapa vezenih do koljena.., sve 
njegove haljine, ' 

Čiča je haljine hitro opet zavezao i otiskao 
brzim korakom niza selo. Nije se smio ni oba- 
zrijeti, nego je prošo selom kao da je nešta 
pokro, Istom, kad je bio na Fehimovoj Bari, slo- 
bodno je odahnuo... 

Čiča je sad išo u nadnicu, a kad im je mis- 
nik poručio, otišli su on i Kata »na nauk«.“Kata 
je znala sav nauk, a i Čiča je znao sve, do »dilo 
skrušenja«. Tu je zapinjao, 

Stari se je Martin dobro Bogu molio: svaku 
večer pred čeljadima, od »oče naša« do litanija 
i »četiri dila« na koncu. Nu kad bi se molilo 
»dilo skrušenja«, Čiča bi obično zadrijemo. Zato 
ga nikad nije dobro naučio, 


Sad je išo na nauk staromu prokuratoru 
Luki Bešliću,. A Luka je bio strog: uzeo je u 
ruke debelu šljivovu šibu, pa ga učio: 

— >»Dilo skrušenja: Gospodine Bože moj, ja 
se kajem od sveg srca. svoga, radi sviju grijeha 
svojih, po kojim sam uvrijedio i pogrdio tebe 
Boga, stvoritelja svoga. ,.« 

Čiča je opetovao: 

— Dilo skrušenja: Gospodine Bože moj, ja 
se kajem od svih griha svojih,,, Ken 
— Pruži ruku! — reko Luka i udario Čiči 


.»smokvu« po dlanu —: ,,, od sveg srca svoga, 


radi sviju griha svojih, ,, — I tako je dalje išlo, 
dok napokon Čiča nije »primio« cijelo »dilo 
skrušenja«. 

Parok je bio pozvao i Luciju da dogje, pa 
da izjavi, šta ima protiv Katine udaje. Nu Lucija 
je otporučila: 

— Kako prostrla, tako spavala! Meni nek 


.ne igje ni mrtvoj! ,,, 


I Kata se vjenčala sa Čičom. Kad je bio 
Pir, stari mu je Martin poslao jedno dobro prase: 

— Ljudsko se posvaditi, ali je vražje u ki- 
njavi živiti! — govorio Martin svojim momcima, 
označujući prase, koje će Čiči na pir poslati, 

A Stana Lucijina udala se za Matu Gav- 
rića; Mato se priženio u Škarićevu kuću... 


* * * 


Lucija je još dugo kinjav nosila, No došla 
je korizma. Jedne nedjelje pjevao misnik u 
evangjelju: »ovako će učiniti otac moj nebeski 
vama, ako ne oprostite svaki bratu svomu od 
srdaca svojih«, Najednom je Luciji palo na pa- 
met, kako je uvijek Kati u torbak spremala 
manje komade luka, sira i kruha; pali joj na 
pamet kajmaci; palo joj na pamet, kako bi Katu, 
kad bi čobanice štogod skrivile, uvijek mogla 
stignuti i našibati, a svoga Peje, ni Stane nikad, 
ili vrlo rijetko; kako je imala na pameti samo 
svoju korist i htjela Katu za nedraga dati; pao 
joj na pamet i onaj svežanj, što ga je odnijela 

iz sestrine kuće, kad su njezine mrtve kosti ljudi 
odnijeli na groblje. Sve je to sada Luciji palo 
na pamet, pa je sama sebi govorila —: Ja sam 
krivlja! Dapače: znala je, da Kata nije ni za 
Čiču pošla od srca i ljubavi, nego od straha, da 
ju ne dadu za šugava Matu, koji uostalom i nije 
ni bio šugav, pa joj je sada u dubini duše go- 
vorio neki glas —: Ako ne budu dobro živjeli, 
Kata i Čiča, ti ćeš biti kriva! — I Lucija je bila 
namislila, da će otiči do Čiče i Kate, pa se s 
njima pomiriti, da može ići na ispovijed, 

Nu Luciju je prestigla Kata, Jednoga dana 
početkom korizme sretne ju župnik: ' 

— No, jesi li se pomirila s. tetkom? 

— Nisam! — rekla Kata. 

— Šta-a-a? A kako ćeš na ispovijed? Ko- 
rizma ,,, 

— Molim Vas, ja bi, ali ne će ona... 

— A jesi li ti k njoj išla, k ruci, pa se po- 
korila? Ti si mlagja .. 

I dok je Kata došla kući, skuhala je bijelu 
pogaču, izvadila masni sir, kupila u Jove litru 
kave i litru šećera i otišla k Luciji, 

Idući tamo bila je u sto briga. Nu kad ju je 
Lucija opazila, izljubile su se; Lucija je plakala 
ko malo dijete, a plakala je i Kata: gdje bi tako 
sugjeno!,., 

. Zakletvu je Kata dobro održala, jer se ni- 
kad po selu od nje i njezina Čiče nijesu čuli zli 
glasovi, 

